BREAKING | Narudhoo Meeheh Ge Bandah Dharifulhu Niyaa Vehje - Vaguthu\nށ. ނަރުދޫ މާބަނޑު އަންހެނެއްގެ ބަނޑަށް ދަރިފުޅު ނިޔާވެއްޖެ އެވެ.\nއެމީހުން ދިޔައީ ކޮވިޑް-19 ގެ ބަލިމަޑުކަން ނަރޫދޫގައި ފެތުރުމުގެ ކުރިން ފެށިގެން، އިއްޔެ އާއި ހަމައަށް ޑޮކްޓަރުންނާއި މަޢުލޫމާތު ޙިއްސާކުރަމުންނެވެ.\nކުއްޖާ ވިހަން ހަމަޖެހިފައި އޮތީ މިމަހުގެ 30 ވަނަ ދުވަހުއެވެ. އެހެންވެ މީގެ ތިން ދުވަސްކުރިން ފެށިގެން ށ. ފުނަދޫ ހޮސްޕިޓަލާއި ވެސް އެ ދެމަފިރިން ދިޔައީ މަޢުލޫމާތު ޙިއްސާކުރަމުންނެވެ. ނަމަވެސް އެ ރަށު ހޮސްޕިޓަލުގައި ހުރި އަންހެނުންގެ ޚާއްސަ ޑޮކްޓަރު، މި މާބަނޑު އަންހެން މީހާ އެރަށް ގެންގޮސްގެން ނުވާނެ ކަމަށާއި، އެރަށުން އޭނާއަށް ފަރުވާ ނުދެވޭނެ ކަމަށް ބުނެފައިވާ ކަމަށް މަޢުލޫމާތު ލިބެއެވެ.\nމިކަމާއި ގުޅިގެން އާއިލާއިން ވަނީ ނަރުދޫގައި ކޮވިޑް-19 އާއި ގުޅިގެން އެކުލަވާލާފައިވާ ޓާސްކްފޯސް އާއި ގުޅިގެން ފުނަދޫ ހޮސްޕިޓަލުގެ މެނޭޖަރަށްވެސް ގުޅާފައެވެ. ނަމަވެސް "ހޮސްޕިޓަލް މެނޭޖަރު ވިދާޅުވީ، ޑޮކްޓަރ ދެކޮޅު ހަދަންޏާ ކުރެވޭނެ ކަމެއް ނެތް" ކަމަށް މަޢުލޫމާތު ދިން ފަރާތަކުން ބުނެފައި ވެއެވެ.\nނަރުދޫން މަޢުލޫމަތުދިން ފަރާތުން ބުނެފައި ވަނީ، ޑޮކްޓަރ އެގޮތަށް ކަންތައް ކޮށްފައިވަނީ ނަރުދޫ އަކީ ކޮވިޑް-19 އޮތް ރަށަކަށް ވާތީ ކަމަށެވެ.\nފުނަދޫން އަންހެން މީހާ ވިހޭނެ ގޮތެއް ހަމަނުޖެއްސުމުން ދެން އާއިލާއިން މަސައްކަތް ކޮށްފައި ވަނީ ހދ. ކުޅުދުއްފުށީ ރީޖަނަލް ހޮސްޕިޓަލަށް އޭނާ ގެންދިއުމަށެވެ. އެ ހޮސްޕިޓަލުން ހުއްދަދިނީ، މާބަނޑު މީހާ ހިމެނޭގޮތަށް އެންމެންގެ ސުންކު (ސާމްޕަލް) ނެގުމަށްފަހު ކޮވިޑް-19 އަށް ނައްސި (ނެގެޓިވް) ވުމުން އެރަށަށް ގެންދިއުމަށް ނުވަތަ އެރަށަށް ގެންދާ ގޮތަށް މާބަނޑު މީހާ ހޮސްޕިޓަލަށް ގެންދިޔަނަމަވެސް އާއިލާގެ އެހެން މީހުން ކަރަންޓީނަށް ގެންދިއުމަށެވެ.\nމިކަމާއި ގުޅިގެން ރޭ އެ އަންހެން މީހާ އާއި އާއިލާގެ މީހުންގެ ސުންކު ނެގުމަށްފަހު ކުޅުދުއްފުށީ ހޮސްޕިޓަލަށް އޭނާ ގެންދިޔައީ މިއަދުއެވެ. ނަމަވެސް އޭރު އެ ސުންކުގެ ނަތީޖާ ލިބުނުކަމެއް ޔަޤީނެއް ނުވެއެވެ.\nއެނގިފައިވާ ގޮތުން އަންހެން މީހާގެ ބަނޑަށް ދަރިފުޅު ނިޔާވިކަން އެނގުނީ މިއަދު ހަވީރުއެވެ. އޭގެ ފަހުން ގިނައިރުތަކެއް ވެގެން ގޮސްފައިވާއިރު، އަދިވެސް ދަރިފުޅު އޮތީ އަންހެން މީހާގެ ބަނޑުގައި ކަމަށް މަޢުލޫމާތު ލިބެއެވެ. އެ އަންހެން މީހާ އާއި އޭނާގެ ފިރިމީހާއަކީ ތެލެސީމިއާ އަށް ވާރުތަކުރާ ދެމަފިރިން ކަމަށް ވެސް މަޢުލޫމާތު ލިބެއެވެ.\nމިކަމާއި ގުޅިގެން ކުޅުދުއްފުށީ ހޮސްޕިޓަލްގެ މެނޭޖަރު "ވަގުތު" އަށް ވިދާޅުވީ، މާބަނޑު އަންހެން މީހާ ކުޅުދުއްފުއްޓަށް ގެންދިއުމުގެ ހުއްދަ އިއްޔެ ހޮސްޕިޓަލުން ދީފައިވާ ކަމަށެވެ.\n"ރަނގަޅު ވާހަކައެއް ނޫން އެއީ. ހޮސްޕިޓަލުން ނުބުނޭ ކޮވިޑް-19 އަށް ޓެސްޓް ހެދުނީކަމަށް ކަމަށް އެޑްމިޓްކޮށްދޭނީ. އިއްޔެ ނަރުދޫއަށް ރެންޑަމް ސާމްޕަލްތަކެއް ނަގަންގޮސް އުޅެނިކޮށް އަޅުގަނޑުމެން ބުނީ އެ ސާމްޕަލްތައްވެސް ނަގާލަން،" ހޮސްޕިޓަލުގެ މެނޭޖަރު ވިދާޅުވިއެވެ.\nއޭނާ ވިދާޅުވީ އެންމެ ފުރަތަމަ އެ އަންހެން މީހާ މިއަދު ގެންދިޔައީ ށ. މިލަދޫ ސިއްޙީ މަރުކަޒަށް ކަމަށާއި، އެތަނުން ކުޅުދުއްފުއްޓަށް އޭނާ ގެންދަން ލަފާދިނީ ކުއްޖާގެ ވިންދު ނެތުމުން ކަމަށެވެ. އެއަށްފަހު ކުޅުދުއްފުށީ ހޮސްޕިޓަލަށް އެ އަންހެން މީހާ ގެންދެވުނީ މިއަދު މެންދުރުފަހު 3:00 ހާއިރު ކަމަށްވެސް އޭނާ ވިދާޅުވިއެވެ.\nކުއްޖާ ނިޔާވީ، ހޮސްޕިޓަލަށް ގެންދިޔަ ފަހުންތޯ ނުވަތަ އޭގެ ކުރިންތޯ ތަކުރާރުކޮށް ސުވާލު ކުރުމުންވެސް މެނޭޖަރު އެކަމަކަށް ސީދާ ޖަވާބެއް ދެއްވާފައެއް ނުވެއެވެ. ނަމަވެސް، "އަޅުގަނޑުމެންނަށް މިލަންދޫ މަރުކަޒުން މަޢުލޫމާތު ދެއްވީ ކުއްޖާގެ ވިންދު ނެތްކަމަށް" ތަކުރާރުކޮށް އޭނާ ވިދާޅުވިއެވެ.\n"މިކޮޅަށް ވަރަށް ފަހުންވެސް އެކި ރަށްތަކުން ހަތަރު މީހަކު ގެނެސްފަ ވަނީ. ކޮވިޑް-19 ފެތުރިފަ އޮތް ރަށެއްވީމަ ފިޔަވަޅުތައް އަޅާނެ އެޑްމިޓްކުރާއިރު. އެކަމަކު ޓެސްޓު ކުރެވުނީމައޭ އެޑްމިޓް ކުރާނީ ނުބުނަން،"\nމިއީ ރާއްޖޭގައި ކޮވިޑް-19 ގެ ބަލިމަޑުކަން ފެތުރި ފިޔަވަޅު އަޅާފައި ވަނިކޮށް، ފަރުވާނުދެވިގެން މާބަނޑު އަންހެނެއްގެ ބަނޑަށް ދަރިފުޅު ނިޔާވި ދެވަނަ ހާދިސާއެވެ. މީގެ ކުރިން އެފަދަ މައްސަލައެއް ފެންމަތިވެފައި ވަނީ އއ. ތޮއްޑޫގައެވެ.\nމެއި 25, 2020 19:49\nޙިތާމަ ވެރި ކަންކަން😭😭😭\nފުނަދޫ ޑޮކްޓާރގެ ސަސްޕެންޝަން އައް ގޮވާލަން ..\nމެއި 25, 2020 20:36\nވަރަށް ދެރަ! އަނެއްކާ ބޮޑު އިހުމާލެއް! މިހާރު މިގައުުމުން ފެންނަނީ ބައިވަރު ސަރުކާރުތައް!! އެބަޔަކު ބޭނުން އެއްޗެއް ހަދަނީ؟ ހޮސްޕިޓާތަކަކީ ވަކި ސަރުކާރެއް! ކައުންސިލްތަކަކީ ވަކި ސަރުކާރެއް!މަޖްލީހަކީ ވަކި ސަރުކާރެއް! ދެން ކޮބާ 2018 ވަނަ އަހަރު ރާއްޖޭގެ ރައްޔިތުން ވޯޓްލައިގެން އަދި ތުހުމަތުކުރެވޭ ފަދަ ކަންތައްތަކެއްގެ ތެރެއިން އިލެކްޝަންގެ އެހީތެރިކަމާއެކު އެވޯޓް ގަޑުބަޑުކޮށްގެން އައި ސަރުކާރު!! ދެ ތުއްތުކުދިން މަރުމިވީ އިހްމާލުން ކަމަށް ބެލެވޭ! އޭޑީކޭގައި އިހައްދުވަހު ނިޔާވި ކުއްޖާއި މިކުއްޖާ! ކޮބާ ހެލްތު މިިނިސްޓްރީ؟ ކޮބާ ދައުލަތުގެ ބަސް؟ ކޮބާ އެލްޖީއޭ؟ ކޮންފިޔަވަޅެއް އެޅެނީ؟ ކިހިނެތް މިހާގިނަ މިރާއްޖޭގައި ހިންގަނީ؟ އަދި ބޭރު ދުނިޔެއިން އެބަގޮވާ މިތާ މިއޮތީ އިިންޑިޔާގެ ޕަޕެޓް ސަރުކާރެކޭވެސް! ދެން ކިހިނެތް ރައްޔިތުން ހަަދަންވީ؟ ހަމަ ރޯލަރޯލަ ތިބެންވީތަ؟ ބޭނުންހާ އެއްޗެއް ހަދާތަން ބަލަން ހަމަ ތިބެންވީތަ؟\nމެއި 25, 2020 20:48\nކޮބާތަ މިގައުމުގެ ވެރިކަމަހަވަލުވެ އަމާޒަށް ބަޑިޖާ މީހާ. ބޮޑު މުސާރައާއި ޝާނާ ޝައުކަތުގައި ގައުމަށް ނުކަތާވަރުގެ އިނާޔަތް ނަގައިގެން އެހުންނަނީ. ގައުމު ފަނާވެގެންދަނީ. ޒިންމާވާ އެކަކުނެތް. ކަރުދާސްގަނދެއްހިފައިގެން ޓީވީއަށް އަރާނެ ދަމަކުން ބަޑިޖަހާހެން. ދެންހުރެ. އަމާޒު ހިފުންނޫން ކަމެއް ނުކުރާނެ. އެއްކަމެއްވެސް ކުރެވޭފަދަ ލަޔާގަތެއް ހުރި މީހެއްނޫން މިރައީސްމީހާއަކީ.\nމެއި 25, 2020 20:56\nހަމައެއްވެސް ރަށެއްގެ ސިއްހީމަރުކަޒަކުން ޚިދްމަތެއް ނުލިބޭ. އެމީހުން ބިރިމަރުވަނީ. މިގައުމެކޭ އެއްގޮތް ދައުލަތެއް ނެތްތަނަކޭ. އެމީހަކާ އެމީހެެއް. ސިއްހީ ނިޒާމު ފެއިލްވެފައި. މަބުރޫކު ހިންގާތީ މާލެވެސް މިހިނގަނީ. ރައީސްއެކޭ ކިޔާފަ ހުރީ މީދާކޭ އުނބެއް. އަހަރެމެން ހޯދައިގަތް ހާލަތެއް މިއޮތީ. ދެން ޝުކުރުކޮށްލާ. އިންޑިޔާ ޕަޕެޓް ދިވެހިރާއްޖެ. ދިވެހިންގެ ގައިންވެސް ދުވަސްކޮޅަކުން ކުޑަކަމުދާ އެއްޗެހީގެ ހިކިވަސް ދުވަން ފަށާފާނެ.\nހަމައެއްވެސް ރަށެއްގެ ސިއްހީމަރުކަޒަކުން ޚިދްމަތެއް ނުލިބޭ. އެމީހުން ބިރުމަރުވަނީ. މިގައުމެކޭ އެއްގޮތް ދައުލަތެއް ނެތްތަނަކޭ. އެމީހަކާ އެމީހެެއް. ސިއްހީ ނިޒާމު ފެއިލްވެފައި. މަބުރޫކު ހިންގާތީ މާލެވެސް މިހިނގަނީ. ރައީސްއެކޭ ކިޔާފަ ހުރީ މީދާކޭ އުނބެއް. އަހަރެމެން ހޯދައިގަތް ހާލަތެއް މިއޮތީ. ދެން ޝުކުރުކޮށްލާ. އިންޑިޔާ ޕަޕެޓް ދިވެހިރާއްޖެ. ދިވެހިންގެ ގައިންވެސް ދުވަސްކޮޅަކުން ކުޑަކަމުދާ އެއްޗެހީގެ ހިކިވަސް ދުވަން ފަށާފާނެ.\nމެއި 25, 2020 21:05\nމމޕރސ ގެ 258 މީހުންގެ މައްސަލައިގައި 257 މީހުނަކީ ދައުލަތުގެ ހެކިން. ބާކީހުރީ 1. އެއީ ރައީސް ޔާމީން. ރައީސް ޔާމީން ގެ އިސްތަށިފުޅުގައި އެޅެނީ 257 މީހުންގެ ޚިޔާނާތް. އެއީ ރައީސްއަކަށް ހުރީމަޔޯ. އެހެންވީމަ، ދައުލަތުގެ މުވައްޒަފުންގެ ފަރުވަަކުޑަކަމުން މަރުވާ އެންމެގެ މަރުގެ ޒިންމާވެސް ނަގަންޖެހޭނީ ރައީސްނޫންބާ! 2018 ގެ ވެރިކަމަށްފަހުވެސް މިއުސޫލުހިނގާތީތާ2އިރުކާ ބޭހެއްހެން ރައީސް ޔާމީން ތަހުގީގަށޭ ކިޔައިގެން ހާޟިރު އެކުރަނީ. ދިވެހި ރައްޔިތުން ނިކަން ވިސްނާ ފިކުރުކުރޭ މިގައުމުގެ އިންސާފާ ހަމަ އޮތްގޮތް.\nމެއި 25, 2020 19:55\nކިހާބޮޑުވެއްޖެކަމެއް ކޮވިޑުދެކެބިރުގަތަސް ތިޔެއީފުކެއް ބޮޑުވަރު ބޯހަލާކު\nމެއި 25, 2020 20:19\nމީދެން ބޮޑުވަރު އިނގޭ ... މިހާބިރުން އުޅެ ޑޮކްޓަރުން ވަގުތުން ވަޒީފާ ވަކިކުރޭ.. އިންސާނިއްޔަތުގެ ކަންފުޅެއްވެސް ނެތް2ޑޮކްޓަރުން ތީ...\nމެއި 25, 2020 19:58\nފުނަދޫގަ އިންނަ ޑޮކްޓަރަކީ ފޮނި މީހެއް\nހއ ތަކަންދޫން ފައްސިވުމާއެކު ހީވީ އުޑުބޮލަށްވެއްޓިގެން ތެޅޭހެން. ޑިރެކްޓްކޮންޓެކްޓެއް އެއެއްމިއެއްނުބަލާ އަތުޖެހުނު މީހަކު ގޮވައިގެން ގޮސް7ސްޓަރގެ ރިސޯޓަށްލީ. ލައިޓްނިންގ ސްޕޯޑް އަންނަނީ މަޖްލީސް މެންވަރުންނާ މޑޕ އަށް ޚަރަދުކުރާ ވިޔަފާރިވެރިންގެ އާއިލާއަށްވީމަ އެކަނި.\nޑޮކްޓަރ ގެ މައްޗަށް ދަޢުވާ ކުރޭ.. ދެރަކަމެއްނު\nމެއި 25, 2020 20:58\nތިކަން ވާނެ ގޮތެއްބުނެބަ! އިނޑިޔަ ޑޮކްޓަރެއް. އިންޑިޔާ މީހުނަކީ މިތާނގައި ހިމާތްކުރެވިދައި ތިބޭ ބައެއް. އެމީހުންނަކީ ގާނޫނު ތަކަށްވުރެ މަތީ ބައެއް. މިތާ އޮތީ އިންޑިޔާގެ ޕަޕެޓް ސަރުކާރެއް.\nމެއި 25, 2020 20:02\nކޯވިޑް ޖެހިގެން މަރުވި މީހުންނަށްވުރެ ކޯވިޑާހުރެ މަރުވި މީހުން މާގިނަވެއްޖެ.\nމެއި 25, 2020 20:05\nމާބަނޑު މީހަކަސް ބަލިވެ އުޅޭ މީހަކަސް މިހާރު ޖެހޭނީ ސަންދޮއްޖަހައިގެން ތިބެން މިއޮތީ ވާ ސަރުކާރެއް މިތަނައް ފާވެފަ\nމެއި 25, 2020 20:06\nވަރަށް ބޮޑު ހިތާމައެއް. އާއިލާއަށް ކެތްތެރިކަން ދެއްވާށި. އާމީން.\nހިންގުންތެރި ސަރުކާރު. ދަރިންނޭ ބަލަންތިބޭ. މިކަހަލަ ކިތަށް ހިތާމަވެރިކަންތައްތޯ ދިމާވަނީ ބަލަން. އެއވެސް ބައެއްގެ ހާލަތު ބަދަލުނުވާނެ އެބަޔަކު ބަދަލުކުރަން ނެތިއްޔާ. ﷲ ތަޢާލާގެ ނަޞްރު އަންނާނީ ނަމުން މުސްލިމުންގެގޮތް ދޫކޮސްލާ ހިތުގެ އަގީދާއިން މުސްލިމުންނަށްވެ، ަފ ގެ އަދުއްވުންނާއި ﷲ ގެ މަގުގައި ތިބި ﷲ ގެ ދީން ކުރިއަރުވާ ހިމާޔަތް ކުރާބަޔަކަށް ވުމުން.\nމެއި 25, 2020 20:07\nއަމީނޫ ކަލެޔަކަށް ނުވޭނު މިކަމެއް އިސްތިއުފާދީފަ އޮވެބަލަ. ޑޮކްޓަރު ބިރުގަންނަންޏާ ބޭރުކޮއްބަލަ\nމެއި 25, 2020 20:13\nކޮވިޑާހުރެ އޭކިޔާފަ އެހެން ބަލިތަކަށް ފަރުވާ ނުދެވި މީހުން މިދުނިޔއދޫކުރަނީ. ....ފެއިލް\nއެޗް.ޕީ.އޭ. މިނިސްޓްރީ އޮފް ހެލްތް. 😡😡😡😡😡😡😡😡😡😡😡😡😡😡😡😡😡😡😡😡😡😡😡😡😡😡 ކޮންމެ ހާލަތެއްގަ ވެސް ރައްޔިތުންނަށް ސިއްހީ ފަރުވާދީ. މިހާރު ހީވަނީ ހަމައެކަނި ފަރުވާ ދޭންޖެހެނީ ކޮވިޑަށް ހެން. އިރުކޮޅަކުން ތިމައްސަލަ ބަލަމުން މިދަނީއޭ ކިޔާފަ އޮމާން ފަށުވިން ބަޔާންތައް ނެރެލާނެ. އޭރުން ހުރިހާކަމެއް ފުރިހަމަވީހެން ހީވާނެ. އާއިލާއަށް ކެތްތެރިކަން ދެއްވާށި. އާމީން.\nފޮނި ޑޮކްޓަރެއްތާ ދޯ ފުނަދޫގަ އޭނަ ހައްޔަރު ކުރޭ\nސިއްހީ ނިޒާމަކީ ހަގީގަތުގައި ތިކިޔާ ލާމަރުކަޒީ.އެއް ވާންވި ނިޒާމަކީ......\nމިއީ ބޮޑުވެގެންވާ ޖަރީމާއެއް. ކާކުބާ ޒިންމާވާނީ. ފުނަދޫ. ކުޅުދުއްފުށި. ހޮސްޕިޓަލް.\nކޮރޯނާ ޖެހިގެން މަރުވިކަަމަށް ވަނީ 4\nކޮރޯނާޢާ ގުޅިގެން ހިންގަމުންދާ ލާއިންސާނީ ލޮކްޑައުންގައި މިހާތަނަށް އެނގިގެން3ނޭނގި ކިހާވަރެއްބާ.\nމި ސުންޕާ ލޮކްޑައުންގެ އަނިޔާވެރި ޢަމަލުން މި ރާއްޖެއާއި ދުނިޔެ ސަލާމަތް ކޮށްދެއްވާށި. އާމީން.\nމެއި 25, 2020 20:24\nނޫނެ އަދިވެސް މަޖިލިސް ބޭއްވޭތޯ ބަލަައި މެންބަރުން ބިއްލޫރި ޓޭންގަ ތިބެގެންވެސް. އަންނި ހީވަނީ މަޖިލިސް ފެއްޓީމަ ހުރިހާ ކަމެއް އޯކޭ ވާނެ\nމެއި 25, 2020 20:25\nމިހާރު އަނގައެއް ނެތް މީހަކު ވިއްޔާ، ތަނަކުން އަނގައެއް ހޯދައިގެން ނަމަވެސް، އެއްޗެކޭ ނުބުނެއެއް ނުހުރެވޭނެ އެވެ. ކޮވިޑް 19 ފެތުރިފަ އޮތަކަސް، އެހެން ކަންކަމަށް ފަރުވާ ކުރެވެންޖެހޭނެ އެވެ. ރައްކާތެރި ކަމުގެ ފިޔަވަޅުތައް ވަރުގަދަ ކުރުމުގެ މާނައަކީ، އެހެން ކަންކަމަށް ފަރުވާ ލިބުމުގެ މަގު ބަންދު ކުރުމެއް ނޫނެވެ. ކޮވިޑަށް ގޮސް ހުސްވީމަކާ އަދި ކަމަކުނުދެ އެވެ. އެހެން ބަލި މީހުންނާ ކުރިމަތިނުލައި، ހުރިހާ ޑޮކަޓަރުން ހޮރަށް ވަދެ ފިލުމަކީ އިންސާނިއްޔަތަށް ދެވޭ ބޮޑު އަނިޔާއެކެވެ. ޑޮކްޓަރުކަން ކިޔެވީ ފެތުރޭ ބައްޔެއް ޢާންމު ވެއްޖިއްޔާ، ފިލާތިބެން ހެއްޔެވެ؟ ޑޮކްޓަރުންނާއި، ނަރުހުންނަކީ ވަޒީފާގެ ގޮތުން، ރިސްކު ނަގަންޖެހޭ ބަޔެކެވެ. ސިފައިންނާ، މޯލްޑިވިއަން ގެ ޕައިލެޓުންނާއި، އިންޖިނިއަރުން ވެސް، އެދަނީ މޫސުން ގޯސްވެ ގަދަވަޔާއި، ގަދަ ކަނޑުގައި، ފުރާނަ މުށުތެރެއަށް ލައިގެން ދިވެހި ރައްޔިތުންގެ ޙައްޤުގައި ޙިދުމަތް ކުރަމުންނެވެ. އެއީ ވެސް ކޮންމެސް މައެއްގެ ދަރިންނެވެ. ފިރިންނެވެ. އަނބިންނެވެ. އަދި ބައްޕައިން ނުވަތަ މަންމަ އިންނެވެ. އެޗް ޕީ އޭގެ ޓީމުން، އެމީހުންގެ ފަރާތުން ފިލާވަޅު ހޯދައި، ހިތްވަރު ލިބިގަންނާށެވެ!\nމެއި 25, 2020 20:29\nވަރައް ފުރިހަމަ އިންރިޒާމް މާބަނޑު މީހުނައް ހަމަ ޖައްސާފައި ވާކަމައް ޑޮކްޓަރުން ނިއުސް ކޮންފަރެންސްގައި ވާހަކަ ދެއްކި. ޢެކަން އޮތީ ހަަަމައެކަނި މާލެ މީހުނައްތަ؟\nމެއި 25, 2020 20:33\nކޮވިޑް ހޮސްޕިޓަލް އަޅުމުގެ މަސައްކަތްކުރާތީ ފުނަދޫ ހޮސްޕިޓަލްގެ އޯޓީގެ މަސައްކަތްވަނީ ހުއްޓިފަ. އެހެންކަމުން ބަލިމީހާ ވީހާއަވަހަކަ ށް އޯޓީގެ ޚިދުމަތްވެސް ލިބެންހުރި ތަނަކަ ށް ދިއުމަ ށްވަނީ އެދިފަ.\nނިކަމެއްޗަކު ވެއްޖިއްޔާ ސަރުކާރުން މާބޮޑު ސަމާލު ކަމެއް ނުދޭނެ. ނަމަވެސް ސަރުކާރުގެ އިސްވެރިން އާއިލާ މީހަކު މިގޮތަށް ވިޔަ ނުދޭނެ\nމެއި 25, 2020 20:38\nހެލްތް މިނިސްޓަރ އިސްތިއުފާ\nމެއި 25, 2020 20:59\nހެލްތު މިނިސްޓަރާ، ރައީސްއާއި މުޅި ސަރުކާރު އިސަތުފާދޭންޖެހޭ.!\nމެއި 25, 2020 20:54\nކޮބާ ކައުންސިލް، ކޮބާ ހެލްކޮޕްޓަރު، އަލީ ވަހީދު އަށް ބޭނުންއިރަކު ބުރުޖަހަންތަ ހެލްކޮޕްޓަރު އޮތީ. ނޫނީ ނޫހުން ސުރުހީ އަޅާލަން އެކަނި އޮންނައެއްޗެއްތޯ ހެލިކޮޕްޓަރަކީ. 😡\nބަނޑުގައި ދަރިފުޅު މަރުވީ. ބަނޑުތެރޭގައި މަރުވީ. ބަނޑަށްމަރުވާނީ ބަނޑަށްޖެހިގެން\nމެއި 25, 2020 21:04\nމިކަހަލަ ޙާދިސާތަކުގެ ވާހަކަ މިދަނީ އަބަދު ތަކުރާރުވަމުންނެވެ. ސަރުކާރަށް މިވާގޮތެއް އެނގޭބާއޭ ހިތަށްއަރައެވެ.\nމެއި 25, 2020 21:12\nއެ ޑޮކްޓަރަށް މަރުގެ ހުކުމް އަންނަން ޖެހޭނެ\nމެއި 25, 2020 21:17\nބައްޔެއްނު، ދިވެހި ބަޖެޓުން މުސާރަ ދިނީމަ އެ ޑޮކްޓަރައްތަ އެނގޭނީ ބަލާފަ ނުބަލާނެ މީހާ.\nދަެއްޖާލު ޑރ ބުއްޅަ\nމި ޑޮކްޓަރުންގެ ބަލާ މިހާރު ވ ބޮޑު ބިރުންގޮސް ހޭބަލިވެގެން އުޅެނީ ކޮރާނާ ނޫނިއްޔާ މިހާރު ބައްޔެއްނުވެ ޔޯ. އެހެން ބައްޔެއްވެގެން ޑރ ކައްދެއްކެނީ އެއްނޫން\nމެއި 25, 2020 21:22\nމިލޮކްޑައުންނާހުރެ ބޮޑުބަލާއެއް މީހަކާމީހެއް މަރުވަނީ ބަލާބޮޑު ސަރުކާރު އިބޫ އިސްތިއުފާ .\nމެއި 25, 2020 21:24\nރައްޔިތންގެ ހާލާއި ބޭނުންތަށް ނޭންގެ ބަޔަކު ވެރިންނަށް ތިބީމަ ވާގޮތް! މިގޮތަށް ނިޔާވި ދެވަނަ ކުއްޖާމީ ! މިކަމުގެ ފުރިހަމަ ޒިންމާ ސަރުކާރުން ނަގަންޖެހޭ!\nމެއި 25, 2020 21:41\nއިސްތިއުފާ އިސްތިއުފާ އިސްތިއުފާ އިސްތިއުފާ ކިނބޫ ހަމަމިހާރު އިސްތިއުފާ\nރައްޔިތުންނަށް ހުރިހާ ޖެއްސުމެއް ފޯރަނީ! ދެން އަހަރުމެނަކަށް ކެތެއް ނުވާނެ ތަރައްގީގެ ބައްޕަ މިނިވަން ކުރަންވީ ހަމަމިހާރު! ތަރައްގީގެ ބާނީއަށް ރައީސްކަން ދޭންވީ މިހާރު!...\nކިނބޫގެ ނަނާހުވަފެން ވައުދާ އަހުުދުތައް... ވީކަމެއް ހަރާން!\nއަދި އިހައްދުވަހު އޭޑީކޭގައި ތުއްތު ކުއްޖެއްވެސް މިދުނިޔެޔާ ޢަލްވަދާއު ކިޔާފަ އެދިޔައީ....... ބޯހަލާކު! މިހާރު ކިތައް ތުއްތުކުދިން ބަނޑަށް މަރުވެ ގޮސްފި ކިނބޫގެ ވެރިކަމުގަ....\nއަމީނު އިހްމާލް އިހްމާލް! ކެބިނެޓް އެންމެން އިސްތިއުފާ!!! 🤬\nމެއި 25, 2020 21:49\nމިހާރު ކޮވިޑު ނުުނިއްޔާ ޑޮކްޓަރުން ބޭސްކުރުން މަނައީތަ ، ދެންކީއްކުރާ ޑޮކްޓަރުންނެއް ، ހަމަ ނެތަސް ވަރިހަމަނުން ދޯ ، ޑޮކްޓަރުން ތިބުމުގެބޭނުމަކީ ބަލިވީމަ ފަރުވާދޭން އެއީ ކޮނމެބައްޔެއްކަމުގައި ވިއަސް، ބަލިމީހާ ގެނެސްގެންނުވާނެޔޭ ބުނި ޑޮކްޓަރު ސަސްބެންޑު ކުރަން ގޮވާލަން،\nކޮމެންޓް ލިޔާއިރު ކަންކަމުގެ ހަގީގަތް ބަލާލަން ޖެހޭ ކަންނޭނގެ....\nތަނެއް ދޮރެއް ބަލާނުލާ ވާހަކަ ދައްކާނީ ގަމާރުން.... ޝުކުރިއްޔާ\nމެއި 25, 2020 21:56\nމެއި 25, 2020 22:00\nމީ ރައްޔިތުން ބޭނުންވެގެން ގެނެސްފައިވާ އޯގާތެރި ސަރުކާރެއް. އަދި މިސަރުކާރުގެ އޯގާތެރިކަމުން އިތުރަށް ބާރުގަދަކުރަން މަޖުލީހާއި ކައުންސިލްތަކާއި މިނިވަން މުވައްސަސާތައްވެސް ރައްޔިތުން ހިތުން ރުހުމުން ދީގެން މިތިބީ. ވީމާ ސަރުކާރުން ރައްޔިތުންނަށް ދެރަގޮތެއް ނުހަދާނެ. އަނެއްކާ ރާއްޖެ މިއޮތީ ކޮވިޑުގެ ހުރިހާ ހާލަތަކަށްވެސް ވަރަށް ބަރާބަރަށް ތައްޔާރަށް. އެއްވެސް ލެކްއެއް ނެތް. ވީމާ ސަރުކާރުން މިވީ ތައްޔާރާއި ސަރުކާރަށް ރައްޔިތުން މިދިން ބާރުގެ ބޭނުންކޮށް ސަރުކާރުން މިދަނީ ހަމަ އޯގާތެރިކަމާއިއެކު ރައްޔިތުން އިދަޖައްސައި މަރާހުސްކުރަމުން.\nމެއި 25, 2020 22:06\nކިހާދެރަކަމެއް މީ ދެން ކޮންެކަމެއް ކޮވިޑަށް ލުމަކުން ހައްލެއްނުވާނެ ފަރުވާދެވެންޖެހޭނެ ކޮންމެ ބައެއެއް އުޅުނަސް ސޭފް ގޮތުގަ ވަގުތުފާއިތުނަވަނީސް މިކަހަލަ ކަންކަމަށް ކުރިއަށްލާ ފަރުވާދެވޭނަ ހާދިސާތަށް ހިނގުން ދުރުވާނެ މި ސަރުކާރު ބޮޑުތަނުބްވަނީ ފެއިލްވެފަ ސިއްހީނިޒާމާ އެހެނިހެން މުވަށްސަސާތަށްވެސް ވަނީފެއިވެފަ އެންމެ ރަނގަޅުގޮތަކީ އިތުރަށް ކަންކަންގޯސްނުވަނީސް ވެރިކަމުން އިސްތިއުފާ ދީފަ ގައުމުހިންގޭ ވަރުގެ ރައްޔަތުންގެ ފުއްދުން ތެރިކަން ރަންގަޅު ހާލަތަކަށް ގެންދެވޭ ވަރުގެ ވެރި އަކާ ގައުމު އަވަހައްހަވާލު ކުރުން ވޭތިވެދިޔަ ފަސް އަހަރު މީގެ ދުވަހަކުވެސް ނުދެކޭވަރުގެ ކުރި އެރުމެއްގަ އިށްވާ މި ގައުމު މިވަނީ މީގެ 40 އަހަރު ފަހަތަށް ފައިބާފަ އަދިވެސް ބާރަށް އަތްޖަހާފަ މި ބައިގަނޑު ވެރިކަމަށް ގެނެވޭތޯ ބަލާތި3އަހަރުގެ ވެރިކަންވެސް ދިޔައީ މިކަހަލަ ގޮތަކަށް ހެޔޮ ނުވާނެ ރަތްއަތުންނަށް ވިސްނެންވެއްޖެ އެއްނު\nމެއި 25, 2020 22:16\nފާހަގަ ކުރެވޭ ކަމަކީ ރައްރަށުގައި ތިޔަތިބޭ ޑޮކްޓަރުންގެ ކޮންފިޑެންސް ނެތްކަން. މޮޅުވާހަކައެެއް ދައްކާފައި ކޮވިޑްްގެ ބޮލަށް ކަނޑާލަނީ\nމެއި 25, 2020 22:24\nފުނަދޫ ގަހުރީ ޑޮކްޓަރުކަމަށް އެލަށޭނަ މީހެއް ނޫން. އެފަދަ މީހުން ބަލައި ނިގަނެވޭނެ. އެމަންމަ އަށް އިތުރު ނުރައްކަލެއް މެދުވެރި ނުވަނީސް ކުއްޖާ ބަނޑުން ނަގޭނެގޮތް މިންވަރު ކުރައްވާށި. އާމީން\nމެއި 25, 2020 22:48\nކޮވިޑް ޖެހިފަ ތިބޭ ބަލިމީހުންނަށް ފަރުވާދޭ ޑޮކްޓަރުން ލާ ކަހަލަ ހެދުމެއް ލައިގެން އެ ކޮވިޑް ނުޖެހިތިބި ބަލިމީހުންނަށް ފަރުވާ ނުދެވެނީތޯ؟ އަތެއް ފަޔެއް ބިނދިގެން ދިޔަސް، ދަތެއް ގަ ރިހޭތި އުޅުނަސް ފަރުވާ ދޭނެ ޑޮކްޓަރެއް ނެތް!! އެކަމަކު ފުރާނަ އަތްމައްޗަށް ލައިގެން މިތިބީ ޑޮކްޓަރުން...\nSo here's the thing...funadhooge hospital ge ward thalhaaalaafa ot inyy beynunn kureveyy gothakah noon at presenteeee ethaaga covid 19 aa gulhignn icu beds aaa ehchehi hedhumuge masaikaii kuraathy...and in this situation doctor beynumeii nuvaane dhoa risk eh nagaaakah patient mikolhah genayakas emergency ga Hama fonuvaalann jeheynyy...it takes time..milandhoo patient eh vx emergency Koh gndhann vgnn negi4days so preg woman akah ehnneii wait eh vx nukureveyne...mikolhunn bunyy kulhudhuhffuhtah dhaasheyy and arrange kohdhinyma dhiyunn dhoa meega muhimmmeee.. doctor ge aburah huthuru vaa kahala vaahaka nudheikihyyaa ragalhu vaany doctor Hama ragalhu decision eh negyy...mikolhah genes doctor ge athunn kameii vi nama blame kureveynyy...so I'm very sad and sorry for the parents .. doctor blame kuraane ehvx furusatheii neii...khabaru genes dhey irah maulooomaaathu saaafu kohladhinunnn edhnn\nމެއި 26, 2020 07:15\nތިކަހަލަ މަދު މީހެއް ހަބަރުގަ ޖަހާހާ މައުލޫމާތަށް އަލިފާނަށް ދަރުއަޅާ އުސޫލުން މައްސަަލަ ގޯސްކުރަން ނޫޅެ ހަގީގަތް ހާމަ ކުރާނީ! މި ނޫސްވެރިން ޔާމީން ސަރުކާރުގަ އޮތީ ހުރިހާ ތަނެއްގަ ކަސްތޮޅު އަޅުވާފަ. މި ސަރުކާރުން އައިއްސަ މިނިވަންކަން ދިނީމަ، އަމިއްލަ މީހާ ފެނިފަ ތިބެނީ. ގައުމުގެ ރައީސަށްވުރެ މަތީގަ އުޅެނީ ަަަަަަަަަ އާލާތުންތައް. ފްރޮންޓްލައިންގަ މަސައްކަތް ކުރާ މީހުން އެޔޮށް ބުރަކޮށް އުޅެފަވެސް މި މީހުންގެ ހަޔާތްކުޑަ ސުވާލުތަކަށް ޖަވާބު ދޭން އެބަ އަރާ ދުވާލަކު 15 ފަހަރުވެސް. އެހެން ބަޔަކު ވެރިކަމުގަ ހުރިނަމަ ހުރިހާ ނޫސްވެރި އާލާތުން އޮންނާނީ ކުޑަ ގޮޅީގަ، މިމީހުނަށް މާ ރަނގަޅުވީމަ ފުއްޕަނީ މި އެއޗެހިން މިކަހަލަ ދަންޑިވަޅުގަ ފިތުނަ ފަސާދަ އުފެއްދުމަށްޓަކައި ދޮގު ހަބަރު ޖަހާ ނޫސްތަކާ، ނޫސްވެރިން ވަގުތުން ކުޑަ ގޮޅިޔަށް ލާން ސަރުކާރަށް ގޮވާލަން. އަދި މި އެއްޗެހިންގެ ފިޔަވެސް ބުރިކުރާތި، ލިސްޓް ގެ އެންމެ ކުރީގަ އޮންނާނީ ވަގުތު. ގައުމަށް ޖެހިފަ ހުރި ބޮޑު ބަލާވެރިކަމެއް މިވަގުތު މީހުނަކީ. ދެން މިތާގަ ކުރާ ކޮމެންޓް ގަ ލިޔެފަ ހުންނަ އެއްޗެހިންނާ، 1 ކޮމެންޓް ކޮންމެ ފަހަަރަކު ރިޕީޓް ވުމުން އެބަ އިނގޭ ފިތުނަ ފަސާދަ އުފައްދާ މިދަނޑިވަޅުގެވެސް ވެރިކަމާއ ލާރިގަނޑާހެދި ހޭހޭބަލިވާ ޕީޕީއެމް ކުދިންކޮޅުކަން މިއުޅެނީ.ހަހަމަސަރުކާރާ ދެކޮޅަށް އޮންނަ ހަބަރުތަކަށް ކޮކޮމެންޓް ކުރަން ބަހައްޓާފަހުރި އެއްޗެހިންތަކެެއް. ކޮންމެ އައުގުރާނައެއް ގޮވާފަވެސް ވެރިކަން ވަވައްޓާރައްތިުންނަށް ނިކަމެތި ހާހާލުޖައްސާފަ ތިމާމަންލާރިގަނޑު ދަވާލާންވެގެން އެމީހުން ވެރިކަމުގަ ހެދި ގޮތަށް. ތިހާރައްޔިތުންނަށް ހެހެޔޮއެއެދެންޏާ ދަވާލިލާރިގަނޑު ދީބަލަ އަވަހަށް. .މީއެންމެ ރައްޔިތުން އޭގެބޭނުން ޖެހިފަ ހުރިގުތު\nމެއި 25, 2020 22:59\nބުނަން ވާހަކައެއް ކޮންމެ ތާކު ހުޓަސް ކޮންމެ ޓެސްޓެއްހެދިޔަސް ޑޮކްޓަރު ޝޫޓްމަތިން100ޝޫޓްލައިގެންދަގަޑު މާސްކް އަޅައިގެން ހުއްޓަސްﷲގެ މިންވަރުފުޅާ މަލަކުލްމައުތުފަހަނަ އަޅާނުދެވޭނެ ވީމާ އިހްސާންތެރިވެ އޯގާތެރިވުމަށް ﷲގެއަޅުންނަށް އިންސާނީއެހީދިނުމަށް ހޮސްޕިޓަލްތަކުގައި ވަޒީފާއަދާކުރާމީހުންނަށް ގޮވާލަން ޑޮކްޓަރުގެ ބޮޑާކަމުން ޒުވާން މަންމަޔަކު ކަރުނައަޅާރޮއިފި ﷲއީނިކަމެތިންގެވޭނީއަޑުއައްސަވާ އިޖާބަދެއްވާރަހްމާންވަންތަ އިލާހު\nމެއި 25, 2020 23:22\nކިތަމެވަރަކަށް މަރުވިޔަސް މިސަރުކާ ރުން ޒިއްމާއެއް ނުނަގާނެ އިސްތިއު ފާއެއްވެސް ނުދޭނެ ފަރުވާއެއްވެސް ނުލިބޭނެ ބަލިޖެހުނު މީހެއް ވެއްޖިއްޔާ މަރުވާން ދޫކޮށްލާނެ އެމީހުން ބޭނުމީ ފައިސާ ރައްޔަތުން ތިތިބީ ފިސާރި ރަނގަ ޅަށް ގު ބޯހައްދާފަ ރީނދޫ ފިކުރު ތިބި ބަޔަކު މިދިވެހި ރާއްޖެ ހަލާކުގެ ތެރެޔަށް ވައްޓާލައިފި މީއަހަރެމެންގެ ވެސް ރާއްޖެ އެހެވީމަ އަހަރެމެން ޕޕއެމް މީހުން އެމްޑީޕީ އަށް ވޯޓު ނުދިނީ ކަމެއް ދިމާވީމަ ރޯންޖެހެނީ ވަކިބައެއް ނޫން އެހެންވީމަ ދެންތިބި މީހުނަށް ވެސް އަސަރުކުރާތީ އެއްޗެކޭ ބުނެވެނީ ކަމެއް ދިމާވީމަ މުޅިދިވެހި ރާއްޖޭގެ ރައްޔަތުން ޖެހެނީރޯން ކޮބާ ޤައުމަށްޓަކާ ދީނަށްޓަކާ ވެގެއުޅުނު ބޮޑު ކޯލިޝަނުގެ ލީޑަރުން ކިހާދެރަ އެމްޑީޕީ މީހުން އެއް ވެސް އެއްޗެއް ހިތަށް އަރާބާ!\nމެއި 25, 2020 23:27\nބަލަ ކޮވިޑް19ގެ ސަބަބުން އަޅައި ނުލެވިގެން ކިތައްފަރާތުގެ ފުރާނަ ގޮސްފައިވާކަން ނޫސްތަކުން ފެނެއްޖިބާ އެކަމަކު ވެސް ޓީވީއަށްއަރައި އަނގަފަތުރާއިރު ހީވަނީ ކަމެންހެން މުޅިންފޭލިވެއްޖެ\nމެއި 25, 2020 23:36\nޑޮކްޓަރުންނަކީ ބޭރުދުނިޔޭގަ ހީރޯއިންނަވީމަ ދިވެހިރާއްޖޭގެ ޑޮކްޓަރުންވެސް މީ ހީރޯއިންތަ....ހުރިހާ ހީރޯސްތައް ގައިގަންނަވާ ބިރު ހެއްދެވިފަރާތަ ނުގަނޭ....ބަލަ އިބުރާހިމާ އިސްތިއުފާދީފަ ރައްކާވޭ..ކިހާބޮޑު ބަލާވެރިކަމަކަ މިވެރިކަމެމިވީ...ނަޝީދޫ ކަލެއާ އިބުރށހިމާ ދެމީހުން ގުޅިގެން މިގައުމުގަ ޗަރުކޭސް ނުކުޅެ ރައްކާވެބަލަ ރައްޔިތުންނަ ހިތާމަނުދީ.....އެއްވެސް ކު ށެންތް ރައްޔިތުންތަކަ ކިހާބޮޑު އަނިޔާވެރިކަމެތިދެނީ..އަމީނު ކަލޭވެސް ލަދެނުގަނެ މުސާރަކައިގެން ތިހުންނަނީ...ލަދުކޮބާ ހުނަރެ އިލްމެނެތް ދާއިރާއެއްގަ މިނިސްޓަރުގެ މަގާމުގެ ފޮނިބޮމުންދާއިރު ރައްޔިތުން މަރުވަމުން މިދަނީ..\nމެއި 25, 2020 23:57\nމާބަނޑުމީހާ ކުޅުދުއްފުއްޓަށް ދިޔުމަށް 24 މޭ ގައި ނަރުދޫ ހެލްތު ސެންޓަރ އިން ހަމަޖެއްސިކަމަށްވެސް ބައެއްނޫސްތަކުގަ އެބަހުރި، ބްލޭމްކޮށް ކޮމެންޓް ކުރާއިރު މީވެސް ބަލާލުން ރަނގަޅު ހަގީގަތެއް. ކޮވިޑް ނެތްއިރުވެސް މިފަދަ ދެރަ ކަން ކަން މެދުވެރިވޭ، ށ. އަތޮޅުހޮސްޕިޓަލްނޫން އެހެން ތަނަކަށް ދިޔުމަށް ހަމަޖެހުމުން އެތަނަށް ނުދިއުމަކީ ވެސް ކުރެވުނު ދެރަކަމެއް.\nމެއި 26, 2020 00:14\nމިހާރުން މިހާރަށް ފުނަދޫ އަތޮޅު ހޮސްޕިޓަލުގެ މެނޭޖަރ ޒުމްރަތު މަޤާމުން ވަކިކުރުމަށް ގޮވާލަން. އަދި ޑަކްޓަރާ މެދުވެސް ފިޔަވަޅު އަޅަންޖެހޭ.\nމެއި 26, 2020 00:54\nދެންބާރައް އަތްޖަހާ އެމްޑީޕީ ކުދިން މުޅިގައުމު ބަނޑައްމަރުވަމުން މިދަނީ އިންޑިޔާގެ ޑޮކްޓަރުން ކޮބާ ހެލްކޮޕްޓަރުކޮބާ ރައްޔިތުން ބޮލައް ރެމުން އެދަނީ\nމެއި 26, 2020 01:28\nމަ ކޮމެންޓްް ކޮބާތަ އަޅެ... ކޮމެންޓް ޖަަހާނުލިއެއްނު..\nޔަގީން ވަގުތު ނޫހުގައި ތިބެނީ އެމްޑީޕީ ކުދިންކޮޅެއް...\nމެއި 26, 2020 01:31\nވެރިންނަށްވުރެ ޑޮކްޓަރު ގަދަވީނު.\nމެއި 26, 2020 05:46\nޑޮކްޓަރ ފަރުވާދެނީ އެ ޑޮކްޓަރަކު ބޭނުން މީހަކަށްދޯ.؟ ބަލިމީހާގެ އެހީތެރިންނަކީ ބަލި މީހާއަށް އެހީތެރިވާން ދާ ބައެއް ނޫންތަ؟؟ ބަލިމީހާގެ އެހީތެރިން ރަށްރަށައް އަރުވާފަ ކަރަންޓީނު ކުރީމަ ބަލިމީހާއަށް އެހީތެރިވަނީ ކާކު؟؟ އަޖައިބެއްނު.\nމައްސަލައަކީ އިހުމާލު ވީ ފަރާތުން އިހުމާލު ވީކަމަށް ގަބޫލު ނުކުރާތީ. އިހުމާލު ވެފަ ދެން އެއީ އިހުމާލެއް ކަމަށް ގަބޫލުނުކޮށް އެކަން ފަސްއަޅާ ފޮރުވާ އެކަމުގަ އިހުމާލު ވީ ފަރާތުގެ ކުށެއް ނެތްކަން ދައްކަން މޮޅެތި ވާހަކަ ދައްކާތީ. އޭގެ ބަދަލުގަ އިހުމާލު ވީފަރާތުން ކުށް ގަބޫލުކޮށް ދެން އެކަން ރަނގަޅު ކުރަން މަސައްކަތް ނުކުރާތީ ކަންކަން އިސްލާހު ނުވަނި. ތިއީ ވަރަށް ހިތާމަވެރި ކަމެއް. އެރަށެއްގަ ބަލިޖެހުން މީހުން ތިބިއްޔާ އޭގެ މާނައަކީ އެރަށު އެންމެންނަށް އެވަނި ބަލިޖެހިފައޭތަ؟؟؟ މަ ގަބޫލު ކުރަނި އަތޮޅެއްގަ ހުރި އަތޮޅު ހޮސްޕިޓަލުގަ އެފަދަ ކަންކަން ހަމަ ނުޖެހިވާނަމަ އަތޮޅުގެ އެހެން ރަށެއްގަ އެކަން ކުރެވޭނެ އިންތިޒާމް ހަމަޖައްސަން ޖެހޭނެކަމުގަ. އެއީ ދޯ ކޮންމެ ހާލަތަކަށްވެސް ތައްޔާރުވުމަކީ. އަބަދު ނިއުސްކޮންފަރެންސް އަށް އަރާފަ ނިއުނޯމަލް ނިއުނޯމަލް އޭ އޭއްޗެކޭ މީއްޗެކޭ ކީމަ ކަންތަކެއް ނުވޭ. ކޮންމެ ހާލަތަކަށްވެސް ތައްޔާރޭ ބުނާ ބަޔަކު ފަހުވަގުތު ޗޮކުން.\nއާއިލާއަށް ކެތްތެރިކަން މިންވަރު ކުރެއްވުން އެދި ދުޢާ ކުރަން.\nމެއި 26, 2020 07:56\nވަރަށް ދެރަ. ކަން ވީގޮތް ރަނގަޅަށް ބަލަން ޖެހޭ.\nމެއި 26, 2020 11:54\nފުރާނަޔަކީ އަގުހުރި އެއްޗަކަށް މިވަގުތު މި ބަލަނީ ކޮވިޑް ޖެހިގެން މަރުވީމަ. ކޮވިޑް ޖެހިގެން މިހާތަނަށް މަރުވީ4މީހުން.3މީހުންނަކީ އުމުރުން 80 އަހަރަށްވުރެ މަތިމީހުން. މީ ދުނިޔޭގެ ގިނަ ގައުމުތަކުގެ އާންމުކޮށް މަރުވާ އުމުރަށް ވުރެވެސް މަތި އުމުރެއް.4ވަނަ މީހާ ގައިގަ ބަލި ހުއްޓަސް މަރުވީ އެހެން ބައްޔެއްގެ ސަބަބުންކަމަށް ޑޮކްޓަރު ބުނި. ދެން އޮތީ މިމުއްދަތުގައި އަޅާފައިވާ ފިޔަވަޅުގެ ސަބަބުން އެކަށީގެންވާ ޞިއްޙީ ފަރުވާ ނުލިބިގެން މަރުވި މީހުން. ފަރުވާ ލިބުމަށް ދިމާވި ދަތިތަކުން މަރުވިކަމަށް ބުނާ3ކޭސް. ހުސް ތުއްތުކުދިން. އެބޭފުޅަކަށް ވިސްނޭގޮތަކަށް ތިލަފަތުގެ2ކޮޅަށް އަޅާ މި ދެބައި ކިރާލާ. މުސްކުޅިން ބުނޭ އެމީހެއްގެ އަތުގަ އޮތް ރޮނޑެއްގެ ހަންދަމާނީ އެމީހަކު ދަމާނެ ކޮޅަކަށޭ.\nމެއި 26, 2020 12:11\nއަންހެނުން ބަޑުބޮޑު ވެއްޖެއްޔާ ސަންދޯކުވެސް ޖަހާފަބަހައްޓާ.....\nމީ ނަސީދު ބޭނުންވާގޮތް.


Hulhumale gai Cafe' restaurant alhaa hingan7bimeh dhookuranee | ThePress\nހުޅުމާލެ ފުރަތަމަ ފިޔަވަހިން ދެވަނަ ފިޔަވައްސަށް ދެވޭ ގޮތަށް އަޅާފައިވާ ބްރިޖެއް މަތިން ދުއްވާ އެއްޗެހި ދަތުރު ކުރަނީ --- ފޮޓޯ: ދަ ޕްރެސް\nހުޅުމާލޭގެ ފުރަތަމަ ފިޔަވައްސާއި ދެވަނަ ފިޔަވަހި ގުޅުވައިލާ ޗެނަލް ޕާކް ސަރަހައްދުގައި ކެފޭ/ރެސްޓޯރެންޓް ހަދަން7ބިމަކަށް ޝައުގުވެރިވާ ފަރާތްތަކުން ޕްރޮޕޯސަލް ހުށަހެޅުމަށް ހުޅުވާލައިފިއެވެ.\nއެޗްޑީސީން ބުނީ، އެ ތަންތަން ހެދުމަށް ފުރަތަމަ ފިޔަވަހިން ހަތް ބިމެއް ކަނޑައަޅާފައިވާ ކަމަށާއި ރެސްޓޯރެންޓް ހަދަން ހަވާލު ކުރާނީ އެ ފަރާތަކުން އެ ތަން ޑިޒައިންކޮށް ހަދައި ހިންގާ ގޮތަށް ކަމަށެވެ. އަދި އެތަންތަން ހިންގަން ވާނީ އެޗްޑީސީން ދޭ މުއްދަތަކަށް އެޗްޑީސީއާއެކު އެއްބަސްވެވޭ އުސޫލުތަކާ އެއް ގޮތަށް ކަމަށް އެޗްޑީސީން ބުނެއެވެ.\nމި ތަންތަން ހަދަން ބޭނުންވާ ފަރާތްތަކުން އަންނަ މަހުގެ 10 ވަނަ ދުވަހުގެ ކުރިން ޕްރޮޕޯސަލް ހުށަހެޅުމަށް ވަނީ ހުޅުވާލާފައެވެ. ޕްރޮޕޯސަލް ހުށަހެޅޭނީ އެޗްޑީސީގައި ރަޖިސްޓާ ވެފައިވާ ކުންފުނިތަކަށް އެކަނި ކަމަށް އެޗްޑީސީން ބުނެއެވެ.\nކެފޭ/ރެސްޓޯރެންޓު ހަދަން ހުޅުވާލި މި ޕްރޮޖެކްޓާ ގުޅޭގޮތުން މައުލޫމާތު ދިނުމަށް ބާއްވާ ޕްރީ ބިޑް ބައްދަލުވުން އަންނަ ހޯމަ ދުވަހުގެ މެންދުރު 12:30 ގައި އޮންނާނެ ކަމަށް އެޗްޑީސީން ބުނެއެވެ. މި ބައްދަލުވުން ކުރިއަށް ގެންދިއުމަށް ހަމަޖެހިފައި ވަނީ އޮންލައިންކޮށް ޒޫމް މެދުވެރިކޮށް ކަމަށް އެ ކޯޕަރޭޝަނުން ބުނެއެވެ.\nހުޅުމާލޭގެ ފުރަތަމަ ފިޔަވައްސާއި ދެވަނަ ފިޔަވަހި ގުޅުވާލާ ބްރިޖުތައް ވެސް މިހާރު ވަނީ ނިމިފައެވެ. ނަމަވެސް އަދިވެސް އާނމުން ދެވަނަ ފިޔަވައްސަށް ވަދެ ނުކުމެ ހެދުމަށް ބޭނުން ކޮށް އުޅެނީ އެތަނުން ދެ ބްރިޖެކެވެ.\nހަބަރު ހުޅުމާލެ ކާބޯތަކެތީގެ ހިދުމަތް އެޗްޑީސީ\nހުޅުމާލޭ ރެސްޓޯރަންޓެއްގައި މީހަކަށް ވަޅިން ހަމަލާދީ ޒަހަމްކޮށްލައިފި\nފުޑް ބޭންކްގެ މިފަހަރުގެ ރޯދަ މެނޫ ވަރަށް ސަޅި!\nކޮވިޑަށް ފަހު ދިވެހިން ރޯދަ މަހަށް، ހުރިހާ ގޮތަކުންވެސް ހާއްސަ\nރޯދަ މަހު ކެފޭ ރެސްޓޯރަންޓުން ދަންވަރު3ޖަހަންދެން ހިދުމަތް ދެވޭނެ


އީދަކީ ތަނަވަސް މީހުންނަށް އޮތް އެއްޗެއް ނޫން، އެކަމުގައި ނިކަމެތިން ބައިވެރިކުރަންވާނެ: ހުތުބާ – Haftha\nFri,3April, 2020, 5:08 am\nއީދަކީ ތަނަވަސް މީހުންނަށް އޮތް އެއްޗެއް ނޫން، އެކަމުގައި ނިކަމެތިން ބައިވެރިކުރަންވާނެ: ހުތުބާ\nއިސްލާމީ އީދުތަކުގައި އުފާ ފާޅުކުރަންވީ ހަމައެކަނި ތަނަވަސްކަން ލިބިގެންވާ މީހުން ނޫން ކަމަށާއި އެ އުފަލުގައި ފަގީރުންނާއި މިސްކީނުން ވެސް ބައިވެރި ކުރަންވާނެ ކަމަށް މިއަދުގެ ފިތުރު އީދު ދުވަހުގެ ހުތުބާގައި ވިދާޅުވެއްޖެއެވެ.\n“ބަރަކާތްތެރި އީދުލް ފިތުރި”ގެ ނަމުގައި މިއަދު އިން އީދު ހުތުބާގައި ވިދާޅުވީ އިސްލާމީ އީދުތަކަކީ އެކަމުގައި އެންމެން ބައިވެރި ކުރުވަންޖެހޭ އިހްތިފާލު ތަކެއް ކަމަށާއި އެ ދުވަސްތަކުގައި އުފާ ފާޅުކުރަންވީ، ހަމައެކަނި ތަނަވަސްކަން ލިބިގެންވާ މީހުން ނޫން ކަމަށެވެ.\nއެގޮތުން ތަނަވަސްކަން ލިބިގެންވާ މީހުން، އެ ތަނަވަސްކަން ފަގީރުންނަށާއި މިސްކީނުންނަށް ފޯރުކޮށްދީ އީދުގެ އުފަލުގައި އެ މީހުން ބައިވެރި ކުރުވަންވާނެ ކަމަށް ހުތުބާގައި ވިދާޅުވިއެވެ.\nއަދި އީދު ނަމާދުގެ ކުރިން ފިތުރު ޒަކާތް ނެރުމަށް އަންގަވާފައިވަނީ އެހެންވެގެން ކަމަށާއި އެކަމުގެ ސަބަބުން ފަގީރުންނަށް ސަލާން ނުޖަހައި ދިރި އުޅެވޭ ވަރުގެ ތަނަވަސްކަމެއް ލިބިގެންދާނެތީ ކަމަށް ވެސް ވިދާޅުވިއެވެ.\n“އިސްލާމް ދީނުގައި އީދުތައް ޝަރްއު ކުރައްވާފައިވަނީ ހަމައެކަނި އުފާފާޅުކޮށް މަޖާކުރާކަށް ނޫނެވެ. އެކަމަކު އެ ކަން ޝަރްއު ކުރައްވާފައިވަނީ އިސްލާމީ އަހުއްވަތްތެރިކަން ދެމެހެއްޓުމަށްޓަކައެވެ. މުސްލިމުންގެ މެދުގައި ހެޔޮ ފޯރުވުމުގެ ރަނގަޅު އާދަ ފެތުރުމަށްޓަކައެވެ. އީދުގެ ތެރޭގައި ހެޔޮ ފޯރުވައި އެއްބަޔަކު އަނެއްބަޔަކަށް އަޅައިލުމަކީ އިސްލާމީ ރިވެތި އަދަބެކެވެ.” ހުތުބާގައި ވިދާޅުވިއެވެ.\nހުތުބާގައި އިތުރަށް ވިދާޅުވީ، ވަތަނުގެ އަމްނާ އަމާންކަމަކީ މާތްﷲ އިންސާނަކަށް ދެއްވާނެ އެންމެ ބޮޑު އެއް ނިއުމަތް ކަމަށާއި އެއީ ތަރައްގީ އާއި ހިތްހަމަޖެހުން ލިބުމުގެ އަސާސް ކަމަށެވެ. އަދި އެއީ ކޮންމެ އިހްލާސްތެރިއަކު ދަހިވެތިވާނެ ކަމެއް ކަމަށް ވެސް ވިދާޅުވިއެވެ.\n“އަމާންކަމެއް ނެތްތަނެއްގައި ހިތްހަމަޖެހުމެއް ނޯންނާނެއެވެ. އަމާންކަން ނެތް ތަނެއްގައި ހަަމަޖެހުމެއް ވެސް ނޯންނާނެއެވެ. އެހެންކަމުން އެންމެން ވެސް ގައުމުގެ ސުލްހަ މަސަލަސްކަމަށްޓަކާ މަސައްކަތްކުރަން ވަނީ ޖެހިފައެވެ. ގައުމުގެ އަމާންކަމަށް ބުރޫއަރާފާނެ އެއްވެސް ކަމެއް އެކަކުވެސް ކޮށްގެން ނުވާނެއެވެ،” ހުތުބާގައި ވިދާޅުވިއެވެ.\nއަދި އެ ނިއުމަތް ރައްކާތެރިކޮށް ދެމެހެއްޓުމަށްޓަކާ ލިބިފައިވާ ހުރިހާ ކެރިފޯރުންތެރިކަމަކާއި ތަނަވަސްކަމަކާއި ހަކަތައެއް ހޭދަކުރަން ޖެހޭނެ ކަމަށް ފާހަގަކުރައްވާ ހުތުބާގައި ވަނީ، އަމިއްލަ ނަފްސުގެ ކުރިއެރުމަށާއި ގައުމުގެ ތަރައްގީއަށް ތަހިވެތިވާ ބަޔަކު ކަމުގައި ވުމަށް ގޮވާލައްވައިފައެވެ.


Nukulhedhuntherikan hunna meehunah MTCC ge bahaai Ferry ge hidhumaiy hiley\nނުކުޅެދުންތެރިކަން ހުންނަ މީހުންނަށް އެމްޓީސީސީގެ ބަހާއި ފެރީގެ ހިދުމަތް ހިލޭ\nނުކުޅެދުންތެރިކަން ހުންނަ ފަރާތްތަކަށް އެމްޓީސީސީގެ ބަސް އަދި ފެރީ ދަތުރުތައް ހިލޭ ކުރެވުމުގެ ހިދުމަތް އެކުންފުނިން ހަމަޖައްސައިފިއެވެ.\nއެމްޓީސީސީން ބުނީ، އެ ކުންފުނިން އެގޮތަށް ހަމަޖެއްސީ ނުކުޅެދުންތެރިކަން ހުންނަ ފަރާތްތައް މުޖުތަމައު ތެރޭގައި ބާރުވެރިކޮށް، އެފަރާތްތަކަށް ލިބޭ ހިދުމަތްތައް ލުއިފަސޭހަކޮށްދިނުމުގެ ގޮތުން ކަމަށެވެ.\nއެގޮތުން ނޭޝަނަލް ސޯޝަލް ޕްރޮޓެކްޝަން އޭޖެންސީ (އެންސްޕާ)ގައި ނުކުޅެދުންތެރިކަން ހުންނަ ފަރާތެއްގެ ގޮތުގައި ރަޖިސްޓްރީކުރުމުން، އެ އޭޖެންސީން ފޯރުކޮށްދޭ ހާއްސަ ކާޑު ދެއްކުމުން އެމްޓީސީސީގެ ދަތުރުފަތުރުގެ ހިދުމަތް ހިލޭ ލިބޭނެ ކަމަށް އެކުންފުނިން ބުންޏެވެ.\n”އެމްޓީސީސީގެ ފެރީ ގިމަތައާއި ފެރީތަކާއި ހުޅުމާލޭގައި ދުއްވާ ބަސްތައްވެސް ފަރުމާކުރެވިފައި ވަނީ ނުކުޅެދުންތެރިކަން ހުންނަ ފަރާތްތަކަށް، އަދި ހާއްސަކޮށް ފިޒިކަލް ޑިސްއެބިލިޓީ ހުންނަ ފަރާތްތަކަށް އަރައި ފޭބުމަށް ފަސޭހަވާނެ ފަދަ ގޮތަކަށް،“ އެމްޓީސީސީން މިއަދު ނެރުނު ބަޔާނުގައި ބުނެފައިވެއެވެ.\nއެމްޓީސީސީ އަކީ، ނުކުޅެދުންތެރިކަން ހުންނަ ފަރާތްތައް ބާރުވެރިކޮށް އެފަރާތްތަކަށް މުޖުތަމައުތެރޭގައި ފުރުސަތުތައް ފަހިކޮށް ދިނުމަށް ބޮޑު އިސްކަމެއްދޭ ކުންފުންޏެކެވެ.\nހުޅުމާލޭގެ އެތެރޭގައާއި ހުޅުމާލެއާ ހުޅުލެއާ ދެމެދު ބަހުގެ ހިދުމަތް ދެމުން ގެންދާ އެމްޓީސީސީން ދަނީ މާލެއާއި ހުޅުމާލެ އަދި މާލެއާއި ވިލިމާލެއާ ދެމެދު ފެރީގެ ހިދުމަތް ދެމުންނެވެ. އޭގެ އިތުރުން ރާއްޖޭގެ އަތޮޅު ތަކަށް ވެސް އެމްޓީސީސީން ފެރީ ބާއްވައެވެ.


Mi Eid gai gina baehge chuhtee raajjeyn beyrugai!\nމި އީދުގައި ގިނަ ބައެއްގެ ޗުއްޓީ ރާއްޖޭން ބޭރުގައި!\nވައިގެ މަގުން ރަށަށް ދިއުމަަށްޓަކައި ގިނަ ބަޔަކު ޑޮމެސްޓިކް އެއާޕޯޓް ކިޔޫގައި: މި އަހަރުގެ އީދުގައި ގިނަ ބަޔަކު ރާއްޖޭން ބޭރަށްވެސް ދަތުރުކުރި- ފޮޓޯ: މުހައްމަދު އަފްރާހު| އަވަސް\nދިވެހިންގެ ޗުއްޓީ "ޓްރެންޑް" އަށް ބަދަލު އައީ ގެސްޓްހައުސް ވިޔަފާރި ފުޅާވި ހިސާބުންނެވެ. މިއާއެކު ހަފުތާ ބަންދުގައި އަވަށްޓެރި ގައުމުތަކަށް ދިޔުމުގެ ބަދަލުގައި ދިވެހިން ގެސްޓްހައުސްތައް ފުރާލި އެވެ. މި ބަދަލު ވޭތުވެދިޔަ ދެތިން އަހަރަކު ފެނުނެވެ. އަދި މި އަހަރު "އީސްޓާ" ޗުއްޓީގައި އަވަށްޓެރި ސްރީލަންކާގައި ގޮއްވާލި ބޮންތަކާ ގުޅިގެން އެ ގައުމަށް ކުޑަ އީދުގައި ދިޔަ ދިވެހިންގެ އަދަދު ބޮޑުތަން މަދުވި އެވެ. ނަމަވެސް މި އަހަރުގެ ބޮޑު އީދުގައި ގިނަ ބަޔަކު މި ވަނީ އަނެއްކާ ވެސް އެ ގައުމަށް ދަތުރުކޮށްފަ އެވެ. ޓިކެޓު ވިއްކާ ބައެއް ކުންފުނި ތަކުން ލިބިފައިވާ މައުލޫމާތަށް ބަލާއިރު މި އަހަރު ސްރީލަންކާއަށް ދިޔަ މީހުންގެ އަދަދު ރެކޯޑު އަދަދަކަށް އިތުރުވާނެ އެވެ. އަދި މިއާއެކު ބޭރުގައި އީދުގެ ޗުއްޓީ ހޭދަކުރި މީހުންގެ އަދަދު ވަނީ އިތުރުވެގެން ގޮސްފަ އެވެ.\n"ބޮމުގެ ގުޅިގެން މިދިޔަ އީދުގައި މަދުވި ލަންކާ އަށް ދާ މީހުންގެ އަދަދު. އެކަމަކު އަނެއްކާ ވެސް މިވަނީ އިތުރު ވެގެން ގޮސްފަ. މި ބަދަލު އައިސްފައި މިވަނީ ގިނަ މަސައްކަތްތަކެއް ކޮށްގެން. އެހެންވެ މި އަހަރު ސްރީލަންކާ އަށް ގިނަ ބަޔަކު ދިޔަ،" ސްރީލަންކަން އެއާލައިންސްގެ ރާއްޖޭގެ ޖެނެރަލް ސޭލްސް އެޖެންޓު އޭސް އޭވިއޭޝަންގެ މެނޭޖިން ޑިރެކްޓަރު މުހައްމަދު ފިރާގު ވިދާޅުވި އެވެ.\nއެ ކުންފުނިން އަވަސް އަށް ހިއްސާކުރި ހިސާބުތަކުގައިވާ ގޮތުގައި މިމަހުގެ 8-15 ވަނަ ދުވަހުގެ ނިޔަލަށް 1478 ދިވެހިން ވަނީ ސްރީލަންކާ އަށް ދަތުރުކުރަން ޓިކެޓު ނަގާފަ އެވެ. އަދި މެލޭޝިއާ އަށް 388 މީހަކު އަދި ބެންކޮކް އަށާއި ސިންގަޕޫރަށް ދަތުރުކުރި މީހުންގެ އަދަދު ވެސް ގިނަ އެވެ.\nގަން އިންޓަނޭޝަނަލް އެއާޕޯޓުގައި ސްރީލަންކަން އެއާލައިންސްގެ ބޯޓެއް-\nސްރީލަންކާ އަށް މި އީދުގައި ގިނަ ބަޔަކު ދަތުރުކޮށްފައި މިވަނީ އެ ގައުމުން ވެސް ގިނަ މަސައްކަތްތަކެއް ކޮށްގެންނެވެ. ސްރީލަންކާއިން ވަނީ އެ ގައުމުގެ ހޮޓާތަކުގައި ދިވެހިންނަށް ހާއްސަ ޑިސްކައުންޓުންތަކެއް ދީފަ އެވެ. އަދި ސްރީލަންކަން އެއާލައިންސް އިން ވަނީ އީދު ބަންދާ ދިމާކޮށް 25 ޕަސެންޓުގެ ޑިސްކައުންޓެއް ދީފަ އެވެ.\nއޭސް އޭވިއޭޝަން އިން ވާހަކަ ދެއްކެވި ފިރާގު ވިދާޅުވީ މި އަހަރު ބޭއްވި ވެކޭޝަން އެކްސްޕޯގެ ސަބަބުން ވެސް ބޭރަށް ދަތުރު ކުރި މީހުންގެ އަދަދު އިތުރުވި ކަމަށެވެ.\n"ވެކޭޝަންސް އެކްސްޕޯ އަށް ދިޔަ ގިނަ ބަޔަކު ހޮޓާތައް ހުރީ ބުކްކޮށްފަ. އެމީހުންނަށް ރަނގަޅު ޑިސްކައުންޓެއް ވެސް ދިން. އެހެންވެ، ގިނަ ބަޔަކު މި އަހަރު ލަންކާއަށް ދަތުރުކުރި،" ފިރާގު ވިދާޅުވި އެވެ.\nސްރީލަންކާ ނަގާފައި އެންމެ ގިނަ ދިވެހިން އުޅެނީ މެލޭޝިއާގަ އެވެ. އެހެންވެ ދިވެހި ގިނަ އާއިލާތަކެއް މެލޭއަށް ދަތުރު ކުރެ އެވެ. އަދި މެލޭޝިއާއަށް ދަތުރުކުރާ މިހުންގެ އަދަދު އިތުރުވުމުގެ އަނެއް ސަބަބަކީ އެ ގައުމުގައި ދިވެހިން ތިބެން ހަމަޖެހިފައިވާ ފަސޭހަ އިންތިޒާމު ތަކާއި ރާއްޖެއާއި މެލޭޝިއާއާ ދެމެދު އޮތް ފަސޭހަ ކަނެކްޓިވިޓީ އެވެ. ރާއްޖެ އާއި މެލޭއާ ދެމެދު ދަތުރުކުރާ ބަޖެޓް އެއާލައިން އެއާ އޭޝިއާއަކީ ދިވެހިން ދަތުރު ކުރަން މަގުބޫލު އެއް އެއާލައިން އެވެ.\nއެއާ އޭޝިއާގެ ފުރަތަމަ ފްލައިޓް ވީއައިއޭގައި\nއެއާ އޭޝިއާގެ ރާއްޖޭގެ އެޖެންޓް، އޯލްއެޗް މޯލްޑިވްސްގެ އެއް ޑިރެކްޓަރު ކަމަށްވާ އަބްދުލް ހަމީދު އަބްދުލްޣަފޫރު (އައްޑޯ) ވިދާޅުވީ އެއާ އޭޝިއާއަށް އޮތް ޑިމާންޑު ވެސް ވަރަށް ބޮޑު ކަމަށެވެ.\n"ވަރަށް ބޮޑަށް ބާރު ބޮޑުވެފައި މިވަނީ. ބޭރަށް އެއް ވަރަށް ޑޮމެސްޓިކްގެ ބާރު ވެސް އެހާ ބޮޑު،" އައްޑޯ ވިދާޅުވި އެވެ.\nއިންޑިއާ އާއި ސްރީލަންކާ އަދި ގިނަ ގައުމުތަކަށް ޓިކެޓު ވިއްކާ ވިލާ ޓްރެވަލްސް ކުންފުނީގެ އޮފިޝަލަކު ވިދާޅުވީ މިއަހަރު ޝީޓް ހޯދަން ދަތިވެގެން ދިޔަ ކަމަށެވެ.\n"އީދުގެ ކުރީ ދުވަހުގެ ރޭ އޮތް ސްރީލަންކަން އެއާލައިންސް ވެސް އޯވަ ބުކް ވެގެން ދިޔައީ. ސްރީލަންކާ އަށް އެންމެ ބާރު ބޮޑު ވަނީ. މި އަހަރު އިންޑިއާ އަށް ވެސް ގިނަ ބަޔަކު ދަތުރު ކުރި،" އޮފިޝަލް ވިދާޅުވި އެވެ.\nދިވެހިންގެ ގިނަ ބަޔަކު މި އީދުގައި ބޭރުގައި ޗުއްޓީ ހޭދަކުރަމުންދާއިރު، ބޭރުގައި ޗުއްޓީ ހޭދަކުރާ ދިވެހިންގެ ހޭދަވެސް އިތުރުވެފައިވާ ކަމަށް މަރުކަޒީ ބޭންކް (އެމްއެމްއޭ) ސާވޭ އިން ދައްކަ އެވެ. މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ނެރެފައިވާ ދިވެހިން ރާއްޖެ އިން ބޭރުގައި ކުރާ ހޭދައާ ގުޅޭ ސާވޭ ދައްކާ ގޮތުގައި 2015 އިން ފެށިގެން 2018 ވަނަ އަހަރުގެ ނިޔަލަށް ދިވެހިންގެ ބޭރުގެ ޗުއްޓީ ހޭދަ ދަނީ މަތިވަމުންނެވެ. މިގޮތުން 2015 ވަނަ އަހަރު އެވްރެޖު ގޮތުގައި ބޭރަށް ދާ ދިވެއްސަކު ބޮލަކަށް 780 ޑޮލަރު ހޭދަކުރި ނަމަވެސް 2018 ވަނަ އަހަރު މި އަދަދު ވަނީ 890 ޑޮލަރަށް އިތުރުވެފަ އެވެ.\nސްރީލަންކާގެ ބޮމުގެ ހާދިސާ އަށް ފަހު އެ ގައުމުގެ ޓޫރިޒަމް ދަނީ ރަނގަޅުވަމުންނެވެ. މި އާއެކު ކުރި އަށް އޮތްތަނުގައި އެ ގައުމަށްދާ ދިވެހިންގެ އަދަދު އިތުރުވާނެ ކަމަށް ބެލެވެ އެވެ. މި އީދުގައި މި ފެނުނީ އޭގެ ނިޝާނެެކެވެ.


Hamalaa ge hithaama thakuge therein Lanka ah medehyeh! | Mihaaru\nމެޑަލް ހާސިލްކުރި ވިދުޝާ.-- ފޮޓޯ: އޭއެފްޕީ\nހަމަލާގެ ހިތާމަތަކުގެ ތެރެއިން ލަންކާ އަށް މެޑެއްޔެއް!\n25 އެޕްރީލް 2019 - 09:243comments\nގަތަރުގައި މިހާރު ކުރިއަށްދާ އޭޝިއަން އެތުލެޓިކްސް ޗެމްޕިއަންޝިޕުގައި ސްރީ ލަންކާގެ ވިދުޝާ ހީނަތިމުލާ ވާދަކުރާއިރު އޭނާ އަށް ވަނީ ފުން ހިތާމައެއް ލިބިފަ އެވެ. އެ ގައުމުގައި މިދިޔަ އާދީއްތަ ދުވަހު ދިން ބޮމުގެ ހަމަލާގައި އޭނާގެ ފަސް އެކުވެރިއަކު މަރުވި އެވެ. އެ ހިތާމަތަކާ އެކު މުބާރާތުގައި ބައިވެރިނުވެ ދޫކޮށްލުމުގެ އިހުތިޔާރު ކޯޗު ކިއުބާގެ ލުއިސް ދިނެވެ. އެކަމަކު އޭނާ ވާދަކުރަން ނިންމީ ޕްރޮފެޝަނަލް އުސޫލު ދެމެހެއްޓުމަށާއި ގައުމަށް ރީތި ނަން ހޯދައިދިނުމުގެ ބޭނުމުގައި ކަމަށެވެ. އޭނާ މިވަނީ އެ ހިތާމަތަކުގެ މައްޗަށް ހިތްވަރު އިސްކޮށް ޓްރިޕަލް ޖަމްޕުން ލޯ މެޑަލް ހާސިލްކޮށްފަ އެވެ.\nލަންކާގެ އަސްކަރިއްޔާގައި މަސައްކަތްކުރާ ވިދުޝާ ޓްރިޕްލް ޖަމްޕް ފުރިހަމަކުރީ އޭނާގެ ސީޒަނަލް ބެސްޓް ކަމަށްވާ 13.52 މީޓަރަށް ފުންމައިގެންނެވެ. މި ކާމިޔާބީގެ އެންމެ ފުރިހަމަ އުފާ އޭނާ އަށް ލިބެން ނެތް ނަމަވެސް މިއީ އޭނާގެ ނަޒަރުގައި ކުޑަ ހިތްހަމަޖެހުމެކެވެ.\n"މި އިވެންޓަށް އައުމުގެ ކުރީގައި އަހަރެން ހުރީ ޝޮކެއްގައި. އެހެންވެ ކަޅު ބޭންޑް އަޅައިގެން ބައިވެރިވީ. އަހަރެންގެ އުއްމީދަކީ މި ކާމިޔާބީ އަކީ ސްރީލަންކާ އަށް ކިތަންމެ ކުޑަ ނަމަވެސް ހިތްހަމަޖެހުމެއް ލިބުން. މި މެޑަލް މި ހާއްސަކުރަނީ ފުން ހިތާމައެއްގައި އޮތް އަހަރެންގެ ގައުމަށް،" ރޮވިފައިހުރެ ވިދުޝާ ބުންޏެވެ.\nވިދުޝާ އިވެންޓުގައި ބައިވެރިވަނީ. -- ފޮޓޯ: އޭއެފްޕީ\nނިއުސްޓެޑް ގާލްސް ކޮލެޖުން ފާހަގަވި ވިދުޝާ ވަނީ 2014 ވަނަ އަހަރުގެ ޖޫނިއާ އޭޝިއަން ޗެމްޕިއަންޝިޕާއި 2016 ވަނަ އަހަރުގެ ސައުތު އޭޝިއަން ޗެމްޕިއަންޝިޕްގައި ޓްރިޕްލް ޖަމްޕް ބައިން ރިހި މެޑަލް ހާސިލްކޮށްފަ އެވެ. އެކަމަކު މި ފަހަރުގެ ކާމިޔާބީ އޭނާ އަށް ހާއްސަވާ ގިނަ ސަބަބުތަކެއް އެބަހުއްޓެވެ. އަދި އޭނާ ވަނީ މި އުނދަގޫ ދަނޑިވަޅުގައި ވެސް ގައުމަށް ރީތި ނަން ހޯދައިދޭން މަސައްކަތްކޮށް މެސެޖެއް ދީފަ އެވެ.\n"އަހަރެމެން މަސައްކަތް މި ކުރަނީ އެއް ދިދައެއްގެ ދަށުގައި. އަހަރެމެން އެންމެ އެކުވެގެން ގައުމުގެ މުސްތަގުބަލަށްޓަކައި އެބަޖެހޭ މި ޓެރަރިސްޓުންގެ ކިބައިން ގައުމު ސަލާމަތްކުރަން." ވިދުޝާ ބުންޏެވެ.


Munifoohi filuvumuge dhaairaage ufehdhunthah genesdhinumah Vmedia aai Me Production ebbasvumehgai soikohfi - vNews.mv\nމުނިފޫހިފިލުވުމުގެ އުފެއްދުންތައް ގެނެސްދިނުމަށް ވީމީޑިއާއި، މީ ޕްރޮޑަކްޝަން އެއްބަސްވުމެއްގައި ސޮއިކޮށްފި\nމަރްޔަމް ލީން 04 January 2021, 17:47\nމުނިފޫހިފިލުވުމުގެ ދާއިރާގެ އުފެއްދުންތައް ގެނެސްދިނުމަށް ވީމީޑިއާއި، މީ ޕްރޮޑަކްޝަން އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގައި ވީމީޑިއާގެ ފަރާތުން ސޮއިކުރެއްވީ ޗީފް ކޮމާޝަލް އޮފިސަރު، އަހްމަދު އުމަރުއެވެ. މީ ޕްރޮޑަކްޝަންގެ ފަރާތުން ސޮއިކުރެއްވީ އެ ޕްރޮޑަކްޝަންގެ ވެރިޔާ އަހްމަދު އަބޫބަކުރެވެ.\nއެއް އަހަރު ދުވަހުގެ މުއްދަތުގެ މި އެއްބަސްވުމުގެ ދަށުން ކޮންޓެންޓް އުފެއްދުމުގައި ވީޓީވީގެ ގައިޑްލައިނާއި، ދިވެހިރާއްޖޭގެ ބްރޯޑްކާސްޓް ކުރުމުގެ ގާނޫނު ހުއްދަކުރާ އުސޫލުތަކާ އެއްގޮތްވާގޮތަށް މީ ޕްރޮޑަކްޝަނުން ތައްޔާރުކުރާ މުނިފޫހިފިލުވައި ދިނުމުގެ ދާއިރާގެ އުފެއްދުންތައް ވީމީޑިއާއިން ދައްކާނެއެވެ.\nމިއެއްބަސްވުމުގެ ދަށުން އުފައްދާ ޓީވީ ޕްރޮގްރާމުތަކާއި، ޑްރާމާ، ސީރީޒް ނުވަތަ ފިލްމު އުފައްދައިގެން ލިބޭ އާމްދަނީން ދެފަރާތުން އެއްބަސްވެފައިވާ ހިއްސާއެއް ވީ މީޑިއާއަށް ލިބޭނެއެވެ.\nވީނިއުސްއަށް މައުލޫމާތު ދެއްވަމުން މީ ޕްރޮޑަކްޝަންގެ ވެރިޔާ މުހަންމަދު އަބޫބަކުރު ވިދާޅުވީ، އެ ޕްރޮޑަކްޝަންގެ ދިގު މާޒީގައި، ވީޓީވީން ވަރަށް ބޮޑެތި އެހީތަކެއް ވެދީފައިވާ ކަމަށެވެ.\n"އަޅުގަނޑުމެން މިކަލަކަމެއް ކުރަން ވިސްނައިފިއްޔާ ހަމަ އެންމެ ފުރަތަމަވެސް ވާހަކަ ދެއްކޭނީ ވީޓީވީއާ. އެއީ ވީޓީވީން އެބަހުރި ވަރަށް އެހީތެރިވެދީފަ. ފިލްމަތަކުގެ ޕްރިމިއާ ނައިޓްތަކުގަވެސް ވަރަށް ބޮޑެތި ހޭދަތައް އެބަހުރި ވީޓީވީން ކޮށްފަ. އެހެންވީމަ މިއަކީ ފިލްމީ ދާއިރާގަ މަސައްކަތްކުރާ މީހެއްގެ ހައިސިއްޔަތުން ހަނދާން ނައްތާލެވޭނެ ވަރުގެ ކަމެއްނޫން"\nމީ ޕްރޮޑަކްޝަންގެ ވެރިޔާ މުހަންމަދު އަބޫބަކުރު\nމުހަންމަދު އަބޫބަކުރު ވިދާޅުވީ އާންމުންގެ ތަރުހީބު ވަރަށްބޮޑަށް ލިބިގެންދިޔަ ފިލްމްތަކަކާއި، ޑްރާމާތަކެއް އެ ޕްރޮޑަކްޝަނުން އާންމުންނަށް ގެނެސްދީފައިވާނެ ކަމަށެވެ.\nއެހެންކަމުން ވީމީޑިއާއެކު، މިއަދު ސޮއިކުރެވުނު އެއްބަސްވުމުގެ ދަށުންވެސް މިފަދަ ގިނަ ފިލްމްތަކަކާއި، ޑްރާމާތަކެއް ގެނެސްދޭނެ ކަމަށެވެ.\n30 އަހަރުގެ ތަޖުރިބާއާއެކު އާންމުންނަށް މަގްބޫލު ފިލްމްތަކަކާއި، ޑްރާމާތަކެއް ގެނެސްދެމުން އަންނަ މީ ޕްރޮޑަކްޝަނުން އަންނަނީ އާންމުންނަށް ކަމުދާނެ ގިނަ އުފެއްދުންތަކެއް ދައްކާލުމުގެ މަސައްކަތް ކުރަމުންނެވެ.\nމުނިފޫހިފިލުވުން ރާއްޖެ ވީމީޑިއާ\nމިފަހަރު މާއެނބޫމެން ވީޓީވީއަށް ލަނޑެއްނުދޭތި. މިހާރުވެސް ތިދާއިރާގެ ބަޔަކު ދީފަވާ ލަނޑު އެތާގެ ކަންމަތިން ޕޯސްޓަރެއްގަ ބޮޑުކޮށް ފެންނަން އެހެރީ. ބަޔަކު ހެޔޮނިޔަތުގަ ކަމެއް ކޮށްދިނީމަ ކާންދިންމީހާ ދަންނަން ޖެހޭނެ. ރާއްޖޭގެ ފިލްމީދާއިރާ ކުރި ނާރަނީ އެކަހަލަމީހުން ގިނަވެފަ ވަގުތީ ފައިދާނަގައި މީހުނަށް ކެހިދޭތީ. މީ މަގޭ ހިޔާލަކީ\nފަންނާނުން ގޮތް ހުސްވެ މަގުމަތިވެފަ ވާ މި ދަނޑިވަޅުގަ ވިލާ އިން ތިކޮށްދިނީ ފިލްމީ ދާއިރާއަށް ވަރަށްވެސް ހެޔޮ ރަނގަޅު ކަމެއް ކަމުގައި ދެކެމެވެ\nމާއެނބޫމެން މިހާރު އަދި ކިރިޔާ ތިމަސައްކަތް ކުރެވޭނެ ގޮތަށް ކަމެއްފަށުނީތި. އަސްލު ބަޔަކާ ގުޅިގެން ނޫނީ ބެކިން އެއް ނެތި ނުކުރެވޭނެ ދެމެހެއްޓެނިވި ގޮތަކަށް ތިކަމެއް މިރާޢްޖެއަކު.\nވިލާ ޓީވީން އަބަދުވެސް ފަންނާނުންނަށް ފުރުސަތު ތަނަވަސް ކޮށްދޭކަން ވަރަށް ފާހަގަވޭ\nވަރަށް ކާމިޔާބު ފެށުމެއް ކަމުގައި ވާނެ ކަމަށް އުންމީދު ކުރަން. އަދި ރަނގަޅު އުފެއްދުންތަކެއް ބެލުންތެރިންނަށް ލިބޭނެ ކަމުގައި ދެކެން


ހޮޅުދޫ ނެޓްބޯޅަ ޗެލެންޖުގެ ޗެމްޕިއަންކަން އިރު އުތުރު ވިލި ޓީމު ހޯދައިފި\nޗެމްޕިއަންކަން ހޯދި އިރު އުތުރު ވިލި ޓީމް ތަށްޓާ އެކު. - ފޮޓޯ: އަބްދުﷲ މާހިދު (މާބެ)\nނ. ހޮޅުދޫ ބެންޔަންސް އެސޯސިއޭޝަން ފޯ އޯލް (ބާފާ) ޖަމިއްޔާއިން އެރަށަށް ހުޅުވާލައިގެން ބޭއްވި “ބާފާ ނެޓްބޯލް ޗެލެންޖް 2019” ގެ ޗެމްޕިއަންކަން ފައިނަލުގައި ކުރިބޯށި ޓީމު ބަލިކޮށް އިރު އުތުރު ވިލި ޓީމު ހޯދައިފި އެވެ. އިއްޔެ ހަވީރު ހޮޅުދޫ ނެޓްބޯޅަ ކޯޓުގައި ކުޅުނު ފައިނަލް މެޗުގެ ޗެމްޕިއަންކަން އިރު އުތުރު ވިލި ޓީމުން ހޯދީ ފަސޭހަކަމާ އެކު 50-10 އިން މޮޅުވެގެންނެވެ.\nގައުމީ ޓީމުގެ ކުޅުންތެރިންނާއެކު މުބާރާތުގައި ވާދަކުރި އިރު އުތުރު ވިލި ޓީމު މުބާރާތުގެ ފައިނަލަށް ދަތުރުކުރީ ސެމީ ފައިނަލުގައި ގޮމަ ޓީމް 53-08 އިން ބަލިކޮށްގެންނެވެ. ކުރިބޯށި ޓީމް ފައިނަލަށް ދަތުރުކުރީ އަރާކުރި ޓީމުގެ މައްޗަށް 33-14 އިން ކުރި ހޯދައިގެންނެވެ. އިއްޔެ ކުޅުނު ފައިނަލް މެޗުގެ މޮޅު ކުޅުންތެރިޔާގެ މަގާމް ހޯދީ ޗެމްޕިއަން އިރު އުތުރު ވިލި ޓީމުގެ އައިމިނަތު ރަބާބް އިބްރާހީމް އެވެ.\nމުބާރާތުގެ ރަނަރަޕް ޓީމް ކުރިބޯށި. – ފޮޓޯ: އަބްދުﷲ މާހިދު (މާބެ)\nމުބާރާތުގެ އެންމެ މޮޅު ހަތް ކުޅުންތެރިންގެ ތެރޭގައި ހިމެނުނީ ޗެމްޕިއަން އިރު އުތުރު ވިލި ޓީމާއި ރަނަރަޕް ކުރިބޯށި ޓީމުގެ ކުޅުންތެރިންގެ އިތުރުން އަރާކުރި ޓީމުގެ ކުޅުންތެރިއެކެވެ. ޗެމްޕިއަން ޓީމުން ގަދަ ހަތެއްގައި ހިމެނުނީ އީމާ އަބްދުއްސައްތާރު، ރަބާބް އަދި އައިމިނަތު ސަލްވާ އެވެ. ކުރިބޯށި ޓީމުން ގަދަ ހަތަކުން ފުރުސަތު ހޯދީ ޒުއްވިޖާ މުހައްމަދު، އައިޝަތު ސިމްނާ އަދި އިރުޝާދާ ރިލްވާން އެވެ. އަރާކުރި ޓީމުން ގަދަ ހަތެއްގައި ހިމެނުނު ހަމައެކަނި ކުޅުންތެރިއަކީ ފާތިމަތު ފަޒްނާ އެވެ. މުބާރާތުގެ 21 އަހަރުން ދަށުގެ އެންމެ މޮޅު ކުޅުންތެރިޔާގެ މަގާމް ގޮމަ ޓީމުގެ މާހިރަތު ހުނައިފާ ހޯދިއިރު މުބާރާތުގެ އެންމެ މޮޅު ކޯޗަކަށް ހޮވުނީ އިރު އުތުރު ވިލި ޓީމަށް ޗެމްޕިއަންކަން ހޯދައިދިން މަރިޔަމް އާޒިމާ އެވެ. ފެއާޕްލޭ ޓީމުގެ އެވޯޑް އަރާކުރި ޓީމަށް ލިބުނުއިރު އެންމެ ރަނގަޅަށް ސަޕޯޓް ކުރި ޓީމަކަށް ހޮވުނީ ގޮމަ ޓީމެވެ. މުބާރާތުގެ އެންމެ މޮޅު ކުޅުންތެރިޔާގެ މަގާމް ހޯދީ އިރު އުތުރު ވިލި ޓީމުން ޗެމްޕިއަންކަން ހޯދިއިރު ތަފާތު މޮޅު ކުޅުމެއް ދެއްކި ރަބާބް އެވެ.\nމުބާރާތުގެ އެންމެ މޮޅު ހަތް ކުޅުންތެރިން. – ފޮޓޯ: އަބްދުﷲ މާހިދު (މާބެ)\nއިއްޔެގެ ފައިނަލް މެޗު ޝަރަފްވެރިކޮށްދެއްވީ އެންޓި ކޮރަޕްޝަން ކޮމިޝަނުގެ ނައިބު ރައީސާ އައިމިނަތު މިންނާ އެވެ. މިންނާގެ އިތުރުން ފައިނަލް މެޗު ބައްލަވާލެއްވުމަށް ދާންދޫ ދާއިރާގެ މަޖިލިސް މެމްބަރު ޔައުގޫބް އަބްދުﷲ ވަޑައިގެންނެވި އެވެ.\nމިއީ އެރަށަށް ހުޅުވާލައިގެން ބޭއްވި ބާފާ ޖަމިއްޔާއިން ބޭއްވި ހަތަރު ވަނަ ނެޓްބޯޅަ މުބާރާތެވެ. މިފަހަރުގެ މުބާރާތުގައި ހަ ޓީމަކުން ވަނީ ބައިވެރިވެފަ އެވެ. މުބާރާތުގެ މެޗުތައް ކުރިއަށް ދިޔައީ ދެ ގްރޫޕަކަށް ބަހާލައިގެން އެންމެ ކުރި ހޯދާ ޓީމުތައް ސެމީ ފައިނަލަށް ހޮވޭ ގޮތަށެވެ.\nކުއީން އޮފް ދި ޓޯނަމެންޓަށް ހޮވުނު ރަބާބް ޓްރޮފީއާ ހަވާލުވަނީ. – ފޮޓޯ: އަބްދުﷲ މާހިދު (މާބެ)\nހޮޅުދޫ ބާފާ ޖަމިއްޔާއަކީ ކުޅިވަރުގެ އިތުރުން އިޖުތިމާއި ގިނަ ހަރަކާތްތަކެއްގައި ބައިވެރިވާ ޖަމިއްޔާއެކެވެ. އެ ޖަމިއްޔާއިން ކުރިއަށް ގެންދާ އެންމެ ފޯރިގަދަ އެއް މުބާރާތަކީ ކޮންމެ ކުޑަ އީދެއްގައި ބާއްވާ ޒުވާނުންގެ ސޮކާ ކަޕެވެ. މި އަހަރު ވަނީ ސޮކާ ކަޕްގެ 12 ވަނަ މުބާރާތް ކުރިއަށް ގެންގޮސްފަ އެވެ. މި މުބާރާތުގެ އިތުރުން މިދިޔަ ކުޑަ އީދުގައި އެ ޖަމިއްޔާއިން ވަނީ އަންހެން ފުޓްސަލް މުބާރާތެއް ވެސް ކުރިއަށް ގެންގޮސްފަ އެވެ.\nހޮޅުދޫ ބާފާ ނެޓްބޯލް ޗެލެނެޖް, ނ. ހޮޅުދޫ\nބާފާ ނެޓްބޯޅަ ޗެލެންޖު ހޮޅުދޫ ގައި ފަށައިފި ކެބިނެޓަށް ފާޑުކިޔުން، އެކަމަކު ކުޅިވަރުގެ ވަޒީރަށް ތައުރީފް! އާ ސަރުކާރުން ކޮންމެ ރަށަކަށް ސްޕޯޓްސް ކައުންސިލަރެއް ހަމަޖައްސަނީ


ޝާހުއާއި ދިޕިކާ އެއް ފިލުމަކަށް – DhiDaily\nޝާހުއާއި ދިޕިކާ އެއް ފިލުމަކަށް\nދިގު ބްރޭކް އަކަށް ފަހު އިންޑިއާގެ އެންމެ މަގުބޫލު އެއް ފިރިހެން ތަރި ޝާހުރު ޙާން އަދި ގިނަ ޒުވާނުންގެ މަގުބޫލު ބަތަލާ ދިޕިކާ ޕަޑޫކޯން އެއް ފިލުމަކުން ފެންނަން އުޅޭ ކަމަށް މީޑިއާ ރިޕޯޓް ތައް ބުނެފިއެވެ.\nމީޑިއާ ތަކުގައި ރިޕޯޓު ކޮށްފައިވަނީ މި ދެތަރިން އެކު އެކީ ކުޅެން ހަމަޖެހިފައިވަނީ ތަމަޅަ ޑައިރެކްޓަރ އަޓްލީގެ ސަންކީ ފިލްމުންނެވެ. މީގެ ކުރިންވެސް އިންޑިއާގެ ބައެއް ނޫސްތަކަށް މައުލޫމާތު ދެމުން ޝާހު ބުނެފައިވަނީ އޭނާ ވަރަށް އަވަހަށ އަޓްލީގެ ފިލްމަކުން ފެނިގެން ދާނެ ކަމަށާއި، އަޓްލީ އަކީ މޮޅު އަދި މީހުންނާއި އެކީ މަސައްކަތް ކުރަން ރަނގަޅު ޓީމެއް އޮތް ޑައިރެކްޓަރެއް ކަމަށެވެ. ސަންކީ އަކީ ހެއްވާ މަޖާ ފިލްމެއްގެ ގޮތުގައި ނެރުމަށް ހަމަޖެހިފައިވާ ފިލްމެކެވެ.\nއޯމް ޝާންތި އޯމް އިން ގިނަ ބަޔެއްގެ މަގުބޫލުކަން ހޯދި ބަތަލާ ދިޕިކާ މީގެ ކުރިން ބުނެފައިވަނީ، އޭނާ އެންމެ ފިލްމު ކުޅެން ބޭނުންވާ ތަރި އަކީ ޝާހު ކަމަށާއި ޝާހުއަކީ ނޭނގޭ ގިނަ ކަންކަން ދަސްކޮށްދޭ މީހެއް ކަމަށެވެ. އަދި ޝާހު އާއި އެކު ފިލްމެއް ކުޅެން ލިބޭ ކޮންމެ ފުރުސަތެއްގެ ބޭނުންވެސް ހިފާނެކަމަށްވެސް ދިޕިކާ ވަނީ ބުނެފައެވެ.\nފިލްމު އިންޑަސްޓްރީއަށް ތައާރަފު ވީވެސް ޝާހު އާއި އެކު ކުޅުން ފިލްމު އޯމް ޝާންތި އޯމް އިންނެވެ. އަދި އޭނާ އެފިލުމުގައި ގެނެސްދިން ހިއްގައިމު މަންޒަރުތަކަށް ގިނަ ބަޔަކު ވަނީ ތައުރީފު ކޮށްފައެވެ.\nމިދެ ތަރިން އެކުގައި އެކްޓު ކުރުމަށް ހަމަޖެހިފައިވާ ސަންކީ ނެރުމަށް ހަމަޖެހިފައިވާ ތާރީހު ފަހުން އިއުލާން ކުރާނެ ކަމަށް އިންޑިއާގެ ފިލްމީ ރިޕޯޓި ތަކުން ވަނީ ބުނެފައެވެ.


Gaboolkuran dhathivias Miee Hageegee Thaneh - TrendingRED\n28 ސެޕްޓެމްބަރ 2017 - 12:00\nއެމެރިކާގެ ނެވާޑާ ސިޓީގެ މިހިތްގައިމު "ފްލައި ގޭސަރ" އަކީ މިދުނިޔޭގެ ތަނެއް ކަމަށް ޤަބޫލްކުރަން ދަތި އާދަޔާ ޚިލާފު ރީތި ތަނެކެވެ. ގޭސަރއަކީ އަލިފާން ފަރުބަދަތައް ފަދަ ތަންތަނުގައި ހުންނަ ފެން އާތްވަށް ވެގެން ނިކުންނަ ތަންތަނެވެ. ނޭނގުމެއްގެ ތެރޭގައި މި ގޭސަރ އުފެދުނީ 1916 ވަނަ އަހަރު މިތަން ކޮނުމުގެ ސަބަބުންނެވެ.\nމިތަނަކީ ސަހަރާއެއްގައި ވާތަނެކެވެ. މިތަން ކޮނުނީ މިސަރަހައްދުގެ ދަނޑުވެރިކަން ރަނގަޅުކުރުމަށް ފެން ހޯދުމަށެވެ. 1964 ވަނަ އަހަރުގައި އަނެއްކާ މިތަން ކޮނުމުގެ ސަބަނުން މިތަނުން ހޫނުވެފައިވާ ބިމު އަޑީގެ ފެންތައް ނުކުންނަން ފެށިއެވެ. މިތަނުން އަރާ ފެނުގެ އާވިގަނޑު5ފޫޓަށް މައްޗަށް އަރައެވެ. އަދި މިފެނާއި ގަލުގައި ހުންނަ މިނަރަލްސްތައް އެކުވެ ދުވަހަކަށްވުރެ ދުވަހެއް މި ގޭސަރގެ ސައިޒް ދަނީ ބޮޑުވުމުންނެވެ. މިގޭސަރގެ މިވާ ރީތި ކުލަތަކުގެ އަސްލަކީ ގޭސަރގެ ބޭރުގައި ހެދޭ "އަލްގޭ" އެވެ. އަލްގޭއަކީ ފެނުގައި ހެދޭ އަވި ބޭނުންކުރާ ކުޑަ ގަހެއް ފަދަ ދިރުމެކެވެ. މިގޭސަރގައި ހެދެނީ ވަރަށް ހޫނުގައި ނޫނީ ނުހެދޭ ވައްތަރުގެ އަލްގޭއެކެވެ.\nފްލައި ގޭސަރގެ އެތައް ތަނަކުން އާވިގަނޑު ނުކުމެއެވެ. މި ގޭސަރ ހުންނަނީ ޕްރައިވެޓް ބިމެއްގައެވެ. އެހެންކަމުން މިތަނަށް ޒިޔާރަތްކޮށް ބަލާލުމަކީ މަދު މީހަކަށް ނޫނީ ނުލިބޭނެ ފުރުސަތެކެވެ.


Ooredoo color run ge charity partner Maldivian Thalassemia Society...\nއުރީދޫ ކަލަރ ރަންގެ ޗެރިޓީ ޕާޓްނަރ، މޯލްޑިވިއަން ތެލެސީމިއާ ސޮސައިޓީއާއިއެކު ބްލަޑް ޑޮނޭޝަން ކޭމްޕެއް ބާއްވަނީ\n8 މަސް,2ހަފްތާ,3ދުވަސް,9ގަޑި, 24 މިނެޓް, 21 ސިކުންތު ކުރިން 2390އަނާ އަހްމަދު\nމިމަހުގެ 23 ވަނަ ދުވަހު ބޭއްވުމަށް ހަމަޖެހިފައިވާ އުރީދޫ ކަލަރ ރަން 2018ގެ ޗެރިޓީ ޕާޓްނަރަކަށް މޯލްޑިވިއަން ތެލެސީމިއާ ސޮސައިޓީ (އެމް.ޓީ.އެސް) ހަމަޖައްސައި ބްލަޑް ޑޮނޭޝަން ކޭންޕެއް ބޭއްވުމަށް ނިންމައިފިއެވެ.\nއުރީދޫންއިން ބުނީ މި ޕަރޓްނާޝިޕްގެ ދަށުން، 12 ނޮވެމްބަރ ވާ ހޯމަ ދުވަހު ތެލެސީމިއާ ސެންޓަރގައި ލޭ ހަދިޔާ ކުރުމުގެ ކޭމްޕެއް ބާއްވާނެ ކަަމަށެވެ. އެ ކޭމްޕުގެ މަޤްސަދަކީ، ތެލެސީމިއާ ޕޭޝަންޓުންނަށް ބޭނުންވާ ލޭ ހޯދުމުގެ އިތުރުން، އާދަކޮށް ލޭ ހަދިޔާ ކުރައްވާ ބޭފުޅުންގެ ޑޭޓާބޭސްއަށް އިތުރު ބައިވެރިން ހޯދައި، ތެލެސީމިއާ އާއި ބެހޭ މައުލޫމާތު ފޯރުކޮށްދިނުން ކަމަށެވެ.\nދިވެހިރާއްޖޭގައި 800 އަށް ވުރެ ގިނަ ތެލެސީމިއާ ޕޭޝަންޓުން ރަޖިސްޓަރ ވެފައިވާއިރު، ފާއިތުވެދިޔަ އަހަރުތަކުގައި ތެލެސީމިޔާ ކުދިން ދަނީ އިތުރުވަމުންނެވެ. އެހެން ކަމުން މޯލްޑިވިއަން ތެލެސީމިއާ ސޮސައިޓީއިން ދަނީ ތެލެސީމިއާ އާއިމެދު އާއްމުންގެ ހޭލުންތެރިކަން އިތުރުކޮށް، އެހީތެރިކަން ބޭނުންވާ އާއިލާތަކަށް ސަޕޯޓްދިނުމަށް ގިނަ މަސައްކަތްތަކެއް ކުރަމުންނެވެ.\nއުރީދޫ ކަލަރ ރަންގެ ޗެރިޓީ ޕަރޓްނާއަށް ވުމާއެކު، އެ ކުންފުނިން މަސައްކަތް ކުރަމުންދާނީ ކަލަރ ރަން ޕްލެޓްފޯމް މެދުވެރިކޮށް، މޯލްޑިވިއަން ތެލެސީމިއާ ސޮސައިޓީގެ މި މުހިއްމު މަސައްކަތްތަކަށް އެއްބާރުލުންދިނުމަށް ކަމަށް އުރީދޫއިން ބުނެއެވެ.\nމޯލްޑިވިއަން ތެލެސީމިއާ ސޮލައިޓީ އަކީ، ޕޭޝަންޓުންގެ އާއިލާތަކުން އިސްނަގައިގެން، 1994 ވަނަ އަހަރު އުފައްދާފައިވާ އެން.ޖީ.އޯ އެކެވެ. އެ ޖަމިއްޔާގެ އަމާޒަކީ، ރާއްޖޭގެ ތެލެސީމިއާ ޕޭޝަންޓުންގެ ދިރިއުޅުމުގެ ފެންވަރު ރަގަޅުކޮށް، ތެލެސީމިއާ ކޮމިއުނިޓީ އަށް އެއްބާރުލުމާއި އެހީތެރިކަން ފޯރުކޮށްދިނުމެވެ.


REPORT| MDP Ah Oiy Foari Geneveynee Usoolah Rujooavegen, Faisaa Bahaigen Noon! - Vaguthu\nއެމްޑީޕީއަށް އޮތް ފޯރި ގެނެވޭނީ އުސޫލަށް ރުޖޫއަވެގެން، ފައިސާ ބަހައިގެން ނޫން!\nރައްޔިތުންގެ މަޖިލިހުގެ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ "ވަގުތަށް" ދެއްވި ހާއްސަ އިންޓަވިއު. --- ވަގުތު އިމޭޖަސް: އިބްރާހިމް ޝާބިލް\nއަހުމަދު އިނާހު އަދި މުހައްމަދު ޔާމީން\nއެމްޑީޕީގެ ޗެއާޕާސަން ކަމަށް ވާދަކުރައްވާ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) އާ ދިމާވީމަ ދައްކަވާ އެއް ވާހަކައެއް އަބަދުވެސް އޮވެއެވެ. އެތައް ބައެއްގެ ގުރުބާނީއެއް އޮވެގެން ވުޖޫދަށް ގެނައި އެމްޑީޕީގެ މެމްބަރުންގެ މެދުގައި ކުރިން އޮތް ފޯރި އާއި ޖޯޝު ގެނުވުމަކީ އިންތިގެ އެއް އަމާޒެވެ.\nދެހާހުގެ ކުރީކޮޅު މާލޭގައި ނަމަ ފެންނާނީ ބޮނޑިބަތް ޕާކް ނުވަތަ މާކަރީ ލައިޓް ކައިރިއަށް އެމްޑީޕީގެ ސަޕޯޓަރުން އެއްވެ އެކިއެކި ހަރަކާތްތައް ހިންގާ މަންޒަރެވެ. އެމްޑީޕީގެ އާންމު މެމްބަރުންގެ ޖީބުން ހަރަދުކޮށްގެން ބޮނޑި ބަތާއި ކުޅި މަސް ބަހައި ޖަގަހަތައް ހެދުމަކީ އޭރުގައި ތިބި މެމްބަރުންގެ އާދައެކެވެ.\nExclusive interview with MDP chairperson candidate @Imthiyazfahmy\nRead more: https://t.co/620wVfqclE\nFull 🎥 interview. https://t.co/vz7uTzJHjh pic.twitter.com/NJ5yf0e7oQ\n— Vaguthu Online (@VaguthuOnline) May 13, 2022\nއެކަމަކު، އިންތި ފާހަގަ ކުރައްވާ ގޮތުގައި މި ފޯރި އާއި ޖޯޝު ގެނެވެން އޮތީ ޕާޓީން ގަބޫލު ކުރާ އުސޫލުތަކާއި އަސާސްތަކުގައި ހިފަހައްޓައި އެއަށް އަމަލުކޮށްގެންނެވެ. އުސޫލްތަކާއި ހަމަތަކުގެ މަތީގައި ނުހިފެހެއްޓޭނެ ނަމަ، އެމްޑީޕީ ފުނޑިގެން ހިނގައިދާނެ ކަމަށް އިންތި ގަބޫލު ކުރައްވައެވެ. އެހެންވެ، އިންތި ނުކުންނެވީ އެމްޑީޕީގެ އަސާސްތަކަށް ލޮޅުން އެރުވުމުގެ ދޮރުތައް ބަންދު ކުރެއްވުމުގެ ނިޔަތުގައެވެ.\nކެމްޕެއިން ތެރޭގައި އިންތި ވަނީ ރާއްޖޭގައި މީހުން ދިރިއުޅޭ 187 ރަށެއްގެ ގާތްގަނޑަކަށް 5،000 އަށް ވުރެ ގިނަ ގެއަށް ޒިޔާރަތް ކުރައްވައިފައެވެ. ރަށްރަށުގެ އަތިރިމައްޗަށް ވަޑައިގެން ވަޒީފާތަކުގައި އުޅޭ މީހުން، ނޫނީ ޕާޓީގެ މެމްބަރުން އެއްކޮށްލާފައި ހަމައެކަނި ފޮޓޯ ގަނޑެއް ކަނޑާލަނީކީ ނޫނެވެ. އެމްޑީޕީގެ ވަރަށް ގިނަ ބަޔަކާ ވަކިވަކިން ބައްދަލުކުރެއްވިއެވެ. އެމީހުންގެ ޝަކުވާތަކާއި ކަންބޮޑުވުން އިންތިހާ އަށް އެބައޮތެވެ.\nއިންތިހާބުގައި އިންތި ވާދަކުރައްވާ މައިގަނޑު ސަބަބަކީ ވެސް މި ކަންކަމަށް ހައްލު ހޯދައި ދިނުމެވެ.\n"ފޯރި ގެނެވޭނީ ފައިސާ ބަހައިގެން ނޫން، އުސޫލަށް ރުޖޫއަވެގެން"\nއެމްޑީޕީ ވެރިކަމުގައި އޮންނަ އިރާއި އިދިކޮޅުގައި އޮންނައިރުގައި ވެސް ޕާޓީ ކުރިއަށް ދިޔައީ ވަރަށް ޖޯޝާއި ފޯރީގައެވެ. އެމްޑީޕީ "މަގުމަތީގައި" އޮތް އިރު ވެސް އެހާ އެހާ ފޯރީގައި އާއިލާއެއް ގޮތުގައި އޮވެވުނީ ޕާޓީ އާ މެދުގައި އެމްޑީޕީގެ އާންމު މެންބަރުންގެ ވަރަށް ބޮޑު ޔަގީން ކަމެއް އޮތީމަ ކަން އިންތި ގަބޫލު ކުރައްވައެވެ.\nއިންތި ވިދާޅުވި ގޮތުގައި އިތުބާރު ގާއިމު ވަނީ ޕާޓީއެއްގެ ކަމަށް ވަނީނަމަ ޕާޓީއެއްގައި ގެންގުޅެންޖެހޭ އުސޫލުތަކާއި ހަމަތަކާއި ޕާޓީގެ އަސްލުތައް އެގޮތުގައި ބާއްވައިގެންނެވެ. ނަމަވެސް އަސްލުތަކާ ހިލާފަށް ކަންކަންވާ ކަމުގެ ޝަކުވާ އާންމު މެމްބަރުން ކުރަމުން އަންނަ ކަމަށް އިންތި ވިދާޅުވިއެވެ.\n"އެއީ ޕާޓީގެ ވެރިކަމެއް އައިމާ ޕާޓީގެ ވަރަށް ގިނަ ބަޔަކަށް މިހާރު އިހުސާސް ކުރެވެނީ އެމީހުންނާ ވަރަށް ދުރު ސަރުކާރެއްގެ ގޮތުގައި. އެ ވާހަކަ ވަރަށް ތަކުރާރުކޮށް ބުނޭ. ތިމަންނަމެން ވަރަށް ގުރުބާންވީ ބައެކޭ، އެކަމަކު ތިމަންނަމެންނާ މެދު ވަރަށް ބޭއިންސާފޭ. މިއީ ތިބި ބައެއް ކަމަށް ވެސް ނުހަދައޭ." އެމްޑީޕީގެ އާންމު މެމްބަރުންގެ ފަރާތުން އަޑު އިވުނު ބައެއް ވާހަކަތައް ހިއްސާ ކުރައްވަމުން އިންތި ވިދާޅުވިއެވެ.\nއިންތި ވިދާޅުވީ އެމްޑީޕީން ވެރިކަމަށް އައުމުގައިވީ އެންމެ ބޮޑު އެއް ވައުދަކީ ވައްކަމާއި ކޮރަޕްޝަންގެ މައްސަލަތައް ބެލުން ކަމަށެވެ. ހާއްސަކޮށް އެމްއެމްޕީއާރުސީގެ ހިޔާނާތުގެ މައްސަލަ ބެލުމަކީ މި ސަރުކާރުން އަމާޒަކަށް ހެދި ކަމެކެވެ. އިންތި ވިދާޅުވީ އެ މައްސަލަތައް ނުބެލޭ ކަމުގެ ޝަކުވާ އާންމު މެމްބަރުން ކުރާ ކަމަށެވެ. އަދި މި ސަރުކާރު ވެރިކަމަށް އައުމަށް ފަހު ހިންގި ވެންޓިލޭޓަރުގެ ކޮރަޕްޝަން މައްސަލަ ވެސް ނުބެލިވާ ކަމުގެ ކަންބޮޑުވުން އެބައޮތް ކަމަށް އިންތި ވިދާޅުވިއެވެ.\n"މަރުތަކުގެ މައްސަލަ ވެސް ނުބެލި ދަނީ، ދައުރު ނިމެނީ. އެކަން ވެސް ނުބެލި ވާ ތަނުގައި ރައީސް މުހައްމަދު ނަޝީދަށް ދިން ހަމަލާގެ ވެސް ފުރިހަމަ ތަހުގީގެއް ހިންގި ނުބެލިވާތީ އެ ކަންބޮޑުވުންތައް ވަރަށް ބޮޑު. ޕާޓީ ދެބައިވާތީ ވަރަށް ބޮޑަށް ކަންބޮޑުވޭ. އެއީ ޕާޓީއަށް އޮތް ނިކަމެތިކަމެއް ކަމުގައި އެބޭފުޅުން ގަބޫލު ކުރޭ. ވަރަށް މާޔޫސްވެ ދެރަވެފައި ތިބޭތަން ފެނޭ." އިންތި ވިދާޅުވިއެވެ.\nއެކަމަކު، ސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީގެ އާންމު މެމްބަރުންނަށް އުންމީދެއް ލިބުނީ ޗެއާޕާސަން ކަމުގެ މަގާމަށް އޭނާ ކުރިމަތިލައްވާތީ ކަމަށް އިންތި ވިދާޅުވިއެވެ.\n"ބައްދަލުވާ ކޮންމެ މީހަކު ހަމަ ބައްދާލާފައި ސަލާމް ކޮށްލާފައި ވިދާޅުވަމުންދަނީ އެބޭފުޅުންނަށް ވަރަށް ބޮޑު އުންމީދެއް ލިބިއްޖެއޭ އަޅުގަނޑު މިކަމުގައި ތެދުވީތީވެ. ޗެއާޕާސަން ކަމަށް." އިންތި ވިދާޅުވިއެވެ.\nކެމްޕޭން ދަތުރެއްގައި މެންބަރު އިމްތިޔާޒް ފަހްމީ - ފޮޓޯ: އިންތިގެ ޓީމު\nއެމްޑީޕީ ނުވަތަ އެހެން ޕާޓީއެއްގެ ތެރޭގައި ޖޯޝާއި ފޯރި އަންނާނީ ފައިސާ ބަހައިގެން ކަމަށް އިންތި ގަބޫލެއް ނުކުރައްވައެވެ. މިސާލެއްގެ ގޮތުގައި އިންތި ނެންގެވީ ޖުމްހޫރީ ޕާޓީ (ޖޭޕީ)އެވެ. ޖޭޕީއަކީ ވިޔަފާރި ކުންފުނި ވައްތަރަށް ހިނގާ ޕާޓީއެއް ކަމަށާއި ރާއްޖޭގައި މިފަދަ ފައިސާގެ ބާރުވެރިކަމުގައި އުޅޭ ޕާޓީތައް އެބަހުރި ކަމަށް އޭނާ ވިދާޅުވިއެވެ.\n"މިޕާޓީ އަކީ އަޅުގަނޑު އަބަދުވެސް ދަންނަވާ ފަދައިން އުސޫލުތަކާއި ހަމަތަކާއި ފަލްސަފާތަކަކީ މިޕާޓީގެ އެންމެ ވަރުގަދަ ތަނބުތައް ކަމުގައި ދެކިގެން. އެމަގަށް އުޅެފި ކަމުގައި ވާނަމަ ޕާޓީގެ ޖޯޝާއި ފޯރި އަންނާނެ. ރަށު ހަރަކާތްތައް ހިނގާނެ. ޕާޓީގެ އާންމު މެންބަރުންގެ ޖޯޝާއި ފޯރިއާއި އެކަތިގަނޑަކަށް ވެގެން އުޅޭތަން ފެންނާނެ. އަޅުގަނޑު އަބަދުވެސް މި މަސައްކަތް ކުރަނީ މިހާރު ވެސް މި ބާރު އަޅަނީ މިޕާޓީގެ މި ދެންނެވި އުސޫލުތަކާއި އަސާސްތައް ހަލާކުވިޔަ ނުދެއްވާށޭ. މި ވިޔަފާރި ވައްތަރުގެ ކުންފުންޏަކާއި އެއްގޮތް ކުރާ ކަހަލަ ގޮތަކަށް ނުހައްދަވާށޭ. ޕާޓީއެއް ގޮތުގައި ހަރަކާތްތެރިވާށޭ." އިންތި ވިދާޅުވިއެވެ.\n"ޕާޓީ ތެރޭގައި ހުރި ޑިމޮކްރަޓިކް ޕްރޮސެސްތަކުގެ މަގުން ކަންތައްތައް ކުރުމަށް ބޮޑަށް ބާރު އަޅުއްވާށޭ. އަދި ޕާޓީން ވެފައިވާ ވައުދުތައް ފުއްދަވާށޭ."\nއިމްތިޔާޒް ފަހްމީ ވާހަކަ ދައްކަވަނި - ފޮޓޯ: މަޖިިލިސް\n"ވައުދު ނުފުއްދާ ނަމަ، 2023 އެމްޑީޕީއަށް އަތު ނުވެދާނެ"\nއިންތި ވިދާޅުވި ގޮތުގައި ވައްކަމާއި ކޮރަޕްޝަނާއި ހިޔާނާތާއި މަރުގެ މައްސަލަތައް ނުބަލައި، އަދި ރައްޔިތުންނަށް ދިމާވެފައިވާ އެންމެ ބޮޑު އެއް މައްސަލަ ކަމަށްވާ ބޯހިޔާވަހިކަމުގެ މައްސަލައަށް ހައްލު ހޯދައި ނުދެވިއްޖެ ނަމަ، އެމްޑީޕީ އަށް 2023 ގެ ރިޔާސީ އިންތިހާބު އަތު ނުވެދާނެ ކަމަށެވެ.\nއެމްޑީޕީން ވެފައި ވަނީ ވަރަށް ސީރިއަސް ވައުދުތަކެއް ކަން ފާހަގަ ކުރައްވައި އިންތި ވިދާޅުވީ މި ސަރުކާރުގެ ދޮޅު އަހަރެއްހާ ދުވަހުގެ ތެރޭގައި އެކަންކަން ފުރިހަމަ ނުކޮށް ރައްޔިތުންނާ ހަމައަށް ގޮސް ދައްކާނެ ވާހަކައެއް ނެތް ކަމަށެވެ. އަދި އެމްޑީޕީ އަށް 2023 ކާމިޔާބު ވާނީ އިތުބާރު އުފައްދައިގެން ކަމަށް ވިދާޅުވިއެވެ.\n"އެ އިތުބާރު އެބަޖެހޭ އުފައްދަން ކޮންމެހެން ވެސް. އިތުބާރު އުފެއްދުމަށްޓަކައި ވައުދުތައް ބާރު ސްޕީޑުގައި ގޮސް އެބަޖެހޭ ފުއްދެން. މިކަހަލަ މުހިއްމު ބޮޑެތި ވައުދުތައް އެބަ ކުރެވެން ޖެހޭ. އަދި އަޅުގަނޑުމެންގެ ސަރުކާރުގެ ތެރޭގައި ތުހުމަތު ކުރެވޭ ކަންތައްތައް ވެސް ބަލަން ޖެހޭނެ. ބަލާތަން ފެންނަން އެބަޖެހޭ." އިންތި ވިދާޅުވިއެވެ.\nރައްޔިތުންގެ މަޖިލީހުގެ މެމްބަރު އިމްތިޔާޒް ފަހުމީ (އިންތި) : ފޮޓޯ މަޖިލސް އިދާރާ\nއިންތި ވިދާޅުވި ގޮތުގައި 2023 ވަނަ އަހަރުގެ ރިޔާސީ އިންތިހާބު ކާމިޔާބު ކުރެވެން އޮތީ ބައިބައި ނުވެ އެކަތިގަނޑެއްގެ ގޮތުގައި ވެސް ތިބެގެންނެވެ. އޭރުން ޕާޓީއާ ފެޔަށް ޖެހިފައި ތިބި ޕާޓީ އަށް ވަރަށް ތެދުވެރި އާންމު މެމްބަރުން ވެސް ޕާޓީއާ އެކުގައި ހަރަކާތްތެރިވާން ފަށާނެ ކަމަށް ވިދާޅުވިއެވެ.\nފައްޔާޒަށް އަމާޒުކޮށް އިންތިގެ ބޮޑެތި ތުހުމަތުތަކެއް!\nހޮނިހިރު ދުވަހު އޮންނަ އެމްޑީޕީގެ ޗެއާޕާސަން އިންތިހާބުގައި ވާދަކުރައްވާ އިކޮނޮމިކް މިނިސްޓަރު ފައްޔާޒް އިސްމާއިލް އަށް އަމާޒު ކުރައްވައި އިންތި ދަނީ ފަހަކަށް އައިސް އެކިއެކި ތުހުމަތުތައް ކުރައްވަމުންނެވެ.\nއެއް ކަމަކީ ފައްޔާޒް ނިސްބަތްވެވަޑައިގަންނަވާ ބިގް ކުންފުންޏަށް އެތައް މިލިއަން ރުފިޔާއެއް ގެއްލުމުގެ ބަދަލުގެ ގޮތުގައި ވެރިކަމުގެ ކުރީ ކޮޅުގައި ނަގައި ދިނުމެވެ. އަދި ފައްޔާޒްއާ އާއިލީ ގޮތުން ގާތްކަން އޮތް އިބްރާހިމް އިސްމާއިލް އަށް އެހާމެ ބޮޑެތި ބަދަލުތަކެއް ނަގައި ދިން ކަމަށް އިންތި އަބަދުވެސް ވިދާޅުވެއެވެ.\n"މިސާލަކަށް އެ ކޭސް އަށް އެކަނި ބަލައިލި ކަމުގައިވީ ނަމަވެސް ސިވިލް ކޯޓުން އެކަނި ނިންމި މައްސަލައެއް. އިސްތިއުނާފަކަށް ވެސް ނުދޭ. ދީބާޖާ، ސުޕްރީމް ކޯޓުން ނިންމި މައްސަލައެއް. އެކަމަކު ބަދަލެއް ނުދޭ. އެއީ ކީއްވެ؟ އެއީ ސުޕްރީމް ކޯޓުގެ ނިންމުމެއް. އެކަމަކު މި ދެންނެވި ބިގްގެ މައްސަލަ އެއީ ސިވިލް ކޯޓުން އެކަނި ނިންމީ. އެކަމަކު އެއާހިލާފަށް އެބައޮތް އޯޑިޓާ ޖެނެރަލްގެ ރިޕޯޓުގައި ވެސް ފާހަގަ ކުރައްވާފައި. ތިން ވަނަ ދައުރަކަށް މާފަންނު އުތުރު ދާއިރާގެ މެމްބަރު ކަން ކުރައްވާ އިންތި ވިދާޅުވިއެވެ.\n"އޭސީސީގައި ވެސް މީގެ ކުރިން މަޖިލީހަށް ފޮނުވި ސިޓީގައި ވެސް އެބައޮތް އެ މަސައްކަތް ވެސް ނުކުރެއޭ. ބިގުން ވައުދުވި ކަންކަން އޭރުގެ އެމްބީސީ އާއެކުގައި ހެދި އެގްރީމެންޓުގައި ވާގޮތަކަށް އަމަލެއް ވެސް ނުކުރެޔޭ އެހެންވީމާ ދޭކަށް ނުޖެހޭނެޔޭ. މިހުރިހާ ކަމެއް އޮއްވާ ބޮޑު އަދަދަކުން ވެރިކަމުގެ ކުރީ ކޮޅުގައި ކިތައް މިލިއަން ރުފިޔާތޯ ތިޖޫރި އަރިއަޅާލާ ވަރަށް ދިނީ."\nއިންތި ކެމްޕޭނަށް ހުވަދު އަތޮޅަށް ކުރެއްވި ދަތުރުގެ ތެރެއިން\nއިންތި ވިދާޅުވީ ފައްޔާޒް ނިސްބަތްވެވަޑައިގެންނަވާ ބިގް ކުންފުނީގެ މައްޗަށް މަނީ ލޯންޑްރިންގެ ތުހުމަތެއް އެޅިފައިވާ ކަމަށެވެ. އެއީ އެމްއެމްއޭގެ ފައިނޭންސް އިންޓެލިޖަންސް ޑިޕާޓްމަންޓުގެ ބޭބޭފުޅުންގެ ރިޕޯޓަކުން ތަހުގީގަކުން ދެއްކި ކަމެއް ނަމަވެސް މިއަދާ ހަމައަށް ވެސް ފުލުހުންގެ ތެރެއިން އެ މައްސަލަ ބަލާފައި ނުވާ ކަމަށް އިންތި ވިދާޅުވިއެވެ.\n"މިހުންނަނީ އިއްތިފާގުތޯ އަޅުގަނޑު ސުވާލު ކުރަނީ. އެކުންފުންޏާ ގުޅުނީމާ އިއްތިފާގެއްތޯ؟" އިންތި ވިދާޅުވިއެވެ.\nމީގެއިތުރުން އިކޮނޮމިކް މިނިސްޓްރީގައި ހިންގި ބޮޑު ކޮރަޕްޝަންގެ މައްސަލަ ވެސް ނުބަލާ އޮތް ކަމަށް އިންތި ވިދާޅުވިއެވެ. އިންތި ވިދާޅުވި ގޮތުގައި އެއީ ސޮނޭވާފުށީގެ ނަމުގައި 1000 އަށް ވުރެ ގިނަ ވަގު ކޯޓާ އަށް އެދިފައި ވަނިކޮށް 900 އަށް ވުރެ ގިނަ ކޯޓާ އެޕްރޫވްކޮށް 200 އަށް ވުރެ ގިނަ މީހުން ވަގަށް އެތެރެ ކުރި މައްސަލައެވެ. އެއީ ހަފްތާއެއްހާ ދުވަހުގެ ތެރޭގައި ކުއްލިއަކަށް ހަމަޖެހުނު ކަމެއް ކަމަށް ވިދާޅުވިއެވެ.\n"އެ މައްސަލަ ހިނގިތާ މިހާރު ތިން އަހަރު ވެގެންދިޔައީ. ފުލުސް އޮފީހުގައި ވީ. އިމިގްރޭޝަނުން އެ މައްސަލަ ފުލުސް އޮފީހުގެ ސަމާލުކަމަށް ގެނައީ. ތަހުގީގު ހުއްޓުވާލާފައި. އިއްތިފާގެއްތޯ؟ ކިތައް މިލިއަނުގެ ބޮޑު ހިޔާނާތެއްތޯ؟ ހަމަގައިމު އެ މިނިސްޓްރީގެ ހަތަރު ފާރުގެ ތެރޭގައި ތިބޭނެ މި ހިޔާނާތް ހިންގި މީހުން. އެކަން ކުރި މީހެއް، އެ ވަގު ކޯޓާ އެޕްރޫވްކޮށްދިން މީހުން. އެކަންކަން ހިންގާލި މީހުން. އެމައްސަލައެއްވެސް ނުބެލޭ. އެހުންނަނީ އިއްތިފާގެއް ނޫން. އަޅުގަނޑު ނުވާނަމޭ މިކަހަލަ ކަންކަން އެއީ އިއްތިފާގު ކަމަށް ދެކޭނެ ޗެއާޕާސަނަކަށް." އިންތި ވިދާޅުވިއެވެ.\nއިންތި ކެމްޕެއިންގައި. ---\n"އޮތީ ނުފޫޒު ފޯރުވާފައި، ވަޒީފާގެ ބިރު ދައްކާ"\nއެމްޑީޕީގެ ޗެއާޕާސަންގެ އިންތިހާބު ބޯމަތިވެފައި ވަނިކޮށް، ސަރުކާރުން އިންތިހާބަށް ނުފޫޒު ފޯރުވާ ކަމަށް ވެސް އިންތި ވިދާޅުވިއެވެ. އެގޮތުން ވަޒީފާގެ ބިރު ދައްކާފައިވާ ކަމަށް އިންތި ތުހުމަތު ކުރެއްވިއެވެ. އެ ބިރު އޮތުމުން، އިންތި އާއި އޭނާގެ ޓީމާ ސަލާމް ކުރަން ބަނދަރު މައްޗަށް ވެސް ނުދާ ކަމަށް ވިދާޅުވިއެވެ. އިންތި ވިދާޅުވި ގޮތުގައި އެމީހުން އޭނާއާ ބައްދަލު ކުރަނީ އެހެން ގޮތްތަކެއް ހޯދައިގެންނެވެ.\nއިންތި ވިދާޅުވީ އޭނާ ޗެއާޕާސަން ކަމަށް ވާދަކުރައްވާނެ ކަން އިއުލާން ކުރެއްވުމާ އެކީގައި މި މުއްދަތާ ހަމައަށް އެތައް ވަޒީފާއެއް އުފައްދާފައިވާ ކަމަށެވެ. އަދި އެ މުއްދަތާ އޭގެ ކުރީގެ މަސްތަކާ އަޅާ ބަލާއިރު، "އުޑާއި ބިމާހާ ތަފާތުވާނެ" ކަމަށް ވެސް އިންތި ވިދާޅުވިއެވެ.\nމީގެއިތުރުން "ވަޒީރަށް ވޯޓު ނުދީފި ނަމަ، ރަށުގެ ޕްރޮޖެކްޓުތައް ހުއްޓުވާލާނެ" ކަމުގެ އިންޒާރު ދެމުން އަންނަ ކަމަށް ވެސް އިންތި ވިދާޅުވިއެވެ.\nއިންތި ވިދާޅުވި ގޮތުގައި މިކަންކަމަކީ އެމްޑީޕީއާ ވަރަށް ދުރު ކަންކަމެވެ.\nސަންގު ޓީވީ ބަހުސްއަށް ފަހު އިންތި ކެމްޕެއިން އޮފީހަށް ވަޑައިގަތުމުން ސަޕޯޓަރުން މަރުހަބާ ދަންނަވަނީ.\nއެމްޑީޕީގެ ޗެއާޕާސަން ކަމަށް އިންތިހާބުވެވަޑައިގެންފި ނަމަ، ސަރުކާރާ އެކީގައި މަސައްކަތް ކުރެއްވޭނެ ކަމަށް އިންތި ވިދާޅުވިއެވެ. އަދި އެއްވެސް ކަމަކަށް ހުރަސް އަޅާ ތަން ނުފެންނާނެ ކަމަށް އޭނާ ވިދާޅުވިއެވެ.\n"ބަޖެޓެއް އަޔަސް އަޅުގަނޑުމެން އޮމާން ކަމާއެކު އެޔެއް ފާސްކޮށްދިނުމާއި، ރިސެސްގައި އޮވެގެން ވެސް ބައެއް ގާނޫނުތައް ސަރުކާރުން އެދުނީމާ، ފާސްކޮށްދީ. ކިތަންމެ ގާނޫނުތަކެއް ބާރު ސްޕީޑްގައި ފާސްކޮށްދީފައި ވާނޭ. އެކަމު ދެވަނަ ދައުރެއް އެމްޑީޕީއަށް ޔަގީން ކުރުމަށްޓަކައި އެމްޑީޕީ އޭގެ ގޮތުގައި ލިބޭނެ އެމްޑީޕީ ސަރުކާރެއް ޔަގީން ކުރުމަށްޓަކައި މި ސަރުކާރުގެ ޕަފޯމަންސް ރަނގަޅުވާން ޖެހޭނެ." އިންތި ވިދާޅުވިއެވެ.\n"މެމްބަރުން ތިބީ އިންތި އަށް ވޯޓު ދޭން ނިންމައިގެން"\nއިންތި ވިދާޅުވި ގޮތުގައި އެމްޑީޕީގެ ޗެއާޕާސަން ކަމަށް ކަމުދަނީ އިންތި ކަމަށް އެމްޑީޕީގެ އާންމު މެމްބަރުން ގަބޫލު ކުރައްވައެވެ. އެމްޑީޕީގެ މެމްބަރުން ކައިރި އަށް ދިއުމުގެ ކުރިން، އެ މެމްބަރުން ތިބެނީ އޭނާ އަށް ވޯޓު ލާނެ ކަމަށް ނިންމައިގެން ކަމަށާއި އެއީ ވަރަށް ބޮޑު ހިތްހަމަޖެހުމެއް ކަމަށް އިންތި ވިދާޅުވިއެވެ.\n"އެބޭފުޅުން ވިދާޅުވަނީ ތިމަންނަމެން މާ ކުރިން ނިންމައިގެންނޭ މި ތިބެނީ. ދެން އެބޭފުޅުން އަމިއްލައަށް ވެސް އިތުރު ބޭފުޅުންގެ ވޯޓު ހޯއްދަވަން މަސައްކަތް ކުރައްވާ ތަން ފެނޭ. އެހެންވީމާ އެއީ ވަރަށް ބޮޑު ހިތްހަމަ ޖެހުމެއް. އެބޭފުޅުން އަޅުގަނޑަށް އިތުބާރު ކުރައްވާ އެމްޑީޕީ އާއެކުގައި ކުރިޔަށް ދިއުމަށް ހުރި ޗޮއިސަކީ މިއީ ކަމަށް. އެބޭފުޅުންގެ ފަރާތުން އެ ލިބުނު ޔަގީން ކަމާއެކުގައި އިރާދަކުރެއްވިއްޔާ އަޅުގަނޑުމެންނަށް ވަރަށް ތަނަވަސްކަމާއެކުގައި އިންތިހާބު ކާމިޔާބު ކުރެވޭނެ." އިންތި ވިދާޅުވިއެވެ.\nއިންތިއަކީ ފެށުނީއްސުރެ، އެމްޑީޕީގެ މެމްބަރެކެވެ. ޕާޓީ އަލުން އަނބުރާ ވެއްޓޭ ހާލަތުގައި ވެސް އަރައިގަތުމަށްޓަކައި، ފެށިނީއްސުރެ ދެމިހުންނެވި މެމްބަރެކެވެ. ޕާޓީގެ މެންބަރުންނާއެކު ދެގޮތެއް ނުވެ، ހުންނެވި މެމްބަރެކެވެ. މުޒާހަރާތަކާއި އެއްވުންތަކުން ފެނުނެވެ. ރައްޔިތުންގެ މަޖިލިހުގައި ކުރެވޭ މުހިންމު ބަހުސްތަކުގައި ބައިވެރިވެވަޑައިގެން ވާހަކަ ދައްކަވައެވެ. ބިލްތައް ނިންމެވުމުގައި އޭނާގެ ހިއްސާ ބޮޑެވެ.\nއިންތި ވިދާޅުވި ގޮތުގައި ފައްޔާޒަށް، އޭނާއާ ގާތަށް ވެސް ދެވިފައެއް ނެތެވެ.\nއެމްޑީޕީ މަގުމަތިވި ހާލަތުގައި އާއި ޕާޓީގެ ވެރިކަން ވައްޓާލާއި އޭގެ ފަހުން ދެން އައި އަނިޔާވެރި ދުވަސްތަކުގައި މަގުމަތީގައި އެކުރި މަސައްކަތުން މި ހިސާބަށް އާދެވުނު އިރު، ވާދަވެރި ކެނޑިޑޭޓެޓް އޭރަކު ފެނިވަޑައިގެންފައި ނުވާ ކަމަށް ވެސް އިންތި ވިދާޅުވިއެވެ.\nޕާޓީގެ ސިޔާސަތުތައް ކުރިއަރުވާ ނަގަހައްޓާ ސަރުކާރުން ބޭނުންވާ ގާނޫނުތައް ހެދުމާއި އަދި ޕާޓީގެ އެތެރޭގެ ކަންކަމުގައި ވެސް ޕާޓީގެ އެތެރޭގެ ކޮމެޓީތަކުގައި މަސައްކަތް ކުރުމާއި ޕާޓީއަށް ހިދުމަތް ކުރުމާއި ޕާޓީގެ ފަރާތުން ޕްރެސް ކޮންފަރެންސްތައް ބޭއްވުމާއި މައުލޫމާތު ހިއްސާ ކުރުމުގައި އިންތި ދެމިހުންނެވިއެވެ.\n"ހިދުމަތުގެ ގޮތުން ހަމަ ޔަގީނުން ވެސް އަޅުގަނޑާ އަޅާކިޔާލެވޭކަށް ނޯންނާނެ ކަމަށް އަޅުގަނޑު ގަބޫލު ކުރަނީ. އަޅުގަނޑު އެއް އިރެއްގައި ވެސް އެއްވެސް ބޭފުޅަކަށް ޒާތީ ކަމެއް ނޯންނާނެ. މީހަކު ގޯހެކޭ ނުވަތަ އެވެނި މީހަކީ ވަރަށް ގޯސް މީހެކޭ އެހެން ބުނާނެ މީހެއް ނޫން." އިންތި ވިދާޅުވިއެވެ.\nއިންތި ވިދާޅުވި ގޮތުގައި ކަންކަން ގޯހުން ގޯހަށް ދާ ނަމަ، ފާޑު ވެސް ކިޔަން ޖެހޭނެއެވެ. އަދި ޒިންމާތަކުގެ ތެރޭގައި ހިމެނޭ ކަންކަން ނުކުރެވުނީމާ އެވާހަކަ ދައްކަން ޖެހޭނެ ކަމަށް އޭނާ ވިދާޅުވިއެވެ.\n"މިސާލަކަށް މިފަހަރު އަޅުގަނޑުމެން އެމްޑީޕީގެ ވައުދުތައް ފުއްދުމަށް ފައްޔާޒުގެ މިނިސްޓްރީއާ ވަޒީރާ ހަވާލު ކުރެވިފައިވާނެ ސަރުކާރުގެ އެކްޝަން ޕްލޭންގައި ވާނެ ގާތްގަނޑަކަށް އަޅުގަނޑު ހިތުން 23 ވަނަ ސްފާހައިން 96 ވަނަ ސަފްހާއާއި ދެމެދުގައި ހުންނާނީ ހުސް ފައްޔާޒާއި ހަވާލުކުރެވިފައިހުރި މަސްއޫލިއްޔަތުތައް. އެކި ކަންކަން ނުކުރެވި ފަސްވެ، ލަސްވެ ފަހަށް ޖެހިފައިވާ ކަންކަން. އެކަންކަން ނުކުރެވުނީމާ އަޅުގަނޑުމެން އެވާހަކަތައް ދައްކަން ޖެހޭނެތާ." އިންތި ވިދާޅުވިއެވެ.\n"ޕާޓީގެ ޗެއާޕާސަނަކަށް ވަޑައިގަންނަވާ ބޭފުޅަކަށް ރަސްމީ މަސައްކަތްޕުޅުތައް ނުކުރެއްވި ވާއިރުގައި ދެން ޕާޓީގެ ޗެއާޕާސަނަކަށް ވަޑައިގަންނަވާއިރުގައި ދެން ކިހިނެއްތޯ ޕާޓީ ހިންގާނީ."\nފައްޔާޒް ގަމު ދާއިރާގެ މެމްބަރު ކަން ކުރެއްވި އިރު، ދާއިރާގެ ރައްޔިތުންނާ އޮންނަން ޖެހޭ ގުޅުން ކުޑަ ކަމަށް އިންތި ވިދާޅުވިއެވެ. އެފަދަ ބޭފުޅަކު ޗެއާއަކަށް ވަޑައިގެން ކުރެއްވޭނީ ކޮން މަސައްކަތެއްތޯ އޭނާ ސުވާލު އުފެއްދެވިއެވެ.\nމެއި 13, 2022 16:22\nބަހާނަން ތިނަދޫ ބަރުކޮއްފަ އޮންނާނީ ކަޅު ދަބަސްތަކުން.\nމެއި 13, 2022 16:34\nއިންތިމެނަށް އިތުބާރުކޮށް ވެރިކަން ދިނީމަ ހުވަފެންތަކުގަ ކުލައެއް ނުޖެހުނު. ދެން ބޭނުމީ ބަދަލެއް. ފައްޔާޒު މީހަކީ\nމެއި 13, 2022 16:35\nއެއްވެސް މީހެއްގެ ޕަޕެޓަކަށް ޗެއާޕާސަންކަން ދީފިއްޔާ ޕާޓީ އަބަދުވެސް އޮންނަނީ ޕާސަނަލިޓީ ކަލްޓެއްގެގޮތައް..މިހާރުވެސް އޮތްހެން. އެމްޑީޕީ މިނިވަން ނުވެގެން އުޅެނީވެސް އުސޫތަކަށްވުރެ މަތީގަ ކޮންމެވެސް ޕާސަނަލިޓީއެއްގެ ބޭނުންތަކެއް އަބަދުވެސް އިސްކުރެވެތީ. އަބަދު މިޒާތަށް ޕާޓީ އޮތުމަކީ އެއީ އެއްގޮތަކަށްވެސް ޑިމޮކުރެޓިކް ޕާޓީއެއްގެ ސިފައެއްނޫން. އެފަދަ ސިފަތަކުގެ މަތީ ތިބެނީ އަބަދުވެސް ޑިކްޓޭޓަރުން ހިމެނޭ އޮޓޯކުރެޓިކް ޕާސަނަލިޓީ ކަލްޓު ޕާޓީތަކެވެ. އެމްޑީޕީ އެންމެހާ މެމްބަރުން ފުންކޮއް މިކަމާއި ވިސްނަންޖެހޭ...\nމެއި 13, 2022 16:54\nއެމްޑީޕީ ސަޕޯޓް ގެއްލެން ފެށީ ޤާއުމީ ލޯބި ނެތީމަ. އިންޑިޔާ ބާރު ގަދަކުރާތީ. އިންޑިޔާ އައުޓް\nމެއި 13, 2022 16:57\nމީހުން މޮޔަ ހައްދާ ގުނބޯ ހައްދާނެ ކަމެއް ނެތް. ތިޔަ އެމްޑީޕީ އަކު ނުހުންނާނެ ތެދު ހަދާ އެކަކުވެސް. ވެރިކަން ދަމައިގަތީވެސް ވަގުވޯޓުން ތިޔަ ބުނާ އެއްޗެއް ބަހައިގެން. 65 ވެސް ހަމަ ކުރީ ވޯޓުން ވައްކަން ކޮށްގެންނާ ފައިސާ ބަހައިގެން. މާ ތަޤުވާވެރިކަމަށް ހެދިގެން އުޅޭނެ ކަމެއް ނެތް. ތިޔައީ ރަތްލާޖެހި ކައްޒާބުންގެ ޕާޓީއެއް\nއެމްޑީޕީ އައު ލީޑަ ޝިޕެއް ނެތި ދެނެއް ކުރިމަގެއްނެއް. އިންޑިޔާ އައުޓް\nމެއި 13, 2022 17:26\nތިޕާޓީއައް ރައީސްނަޝީދައް އިބޫއައް ކޮއްދެވުނު ކަމެއްނެއް ފެއްނަން ހުރީ ރައީސް މައުމޫނު ގެނާބަދަލްތައް ހިލޭކުރެވޭކަންތަކައް އަދިބޯހިޔާ ވަހިކަންވެސް ދެންރާއްޖެއައް ސްޕީޑުގަ ބޮޑު ބަދެލެއްތަރައްގީ ގެނައީ ރައީސްޔާމިން ދެން އެމްޑީޕީ އަޑުގަދަކޮއް ތިމަންނަމެން ގެނާ ބަދަލޭ ބުނީމަ އަޑުއަހާނީ ހަރުގެކުދިން މަގުމަތީ ސަލާންޖަހަން އުޅުނު ގުރޫޕަކައް ވެރިކަންލިބުނީމަ ދޮވެލަނީ ގައުމު ލިބުނުފުރުސަތުގަކޮންމެފަހަރަކުވެސް\nމެއި 13, 2022 17:27\nއިންތި ބޭނުންވަނީ އެމްޑީޕީގެ މަގުމަތީ ހަރަކާތްތައް އަނެއްކާވެސް އަނބުރާ ގެންނަންތަ. މަގުތަކަށް ނުކުމެ އަލިފާން ބޯޅައުކައި، ފުލުހުންނަށް ހަމަލާދީ، ގާޒީންނަށް ހަމަލާދީ މިފަދަ ކަންކަން ކޮށްގެން ނޫނީ އެމްޑީޕީއަށް ވެރިކަން ނުލިބޭނެކަމަށްތަ އިންތި ގަބޫލުކުރަނީ. ނޯނޯނޯ. އެއީ މާޒީ. އެދުވެސް ގެންނަން ދެން ދުވަހަކުވެސް އަހަރުމެން ބޭނުމެއްނޫން. 8 ފެބްރުއަރީގަ ހުޅުޖަހައި އަންދާލީ ކިތައް ޢިމާރާތްތޯ؟ އެއީ ކިތައް މިލިޔަން ރުފިޔާތޯ؟ އެހާލަތަށް ދާކަށް އެމްޑީޕީ މެމްބަރުން މިހާރު ބޭނުމެއް ނުވާނެ. މަޑުމައިތިރިކަމާއެކު ޞުލްޙަވެރިކަމާއެކު ރައްޔިތުންގެ ހިތްތައް ފަތަޙަ ކުރެވެނެ ޕާޓީއެއް އެމްޑީޕީއަކީ.\nމެއި 13, 2022 17:56\nރައްޖޭގެ ހުރިހާތަނަކައް އިންޑިޔާ ރޯ ޖާސޫސުން ލާފަ އެތެރޭގެ ހުރިހާ ސިއްރުތައް އިންޑިޔާއަ ދެއްކީމަ ރައްޖެއަ ލިބޭ ގެއްލުން ވަރައް ބޮނޑު.\nމެއި 13, 2022 18:45\nވޭތުވެދިޔަ މާޒީގައި ފެނުނު ތި ބުނާ އުސޫލުތަކަކީ\nލާދީނީ ވުމާއި، މުޅި ރާއްޖޭގައި ހުޅުޖެހުމާއި، ސިފައިންގެ ޕެރޭޑް ތެރެއަށް ވަދެ އަވަގުރާނަ ގޮވުމާއި، ރާއްޖޭ މިނިވަން ނަގާލު،މަށް އިންޑިޔާ ސިފައިންނަށް ދަޢުވަތު ދިނުމާއި، ތޫރިޒަމް ބޮއިކަޓްކުރުމަށް ގޮވުންކަހަލަ ނުރައްކާތެރި ކަންކަން\nމެއި 13, 2022 19:50\nމިހާރަކު އެމްޑީޕީ މެމްބަރުން ނާތަހުޒީބުގޮތައް މަގުމައްޗައް ނިކުމެ ހަޑިހުތުރު އެއްޗެހި ގޮވާ ބެރުޖަހާތަންތަން ރޯކުރާ ވައްޓަފާޅިއެއް ބޭނުމެއްނުވާނެ. އެއީ ރާއްޖޭގަތިބި ހަމަޖެހޭ ހަރުދަނާ ރައްޔިތުން އެއްއިރެއްގަވެސް ބޭނުންވިކަމެއްނޫން. ވީމާ ތިޔަބުނާ ފޯރީއާއި މަޖާގަނޑުގެ ވާހަކަ ނުދައްކާ ހަގީގީ އިސްލާހު ޕާޓީއަށް ގެންނާނެ ގޮތުގެވާހަަކަ ދައްކާށެވެ. ޕާޓީ ވަކި އާއިލާއަކަށް ހިބަ ވެފަ އޮތް އޮތުމުން މިނިވަންކުރާނެ ގޮތުގެވާހަކަ ދައްކާށެވެ...\nމެއި 13, 2022 20:36\nއުސޫލަށް ދެން ރުޖޫޢަ ވާނެކަމެއް ނެތް . 2023 ގެ އިންތިޚާބަށްފަހު ޢަބްދުﷲ ޖާބިރާ ތި ޕާޓީޙަވާލްކުރަން ތައްޔާރުވެ ލައްވާ\nއެމް.ޑީ.ޕީ އާންމު މެންބަރެއް\nމެއި 13, 2022 20:47\nތިޔަ ބުނާ އުސޫލަކީ އަބަދު މަގުމަތީގައި ނިކަމެތި ރައްޔިތުން ހަޅޭއްލަވަން ނެރުން. އަބަދު ގައުމު ހަލަބޮލިކުރުން ، ވެރިކަމުގައި އޮތަސް ނުޒާހަރާ ކުރުން. އެސޫލުތައް މިހާރު އެމް.ޑީ.ޕީގެ އާންމު މެންބަރުން ބޭނުމެއް ނޫވޭ. އެމް.ޑީ.ޕީ އާންމު މެންބަރުން ބޭނުންވޭ އަބުރުވެރި ދިރިއުޅުމެއް އުޅެން. އަބަދު ނަޝީދުއަށް ސަނާ ކިޔަން މަގުމަތީގައި ގަޑަ ތެޅެން ނޫޅެވޭނެ. އެކަން ކުރީ ކުރިން ނުވިސްނޭއިރު.\nމެއި 13, 2022 21:18\nއެމްޑީޕީ ޕާޓީގެ ވެރިންނަކީ އިންޑިޔާމީހުންނޭ ބުންޏަސް ގޯހެއްނޫން.\nމެއި 13, 2022 22:03\nވޯޓު ދޭނީ ފައިސާދިން މީހަަކައް\nމެއި 13, 2022 23:02\nއިމްތިގެ ކެމްޕެއިން އާޓިކަލްއެއް މިއީ.\nމެއި 13, 2022 23:05\nއިންތި އަކި ހަބޭސް.\nފަނޑުވުމެއް ނެތް ތަރިއެއް އިންތިއަކީ\nޑަބިޔާތަކުގަ ބިސްކޯދާދެންޖެހުނު އެއްޗަކާ ފައިސާ ދިނަސް ފަޔާ ނޮހޮވޭނެ\nބޮލެއް ހުރިމީހަކު ވިއްޔޤ ވޯޓު ދޭނީ އިންތިއަށް\nއެއްވެސްވަރަކަށް ކޮރަޕްޝަނަށް އިންތި ޖާގަނުދޭނެ\nމެއި 13, 2022 23:14\nސޯޓު މުވައްޒަފުން މިފަދަ އެއްވެސް އިންތިހާބެއްގަ ވޯޓެއްނުލާނަން ރިސޯޓު މުވައްޒަފުންނައް ަަަަަަަަަަަަަަަަަަަަަަަަަަަަަަ ވަ ރައްހަ ރާންކޯ ރު ދިވެހިސަ ރުކާ ރު މުޅިގައުމު ހިންގައިދެނީ ރިސޯޓު މުވައްޒަފުން ލަންކާޔަކީ ފަތު ރުވެ ރިކަމުން ހިންގާ ގައުމެއް ބޮޑު އެއާލައިނު ބަނގު ރޫޓު ސައިފަތާ މަސްވެ ރިން ދާޖަހައިގެން މިލިޔަންޓަނުމަސް ނަގާ ނަމަވެސް ގައުމެއް ކޮޅަކައް ުުުުުުުުުުުުުުުުުުުުުުުުު ނުޖެހޭ ރާއްޖެއަދިމާ ނިކަމެތި ނަމަވެސް ރިސޯޓު މުވައްޒަފަކައް ނުލިބޭ ޓީޗަ ރެއްގެ މުސާ ރަ ބޭންކުން ލޯނެއް ލިބެނީ ހަމަ ބިޔަބޮޑު އިންޓްރަސްޓްގަ އައިޑީކާޑު ޕާސްޕޯޓު ދުވަހުން ދުވަހަކައް ނުލިބޭ ލިބޭއޮފްގަ މުޅިމަސް ހަ ރާބު މަޖިލިސް މެންބަރުންނައްވު ރެ އަޅާލާ އޯގާތެ ރިވާންވީ ރިސޯޓު މުވައްޒަފުންނައް ލަންކާއިން އިބު ރަތް ހާސިލުކޮއްބަލަ ގައުމު އިނދަޖެހޭނެ ރިސޯޓު މުވައްޒަފުންނާނުލާ ވީމާ ރިސޯޓު މީހުން ވޯޓުލާންޖެހޭ އެއްވެސް މީހަކު ނެތް ތިޔައީ ހަމަ ހައިވާނުން\nމެއި 13, 2022 23:34\nވެރިކަމާހެދި މޮޔަވެގެން ގޮސް ދިވެހިންގެ އާރާއިބާރު ވަނީ ކަޑުވާލާފަ މި އެމްޑީޕީ\nމެއި 14, 2022 02:37\nސާބަހޭ އިންތި ވަޒީފާ ހޯދަން އެއް އެމް އެސް ވެސް ނުކުރާތީ\nމެއި 14, 2022 07:35\nތިބުނާ އުސޫލަކީ: ގައުމާއި ދީނަށް ބީރައްޓެހި ވުން\nމެއި 14, 2022 08:02\nއެއީ ލާދީނިއްޔަތު. ހަގީގަތުގައިވެސް އެއީ ލާދީނީއްޔަތު.\nމެއި 14, 2022 08:57\n"ނޭގުނޭ ތިޔަވިދާޅުވި ބަހުގެ މާނަޔެއް" އިންތި\nޓިޔަވިދާޅުވި އުސޫލައް ރުޖޫޢަވުމަކީ ކޮބައިތޯ؟\nފެއިލްވެއްޖޭނަމަ ކުރީފަހަރު ފެއިލްވީމާ ހެދިގޮތައް މުޅިޤައުމުގާ ހުޅުޖަަހާނެވާހަކަތޯއެވެ.


44 ދުވަސް ވަންދެން މަންމަގެ ގަބުރު ފޮރުވައިގެން އުޅުނު މީހެއްގެ ވާހަކަ – Dhen.mv\nމުޙައްމަދު ޝިފާއު November 26, 2020 - 11:57 pm\nމިއީ އެމެރިކާގެ ސްޓޭޓެއް ކަމަށް ވާ "ވާޖިނިއާ" ގައި ދިރިއުޅެމުން ދިޔަ އަންހެނަކު އޭނާގެ މަންމަ މަރުވުމުން މަންމަގެ ގަބުރު 44 ދުވަސް ވަންދެން ފޮރުވައިގެން އުޅުނު ވާހަކައެވެ. މިއީ 2018 ވަނަ އަހަރު ހިނގާފައިވާ ހާދިސާއެކެވެ.\nމި އަންހެން މީހާއާއި އޭނާގެ މަންމައަކީ އެކަނި އުޅެމުން އަންނަ ދެމައިންނެވެ. އޭނާ މަންމަ މަރުވިއިރުގައި އުމުރުން 78 އަހަރެވެ. އަދި ދަރިފުޅުގެ އުމުރަކީ 55 އަހަރެވެ. މިއަންހެން މީހާ މަންމަގެ ފުރާނަ ނެތް މަސްގަނޑު ފޮރުވާފައި އޮތީ ދެމައިން ދިރިއުޅެމުން ދިޔަ ގޭގައެވެ. އަދި ފޮރުވުމަށް ޓަކައި މަންމަގެ ގަބުރު ގައިމަތީގައި 54 ރަޖާގަނޑު ވެސް ވަނީ އަޅާފައެވެ.\nމިމައްސަލައާ ގުޅިގެން މި އަންހެން މީހާ ވަނީ ހައްޔަރު ވެސް ކުރެވިފައެވެ. މިއަންހެން މީހާ މަރުވެފައި ވަނީ 2018 ވަނަ އަހަރުގެ ޑިސެމްބަރު މަހުގެ 29 ވަނަ ދުވަހުއެވެ، އަދި މި މައުލޫމާތު އެމެރިކާގެ ފުލުހުންނަށް ލިބިފައި ވަނީ އެގޭގައި އޮތް ސިޓީއަކުން ކަމަށް ވެސް ބޭރުގެ މީޑިއާތަކުން މައުލޫމާތު ލިބެއެވެ. މަންމަ ގައިގައި 54 ރަޖާގަނޑު އެޅުމަށް ފަހު ފޮރުވީ، މަންމަ އަށް "ސީޕީއާރު" ދީގެން ވެސް ސަލާމަތް ނުކުރެވުނީމަ ކަމަށް ވެސް އެ ސިޓީގައި ވެއެވެ.\nމަންމަގެ ފުރާނަ ނެތް މަސްގަނޑު ފޮރުވައިގެން މި އަންހެން މީހާ އެގޭގައި ދިރިއުޅެމުން ދިޔައީ ވެސް ގޭގެ ބޮޑު ދޮރުގައި ތަޅު އަޅުވައިގެން ކަމަށާއި، އެގެއަށް އާއިލާގެ އެއްވެސް މީހަކާއި އާންމުންގެ އެހެން މީހެއް ވެސް ވައްދާފައި ނުވާ ކަމަށް ބޭރުގެ މީޑިއާތަކުން މައުލޫމާތު ލިބެއެވެ. ކުނިވެފައިވާ ގަބުރުން ދުވަމުން ދިޔަ ކުނި ވަސް ފިލުވުމަށްޓަކައި އެގެއަށް 66 ފުޅި އެއަރ ފްރެޝްނާ ވެސް ޖެހި ކަމަށް ބޭރުގެ މީޑިއާތަކުން މައުލޫމާތު ލިބެއެވެ. މިއަންހެން މީހާ ހައްޔަރު ކުރުމާ ހަމައަށް ވެސް ނިދީ މަންމަގެ ފުރާނަ ނެތް މަސްގަނޑު ކައިރީގައި ކަމަށް ވެސް ޚަބަރުތަކުން މައުލޫމާތު ލިބެއެވެ.


SunOnline: #SUN VAAHAKA: Ganduvaru therein 31\nގަނޑުވަރު ތެރެއިން 31\nއައިޝާ ނަސީމް 25 Sep 2020, 06:18\nލާވަންގެ ކޮޓަރިތެރޭ ވަނީ ފަށުވި ބޯ ދޫލަތަކެވެ. ރަތް ދޫލައިގާ ރަންކުލައިގެ ފަށުވިން އަތްކަން އަޅާފައެވެ. ރަސްކަލުން ނިދާފަދަ އެނދުގައިވެސް އެކުލައިގެ ރަޖާތަކާއި އެތައް ބާލީހަކާއި ކަންނޭލެވެ. ބޯ ފަރުދާތަކާއި ޝާހީ ގޮނޑިތަކެވެ. އެނދުގެ ވަށައިގެންވާ ސަދުވާތައް ހުރީ ކަހާލާފައެވެ. ލޫސީ އެނދުގެ މަގަތުގައި ލާވަންގެ އަތުގައި ހިފަހައްޓާލައިގެން އިންއިރު ކަރުނަތައް ހުއްޓުމަކަށް ނައެވެ. އެކޮޓަރީގައި ތިބި އެހެން އެންމެންވެސް އެދެލޯބިވެރިން ވާހަކަދައްކާލަން ފުރުސަތު ދީފައި އެތަނުން ނުކުތެވެ.\n"ލާވަންއަށް ކިހިނެއްވީ ތޯ؟ " ލޫސީ އެހިއެވެ.\n"ހަލަބުން އައީއްސުރެ މި ބަލި ޖެހިއްޖެ....."\n"އެއީ އަނެއްކާ ހަލަބުން ގެނައި ބައްޔެއްތޯ؟ "\n"ލޫސީއާއި ވަކިވާން ޖެހުނުކަމުގެ ހިތާމައިގެ ސަބަބުން...."\n"ތިފަަދަ އިލްޒާމެއް އަޅުގަނޑުގެ ބޮލުގައި ނާޅުއްވާ..." ލޫސީ ލަދުރަކި ގޮތަކަށް ހުނެވެ.\n"ތިއީ އޭ ދެރަވާ ތަންކޮޅަކީ. ލޫސީއަކަށް އެކަމެއް ގަބޫލުނުކުރެވޭ. އަޅުގަނޑާއިމެދު ވެސް އިތުބާރެއް ނެތީތޯ؟ "\n"އިތުބާރު ކުރެވޭނީ ސަމާސާނުކޮށް ދައްކަވާ ހަގީގީ ވާހަކަތައް."\n"ރީތި ކުދިން މީހުން ދައްކާ ވާހަކަ ގަބޫލުކުރުވާނީ ކިހިނެއްބާ...." ލާވަން ކުޑަަކޮށް ހެމުން ބުނެލިއެވެ.\n"އެފަދަ ރީތި އަންހެންކުއްޖެއްގެ ގާތުން އައްސަވަން ޖެހޭނީ......"\n"ތިއީ އެންމެ ރީތި ކުއްޖާ...."\n"އޯ.......އެކަމެއް އަޅުގަނޑު ނުދަންނަން................."\n"ލޫސީ. ތިއީ ހުރިހާ ރީތިކަމަކާއި ފުރިހަމަ ކަމެއް ދެއްވާފައިވާ އެންމެ ރީތި އަންހެންކުއްޖާކަމަށް ހުވާކުރަން ވެސް ކެރިދާނެ............" ލާވަން ލޯބިން ފުރިގެންވާ ނަޒަރަކުން ބަލަން އޮތްއިރު އެސްފިޔަ ޖަހައިލަންވެސް ބޭނުމެއްނުވެއެވެ. އެ ރީތި ދެލޯ ލޫސީގެ މޫނުން ކައްސައެއްނުލައެވެ. މިހުރިހާ ދުވަަހަށް ވީ ވަރަށް ބަލަނީ ކަން ނޭގެއެވެ. އެތައް ގަރުނެއްފަހުން ލޯބިވެރިޔާއާއި ބައްދަލުވެވުނުފަދަ އިހުސާސެއް ކުރެވުނެވެ.\n"ލާވަން. ތިކަހަލަ ތައުރީފުކުރާކަށް ނުވާނެ."\n"އަހަރެން އެންމެ ފަހުން ހަދިޔާކުރި ލޯގަނޑުން ބަލައިލީމަ މިއީ ތެދެއްކަން އެނގޭނެ....." ލާވަންގެ ޖުމްލައިން ލޫސީގެ މޫނަށް ފިޔާތޮށިކުލަ ވެރިވެލައިފިއެވެ. ލާވަން ދީފައިވާ ޝާހީ ވައްތަރަށް ހަދާފައިވާ ލޯގަނޑު އަބަދުހެން އޭނައާއި ވަކިނުކޮށް ގެންގުޅެވެއެވެ. އެލޯގަނޑުގައި ފިރުމައިލެވުނު އަދަދެއްވެސް ނޭގެއެވެ.\n"މިހާރު ލާވަންގެ ހާލު ކިހިނެއްތޯ؟ "\n"ލޫސީ ފެނުނީމަ ބަލި ފަސޭހަވެއްޖެ...." ލާވަން ތެދުވެ އެނދުގެ ފަޑިއަށް ލެނގިލައިގެން އިށީނެވެ. އަދިވެސް ބޮލަށް އެނބުރުން އަރާގޮތްވެއެވެ. ކުރިން ހުރި ހަކަތަ ޖެހެން ދުވަސްކޮޅެއްނަގާނެއެވެ.\n"މާތްﷲ އަށް ޝުކުރުހުރި....." ލޫސީއަށް ބުނެވުނެވެ.\n"އަޅުގަނޑުގެ ބައްޕައާއި މެދު ދާރިޔަސް ކަންތައް ކުރެއްވިގޮތަށް އަދި ލާވަންއަށް އެނގިވަޑައިގަންނަވާނެ ހެން ހިޔެއްނުވޭ......"\n"އަޅުގަނޑަށް އެނގެނީ އެކަމާ ބައްޕަ ވަރަށް ކޯފާވެފައި ހުންނެވިކަން. އަޅުގަނޑުގެ ލޯތްބަށް އެޅުނު ހުރަހަކީ އެއީ. އަޅުގަނޑު މަރުވިޔަސް ގޮތްދޫނުކުރާން ނިންމަވައިގެން ބައްޕަ ހުންނެވީ. އެހާވެސް ކޯފާ ވެފައި." ލާވަން ކޮންމެވެސް ވަރަކަށް ހަގީގަތް ހާމަކޮށްދިނެވެ.\n"ބައްޕާފުޅު އިސްލާމްވެ ވަޑައިގެންނެވީ ކީއްވެގެންނޭ ލާވަންގެ ހިތްޕުޅަށް އަރާ ވަޑައިގަތީ؟ "\n"އެއީ މުސްލިމުންގެ އަތްދަށަށް ކިއްލާ ދިޔައީމަ ވަގުތީގޮތުން އެޅުއްވި ފިޔަވަޅަކަށް ވާނީ...."\n"ނޫން ލާވަން. އެހެނެއްވެގެނެއް ނޫން. ބައްޕާފުޅަށް އެދީނުގައި ހުރި މާތްކަމާއި މޮޅުކަން އެނގިވަޑައިގަތީ. ބޮޑުބޭބޭފުޅު އިސްލާމް ވަޑައިގެންނެވިކަމާއި އެކަމުގެ ހަގީގަތް ފަހުން ބައްޕަ އަޅުގަނޑުމެންނަށް ކިޔާދެއްވި. ބޮޑުބޭބޭފުޅު ޝަހީދުކޮށްލެއްވުމުން މަސްގަނޑު ގެންގޮސް ފަސްދާނު ލީ މުސްލިމުން. އަޅުގަނޑުމެންނަށް ބައްޕަ ހުންނެވީ އެހަގީގަތް ފޮރުވާފައި. އިސްލާމްވެޑައިގެންނެވި ފަހުން ކިޔާދެއްވީ. ބައްޕާފުޅު އެކަމާއި އަދިވެސް ވަރަށް ހިތާމަކުރައްވާ. ނަމަވެސް ގުރުއާން ކިޔެވުމުން ބައްޕާފުޅުގެ ހިތަށް ތަސައްލީއެއް ލިބިވަޑައިގަންނަވާ. ތައުބާވުމުން ހުރިހާ ފާފައެއް ފޮހެވޭނެކަން އަންގަވާފައިވޭ. އިރާދަކުރެއްވިއްޔާ ބައްޕާފުޅާއި ބޮޑުބޮޑުބޭބޭފުޅު ޖަންނަތުގައި ދިމާވެ އަބަދަށްޓަކާ އުފަލުގައި އުޅުއްވާނީ.." ލޫސީގެ ލޮލުގައި އަނެއްކާ ތާޒާ ކަރުނަތައް ގިނަވެގަތެވެ. ނަމަވެސް ރުމާލުން ފޮހެލުމަށްފަހު ހިނިތުންވެލިއެވެ. "އަދިވެސް ބޮޑުބޭބޭފުޅުގެ ހަދާންތައް ހިތް ރޮއްވާލާ....."\n"އަޅުގަނޑުވެސް އަޖައިބުވަނީ ދީނަށް ހުރި ލޯބީގައި ކޮއްކޯފުޅު ޝަހީދުކޮށްލެއްވި އެހާ މުސްލިމުންނަށް ނަފްރަތުކުރާ ރަސްކަލަކު އިސްލާމްވެ ވަޑައިގެންނެވީމަ. އަޅުގަނޑު ހީކުރީ އޮޅުވާލުމެއްކަމަށް. ފަހުން އަޅުގަނޑުމެންނާއެކު ވާނެކަމަށް...."\n"ނޫން ލޯބިވާ ލާވަން. އަޅުގަނޑުވެސް އިސްލާމް ދީނަށް ވަދެފިން......."\n"އެއަށްވުރެ ރަގަޅު ދީނެއް ނެތް. އިންޖީލުގައިވެސް އެވާހަކަ އެބައިން.."\n"އެކަމެއް ނުދެނެހުރިން.." ލާވަން އިތުރު އެއްޗެކޭ ބުނަން އުޅެނިކޮށް ލޫކާ މަލަކާ އަދި ލާވަންގެ އަންހެންކޮއްކޮމެންނާ އެކު ޑޮކްޓަރވެސް އެތަނަށް ވަންނަވައިފިއެވެ. ލޫސީ އެންމެނަށް އިހުތިރާމްކުރަން ވަގުތުން ތެދުވެއްޖެއެވެ. ޑޮކްޓަރ ލާވަންގެ ގާތުގައި ހުއްޓިފައި ވިންދުވެސް ބަލާލައިފިއެވެ. އަދި ހިނިތުންވެލިއެވެ.\n"މާތްރަސްކަލާނގެއަށް ޝުކުރުހުރި. މިހާރު ޝެހެޒާދާގެ ހާލުކޮޅު މުޅިން ރަގަޅު. އެއްވެސް ބައްޔެއްނެތް. އާލާސްކަންފުޅުގެ ފަރުވާ ގުދުރަތުން ދެއްވައިފި....." ޑޮކްޓަރުގެ ވާހަކައިން މަލަކާއާއި އެހެން ކުދިންނަށްވެސް އުފާވެރިކަން އިހުސާސްކުރެވުނެވެ.\nލާވަންގެ ނަޒަރު ހުއްޓުނީ ލޫސީގެ މޫނަށެވެ. "މި ބަލީގެ ސަބަބުން ބައެއް ކުދިން އަދިވެސް ގަބޫލެއް ނުކުރޭ...."\n"ބަލީގެ ސަބަބު އަޅުގަނޑު ދަންނަވަންތޯ؟ "ޑޮކްޓަރ ފުޅާ ހިނިތުންވުމެއްގައި ހުރެފައި ކަރުކެހިލިއެވެ.\n"ލާވަން މިހާރު އެންމެންގެ ގާތުގައި ހާމަކުރެއްވީތޯ؟ ހީވާގޮތުން ޝެހެޒާދާގެ އާލާސްކަންފުޅުގެ ސަބަބަކަށް ޑޮކްޓަރުވެސް ދައްކަން އުޅެނީ އަޅުގަނޑު......"ލޫސީ ލަދުގަތަސް ހިނިތުންވެލަމުން ބުނެލިއެވެ.\n"ތިޔަ ވިދާޅުވީ މުޅިން ތެދުފުޅެއް....." ޑޮކްޓަރު ކިޔާލައިފިއެވެ.\n"ޑޮކްޓަރު ހުންނަވާނީ ޝެހެޒާދާއާއި އެއްކޮޅަށްކަން އަޅުގަނޑަށް އެނގޭ......"ލޫސީ ބުނެލިއެވެ.\n"މިހާރު ޑޮކްޓަރަށްވެސް އިތުބާރު ކަނޑައިލީތޯ؟ "\n"އަޅުގަނޑު މި ދެންނެވީ ދޮގެއްތޯ ޝެހެޒާދާ ލޫކާ...." ލޫސީ ލޫކާއާއި ދިމާލަށް ނަޒަރު ހުއްޓައިލިއެވެ.\n"އަޅުގަނޑުވެސް ލޫސީއަށް ޝުކުރުވެރިވަން. ލޫސީ ވަޑައިގެންނެވުމުން ލާވަން މަރުން ސަލާމަތްވީ. ކޮއްކޮ އަލުން ލޯ ހުޅުވަފާނެކަމަކަށް އަޅުގަނޑު ހިޔެއްނުކުރަން......"\n"މަނިކުފާނުވެސް އަޅުގަނޑުގެ ބޮލުގައި އިލްޒާމް ތިއެޅުއްވީ........"\n"ލޫސީ. ދެންވެސް ގަބޫލު ކުރައްވާ....." ލާވަން ހެމުން ބުނެލިއެވެ.\nޑޮކްޓަރުވެސް އިރުކޮޅެއްފަހުން ދަބަސް ހިފައިގެން ހިނގައިގަތީ މަލަކާގެ ފަރާތްޕުޅުން ލިބުނު ހަދިޔާތައްވެސް ހިފައިގެންނެވެ. ލާވަންގެ ކޮޓަރި ހުޅުދާން ކޮށްލާފައިވަނީ ތެޔޮއެޅި ބައްތިތަކުންނެވެ. އެހިތްގައިމު އަލިކަމުގެ ތެރޭ ޚާދިމާއިން ތައްޔާރުކުރި ފަރިއްކޮޅު މޭޒުމަތީ އަތުރާލާފައި ހުއްޓެވެ. މަލަކާއާއި ޒައިތޫން މަރިޔަމް ލޫކާ ލޫސީ އަދި ލާވަންއާއި ކޮއްކޮމެން ފަރިއްކޮޅަށް އިންސާފު ކުރަން ތިބީ ނިކަން އުފާވެރި މާހައުލެއްގައެވެ. ޔޫގަންނާއާއި ދާނިޔަލް ވަޑައިގެން ނެތަސް ހުރިހާކަމެއް ރަގަޅުވާނެކަމުގެ އުއްމީދު ފަހަރެއްގައިވެސް ކަނޑާނުލަނީއެވެ.\nކުއްލިއަކަށް އެންމެންގެ ހުނުން ހުއްޓުނީ ޖެހުނީ ދާރިޔަސް ވެދެވަޑައިގެންނެވިތަން ފެނިފައެވެ. އެންމެންވެސް އަދަބުވެރިކަމާއެކު ބަލަން ތިބީ އޭނަގެ އަމުރަކާއިމެދު ކަންބޮޑުވެފައެވެ. އޭނަގެ މޫނުން ފެންނަނީ އިންތިހާ ދަރަޖައިގެ ކޯފާގެ ކުލަވަރެވެ. އޭނަގެ ކޯފާގެ ނަޒަރު ހުއްޓުނީ ލޫކާގެ މޫނަށެވެ.\n"ލޫކާ. ކަލޭ އަހަރެން ބުނި ބަހަށް ނުކިޔަމަންތެރިވީ."\n"ލައްބަ އަޅުގަނޑަށް މަނިކުފާނުގެ އެންގެވުމާއި ޚިލާފުވެވިއްޖެ. އަޅުގަނޑަށް މާފުކުރައްވާ.." ލޫކާ ބިރުން ރޫރޫ އަޅާގޮތްވިއެވެ. މަލަކާވެސް ހުންނެވީ އިސްޖައްސަވާލައިގެންނެވެ. ލޫސީއަށް ދާރިޔަސްގެ ކޯފާގެ ސަބަބަކީ އޭނަ މި ކޮޓަރިއަށް ގެނައުންކަން އެނގުނެވެ. ހާސްކަމާއި ނުތަނަވަސްކަން ހަތަރުފަރާތުން ވަށާލައިފިއެވެ.\n"ތީ ވާނެކަމެއްނޫން. ކަލޭގެ ނިކިޔަމަންތެރިކަމުގެ ސަޒާ ކަލެއަށް ލިބޭނެ. އަހަންނާއެކު އާދޭ....." ދާރިޔަސްގެ އަމުރާއެކު ލޫކާ ކެއުން ހުއްޓާލައިފިއެވެ. އެއާއެކު ކޮޓަރިން ނުކުމެގެން އޭނަގެ ބައްޕައާއެކު ހިނގައިގެންފިއެވެ. ލޫކާގެ ކޮއްކޮމެންނަށް ރޮވުނެވެ.\nމަގުމަތިން ދިޔައިރު ދުރުން ސިފައިންގެ ކޭމްޕްތަކުގެ ފަނޑު އަލި ފެންނާން ހުރިކަމުގައިވިޔަސް އަނިދިރިކަން ގަދަ ރެއެކެވެ. ދާރިޔަސްގެ ފަހަތުންގޮސް ކިއްލާގެ އުތުރުގައިވާ ހަރުފަތްތަކުން މައްޗަށް ލޫކާވެސް އަރަންފެށިއެވެ. އޭނަގެ މޫނުމަތިން ފެންނަނީ މޮޅިވެރިކަމުގެ ކުލަވަރެވެ. އެތަނުގައި ގިނަ ސިފައިންތަކެއް ފޯރިމަރަން ތިބެފައި ސެލިއުޓްކުރަން ފެށިއެވެ. ދާރިޔަސް އެތަނުގައިވާ ކޮޓަރިއަކަށް ވެދެވަޑައިގެންނެވިއެވެ. އެއީ ތަނަވަސް ތަނެކެވެ. އަގުބޮޑު މޮޅު ދޫލަތައް އަޅާ ފާރުތަކުގައި ކުރެހުން އަޅާ ރޫމީ ރަސްކަލުންގެ ފޮޓޯފުޅުތައް ފްރޭމްކޮށް ލާފައި ހުރިތަން ފެނެއެވެ. ބައްތިތަކުގެ ގަދަ އަލިން މުޅި ކޮޓަރި ހުޅުދާންކޮށްލާފައިވާ ފަދައެވެ. ކޮޓަރީގެ މެދުގައި މޭޒަކާއެކު ގޮނޑިތަކެއްވެއެވެ. އެމޭޒާ ދިމާލަށްވާ ގޮތަށް ޔޫގަންނާއާއި ދާނިޔަލް ހަތަރެސްފައިގާ ހިލިހިލާ ޖަހާ ހައްޔަރުކޮށްފައިވާއިރު އެ ހިލިހިލާތަކުގައި ހިފަހައްޓާލައިގެން ސިފައިން ތިއްބެވެ.\nދާރިޔަސް ވެދެވަޑައިގަތުމުން އެންމެން އޭނައަށް އިހުތިރާމްކޮށް ސަލާމް ކުރިއިރު ޔޫގަންނާ ހުންނެވީ އިސްޖައްސަވާލައިގެންނެވެ. ދާރިޔަސް ގޮނޑިއެއްގައި އިށީދެފައި ލޫކާއަށްވެސް އިށީންނަން އިޝާރާތްކުރެއްވިއެވެ.\n"ޔޫގަންނާ. ކަލެއަކީ ކެހިވެރިއެއް. މަކަރުވެރިއެއް. ހީކުރީ އަހަންނަށް އޮޅުވާލެވޭނެކަމަށްތަ؟"\nޔޫގަންނާ ހިމޭންކަން ޚިޔާރުކުރެއްވިއެވެ.\n"ކަލޭ އަހަރެމެންގެ މި މާތް ދީންދޫކޮށް އަރަބިންގެ ދީނަށް ވަނީމަ އަދިވެސް މަށަށް ލިބުނު ހައިރާންކަމުން އަރައި ނުގަނެވޭ......." ދާރިޔަސްގެ ޖުމްލައިން ޔޫގަންނާ އިސްއުފުލާ ބައްލަވާލެއްވިއެވެ.\n"ދާރިޔަސް. ސަލާމަތްކަން ބޭނުމިއްޔާ ނަރަކައިން މުއްތިވާން ބޭނުމިއްޔާ އަޅުގަނޑު މިހިރަ މާތް ދީން ޚިޔާރުކުރޭ. މިދީނަކީ އެއްކައުވަންތަކަމަށް ހެހިވާ ދީނެއް. އެދީންގައި ވާގޮތުން ހެއްދެވިފަރާތަށް ދަރިކަލަކު ނުވޭ. އެކަމަކު އީސާއީން މަސީހުއަކީ މާތް ރަސްކަލާނގެ ދަރިކަލެއްކަމަށް ކިޔާ ޝަރީކު އެބަކުރޭ. އީސާގެ ފާނަކީ އާދަމުގެ ފާނު ފަދައިން ބަފާކަލަކާއި ނުލާ ދުނިޔެއަށް ވަޑައިގެންނެވި ބޭފުޅެއް. ބުއްދިން ވިސްނާލިޔަސް އެކަންތައް ޔަގީންވާނެ. މިއަށްވުރެ ރަގަޅު ދީނެއް ނުފެންނާތީ އެކަން ހިތުގެ އަޑިން ގަބޫލުކޮށް މި ދީނަށް ވަދެމިހިރީ. އެއީ އަދި އަޖައިބުވާން ވީ ވަރުކަމެއްނޫން...." ޔޫގަންނާ ވިދާޅުވިއެވެ.\n"އަހަރެން މިއައީ ކލޭގެ ދީނީ ދަރުސް އަޑުއަހާކަށް ނޫނޭ...." ދާރިޔަސް ގަދަ އަޑުފުޅުން ވާހަކަފުޅު ދެއްކެވިއެވެ.\n"މަނިކުފާނަށްވެސް އަޅުގަނޑު ދީނަށް ހުރި ލޯތްބެއްގެ ބޮޑުކަމުން އަމިއްލަ ކޮއްކޮ ޝަހީދުކޮށްލިކަން އެނގިވަޑައިގަންވާނެ...."\n"އާއެކޭ ތިއީ އޭ އެންމެ ހައިރާންވިކަމަކީ. އެފަދަ ބުއްދިވެރި މީހަކު މަގުއޮޅުނީ ކިހިނެއްބާވައޭ ކީއްވެހެއްޔޭ ހިތަށް އަރަނީ. އަދިވެސް ސިކުނޑީގައި ބައިވަރު ސުވާލުތައް އެބަހުރި" ދާރިޔަސް ވިދާޅުވިއެވެ.\n"ބުއްދިވެރިންނަކީ ރަގަޅަށް ލޯ ހުޅުވާ ހަގީގަތް ހޯދާ ކުރިއަށް ދާ މީހުން. ރަގަޅު ތެދުވެރި ދީން ފެނުނީމަ ގަބޫލުނުކުރާނީ މޮޔައިން....." ޔޫގަންނާ ޖަވާބު ދެއްވިއެވެ.\n"އަހަރެން ކޮންމެހެން ތިޔަ ދީނީ ވާހަކަ އަހާކަށް ބޭނުމެއްނޫން. މަށަކަށް މުހިއްމުކަމެއްވެސް ނޫން. އަހަރެންގެ ސުވާލަކީ ކަލޭ އަހަންނަށް އޮޅުވާލަން އުޅުނީ ކީއްވެހެއްޔޭ؟ "\n"އިސްލާމްދީނަށް ވަނުމަށްފަހު ދީނަށްޓަކާ ޖިހާދުކުރުމަކީ ފަރުޟަކަށްވީތީ އެކަން މިކުރަނީ....." ޔޫގަންނާ ވިދާޅުވިއެވެ.\n"އަނެއްކާވެސް ދީނީ ވާހަކަ ފެށީތަ؟ އަހަރެން މިއަހަނީ އަހަރެންގެ ކިއްލާއަށް ހަމަލާދޭން އުޅުނީ ކީއްވެހެއްޔޭ؟ " ދާރިޔަސް ކޯފާގެ ރާގަކަށް ވިދާޅުވިއެވެ.\nޔޫގަންނާ އިތުރު އެއްޗެކޭ ވިދާޅުނުވެ ބައްލަވަން ހުންނެވީއެވެ. ދާރިޔަސްގެ ގޮތްދޫނުކުރުމާއި ހަރުކަށި މިޒާޖުގެ ސަބަބުން އޭނައަށް ވިސްނައިދިނުމަކީ ފަސޭހަކަމެއް ނޫނެވެ.\n"ޔޫގަންނާ. ކަލެއަކީ އަހަންނާއި އެއް ފެންވަރުގެ ރަސްކަލެއްނޫން. އަދި ކިއެއްތަ އަރަބީންގެ އަޅެއް. އަދި އަހަރެންގެ ގައިދީއެއް............"\n"އެންމެ ރަގަޅު. އަޅުގަނޑަކީ މުސްލިމުންގެ އަޅެއް. އެކަމަކު އަޅުގަނޑުގެ ވެރިކަމާއި އެ އިއްޒަތްތެރިކަން ފޭރިއެއް ނުގަނެވޭ. އަދި އަޅުގަނޑުގެ ގަދަރާއި އިހުތިރާމް މިހާރު ކުރިއަށްވުރެ މަތިވެއްޖެ. އިހަށް އަޅުގަނޑުގެ ނަން ދަންނަނީ ޝާމުގެ މީހުން. މިހާރު އަރަބިންގެ ތެރޭވެސް އަޅުގަނޑު ނުދަންނަ މީހެއް މަދުވާނެ. ރޫމީން ކުރިއަށްވުރެ އަޅުގަނޑުދެކެ ޖެހިލުންވެ ބިރުގަނޭ......." ޔޫގަންނާ ގެ މޫނުފުޅުން ފެނުނީ ހިތްވަރާ ސާބިތުކަމެވެ.\n"ކަލޭގެ މަޝްހޫރުކަން ވެއްޔާ މޮޑެވިއްޖެ. ކަލެއަކީ މިހާރު އެއްވެސް އާރެއް ބާރެއްނެތް ނިކަމެތި ގައިދީއެއް. އަތެއް ފަޔެއްވެސް ގުޑުވައިނުލެވޭ. ކަލެއަށް އެހީތެިރިވާނެ މަދަދުގާރެއް ނެތް......" ދާރިޔަސް މަލާމާތުގެ ނަޒަރަކުން ބައްލަވަން އިންނެވިއެވެ.\n"ތިހެން ވިދާޅުވިޔަސް އަޅުގަނޑު ތިވާހަކަ ގަބޫލެއްނުކުރަން. މުސްލިމަކަށް ވީތީ މާތްﷲއަށް ޝުކުރުވެރިވަން. އަޅުގަނޑުގެ އެހީތެރިންނަކީ މުސްލިމުން. އަދި މާތްﷲ މަަދަދު ވެރިވެ ވޮޑިގަންނަވާނެ......"ޔޫގަންނާ ވިދާޅުވިއެވެ.\n"ކަލޭ ހީކުރީ އެހެން ކަމަށްތަ؟ ބަލަ މާތްރަސްކަލާނގެއަށް މަގުފުރެދިފައިވާ އަޅުންނަށް އެފަރާތުން މަދަދުވެރި ވެ ވޮޑިނުގަންނަވާނެކަން ކަލެއަށް ނޭގުނެއްނު."\n"ކުރިން ހުރީ މަގުފުރެދިފައި އެކަމަކު މާތްﷲ ރަހުމަތުގެ ބެއްލެވުމަކުން ބައްލަވާ ވޮޑިގެން ހިދާޔަތް ދެއްވައިފި. ތައުބާވެ މާތްﷲއާއި ރަސޫލާ ސައްލަﷲ އަލައިހި ވަސައްލަމްއަށްޓަކާ ފުރާނަވެސް ގުރުބާން ކުރަން މިހިރީ....."\n"ކަލޭގެ ވެރިކަމާއި ކިއްލާ ފޭރިގަނެވެ ވަންނާނެ ހިޔާވައްސެއް ނެތިފައި ތިހިރީ އެހެންވެތަ؟ "\n"އެތައް އަހަރުތަކެއްވާންދެން ހެއްދެވިި ފަރާތަށް އުރެދި ނަހީކުރެއްވިހާ ފާފަތަކަށް އަރައިގަނެ މަގުފުރެދިފައިވާ އަޅެއްގެ ގޮތުގައި ދެމިގެންވިން. މިއަދު މިލިބޭ ސަޒާއަކީ އެހެންވެކަމަށް ގަބޫލުކުރަނީ......"\n"ކަލޭ ބޭނުންހާ ގޮތަކަށް ދުނިޔޭގެ ކަން ހިނގާނަމަ ކަލެއަށް އައުޒާޒު ކިއްލާ ފަތަހަވާނެ....."\n"އަދި މާތްﷲ ގެ އިރާދައާއެކު މި ކިއްލާވެސް މުސްލިމުން ފަތަހަކޮށް މި ތަނުން ޝިކުރުގެ ވަސް ފޮހެލާނެ" ޔޫގަންނާގެ އަޑުގައި ޔަގީންކަމެއްވިއެވެ. ދާރިޔަސް ކޯފާގެ ސަބަބުން ލޯ ރަތްކޮށްލައްވައިފިއެވެ.\n"ކަލޭ ހީކުރާހާ ފަސޭހަކަމެއްނޫން. ކަލޭ މުސްލިމުންނާއި ބައިވެގެން މިތަނަށް ވެރިވެގަންނަން ރޭވުންތައް ރޭވިއިރު އެކަން ބޭޒާރުވެދާނެކަމަށް ހިޔެއް ނުކުރޭ. ކަލޭ ހިތުން އެކަން ކުރީ ވަރަށް ސިއްރުންދޯ...."\n"މުސްލިމުންނަކީ ހިތްވަރުގަދަ ޖެހިލުންކުޑަ ބަޔެއް. އެމީހުން ފިލާތިބެގެނެއް ނޫން ކަންތައްކުރާނީ. އެމީހުން އެކަންތައް ސިއްރުކުރަން ބޭނުންވިނަމަ އެނގޭނެ އިންސާނަކު ނުވާނެކަން ޔަގީން....."\n"ނޫން ކަލޭމެން ވަރަށް ވަގަށް ކުރިކަމެއް ފަޅާއެރީ. އަހަރެންގެ ޖާސޫސަކު އެތާ ހުރެފައި ހުރިހާކަމެއް ލިޔެފައި ކޮތަރުގެ ޒަރީއާއިން މަށަށް ފޮނުވީ......" ދާރިޔަސް ކަންތައް ހިނގިގޮތް ކިޔާދެއްވުމުން ޔޫގަންނާއަށް އޮޅުން ފިލިއެވެ. އެ ކޮތަރު އަތުލައިގަންނަން ބާޒު ފޮނުވުމުން ނާކާމިޔާބުވީއެވެ. ދެރައެވެ. އެދުވަހަކު ކޮތަރު އަތުލައިގަނެވުނުނަމަ މި ފަދަ ލަނޑެއް ނުލިބުނީހެވެ. ނަމަވެސް ކޮންމެ ކަމަކަށްވެސް ހިކުމަތެއްވާނެއެވެ. އަދި އައުޒާޒު ކިއްލާ ފަތަހަވުމުގެ ވަގުތު ނުޖެހެނީއެވެ.\n"އެނގޭތަ؟ އަހަރެން ކަލޭ ގަތުލުނުކޮށް ބަހައްޓާފައި ތިހިރީ ކަލެާއި ބައްދަލުކޮށް މަޖުބޫރުކަމެއް ކުރިމަތިވެފައިވޭތޯ ބަލާ އެކަހަލަ ކަމެއްނަމަ ތައުބާވެ އަލުން އީސާއީއަކަށްވެ އަހަރެންގެ އަޚަކަށް ވާތޯ ބަލަން. އޭރުން ކަލޭ މިނިވަންކޮށްދޭނަން. އަދި ހަލަބުގެ ކިއްލާއަށް އަހަރެންގެ ސިފައިން ފޮނުވާ އެތަން އަނބުރާ ހޯދަދޭން އަހަރެން ވައުދުވަން..." ދާރިޔަސްގެ އަޑަށް މަޑުމައިތިރިކަމެއް ވެރިވިއެވެ.\n"މަނިކުފާނުގެ ހެޔޮފުޅުކަމަށް ޝުކުރުވެރިވަން. އެކަމަކު ތިގޮތެއް ބޭނުމެއްނޫން....."\n"ކަލޭ އަލުން އީސާއީއަކަށް ވާން ބޭނުން ނުވަނީތަ؟ " ދާރިޔަސް ހައިރާންފުޅުވެ ދެބުމަ ކައިރިކޮށްލައްވައިފިއެވެ.\n"އިސްލާމްދީނުގެ މަތިވެރިކަން އެނިގެން އެދީނަށް ވަން މީހަކު އަލުން އެހެން ދީނެއް ގަބޫލު ކުރާނެ ގޮތަކީ ނެތްގޮތެއް. ހިތުގެ އަޑިން މިހިރީ މި ދީން ގަބޫލުކޮށްގެން." ޔޫގަންނާ ވިދާޅުވިއެވެ.\n"ކަލޭގެ ފުރާނައަށްވުރެ ދީން މުހިއްމީތަ؟"\n"އާނ. ކޮންމެ ދިރޭ އެއްޗެއްގެ ފުރާނަ ގެންދަވާނެ. އެއްވެސް މީހަކު އަބަދަށްޓަކާ މި ދުނިޔެއަކު ނުހުންނާނެ. ވީއިރު ހެެއްދެވި ފަރާތަށްޓަކާ ގުުރުބާންވާން ތައްޔާރަށް މިހިރީ. އެންމެ ފަހު ނޭވައާއި ޖެހެންދެން ދީނަށް ޚިދުމަތް ކުރުމުގައި ދެމިހުންނާނަން. މަނިކުފާނަށް އާޚިރަތުގެ ނަސީބު ލިބޭނީ މި ދީނަށް ވަދެގެން. ނޫނީ ޖަހަންނަމައިގެ ދަރުގަނޑަކަށް ވާނީ. މަނިކުފާނަށް ދައުވަތު ދެން. އިސްލާމްވެ ވަޑައިގެން ދެދުނިޔޭގެ ބާއްޖަވެރިކަން ހޯއްދަވާ...."\n"ބޭކާރު ވާހަކަ ނުދައްކާ. ކަލެއަށް އަހަރެން ތައްޔާރުކޮށްފައިވަނީ ކޮން އަދަބެއްކަން އެނގޭތަ؟ "\n"ޣައިބުގައިވާ ކަންތައް މާތްﷲ ފިޔަވާ އެހެން ފަރާތަކަށް އެނގުމެއްނުވޭ........"\n"އަހަރެން މި ބުނަނީނު. ހަވީރުއްސުރެން ބޮޑު ޖަހަލާއަށް ތެޔޮއަޅާ ތައްޔާރުކޮށްފައި ހުންނާނެ. ކަލެއާއި ދާނިޔަލް އޭގެ ތެރެއަށް ލާފައި ދަށުގައި އަލިފާން ރޯކޮށް ފިހެފައި އޭގެ ތެޔޮ ކަލޭގެ އަންހެނުންނާއި ދަރިންނަށް ބޯން ދޭނީ......." ދާރިޔަސް ގެ ހުކުމުން ޔޫގަންނާގެ އަޒުމަކަށް ބަދަލެއް ނައެވެ.\n"ތިހެން ހިތަށް އަރާހާ ކަންތައް ނުކުރެވި ހިގައިދާނެ....."\n"އާން ކަލޭ ފަަދަ މީހުންނަށް އެކަންތައްތަ އުދަގޫވެދާނެ. އެއީ ކަލޭ ޚިޔާލީ ފޮލާ ކައްކައިގެން އައުޒާޒު ކިއްލާ ފަތަހަކުރުންފަދަ ކަންތައް. އެކަމަކު މިކަން ހުއްޓުވޭނެ އެއްވެސް ބާރެއްނެތް. ކަލޭ ތިހިރީ އަހަރެންގެ ގާތުގައި ގައިދީއެއްހެން އަދި ހެޔޮ ޖަހަލާ އެހެރީ ތައްޔާރުކޮށްފައި އެހެންވީމަ މި ހުކުމް ލަހެއްފަހެއް ނުވެ ކަލޭގެ މައްޗަށް ހިންގޭނެ. މި ސަޒާވެސް ކަލޭގެ ކެހިވެރިކަމާއި ބަލާއިރު މަށަށް އާދައިގެ ހުކުމަކަށްވަނީ. އެކަމަކު ދިރިއޮތްވާ ތެޔޮ އެއްޗެއްގައި ތެލުލެވުމަކީވެސް އާދައިގެ އުގޫބާތެއް ނޫން .މި ހުކުމާއިމެދު ކީކޭ ބުނަނީ........."\n"އަދި މާތްﷲގެ ހުކުމްފުޅު އޮތީ......"\n"މޮޔަވާހަކަ ނުދައްކާ. ހުކުމް ކުރައްވަނީ މާތް ރަސްކަލާނގެއެއްނޫން. އަހަރެން. ކަލެއަށް ދާދިއަވަހަށް އެކަން އެނގިގެން ހިނގައިދާނެ.............." ދާރިޔަސް ދެން ވާހަކަދެއްކެވީ ދާނިޔަލްއާއެވެ. ދާނިޔަލް ހުރިކަމަށްވަނީ އޭނަގެ ބައްޕާފުޅަށްވެސް ކުރީގައެވެ. އެތައް ދަލީލުތައް ދައްކާ ޚާލިދު ޟިރާރު އަދި މުއާޒް ބިން ޖަބަލްމެންފަދަ ވަރުގަދަ ޒުވާން ފަހުލަވާނުންގެ ވާހަކަތައްވެސް ދެއްކިއެވެ. އޭނަގެ ބަތަލުންނަކީ މުސްލިމުންކަމުގައި ބުނެލުމުން ދާރިޔަސް ކޯފާވެގެން ދާނިޔަލްގެ މޫނުމައްޗަށް ބާރު އެތިފަހަރެއް ވީއްލައިލިއެވެ.\n"މިހާރު ކަލޭމެންގެ ޖައްލާދު އަންނާނެ...."\nއިރުކޮޅެއްނުވެ ރޫމީ ސިފައިންގެ މީހާއާއެކު އައިސްފަ ހުރި މީހާ ފެނި ޔޫގަންނާގެ މޫނުފުޅުމަތިން ކޯފާގެ އަސަރު ވަރަށް ބޮޑަށް ފެނުނެވެ.


ކަޅުވަކަރު މިސްކިތް އަލުން ބެހެއްޓުމުގެ މަސައްކަތް މިއަދު ފަށަނީ | | Sangu News\nކަޅުވަކަރު މިސްކިތް އަލުން ބެހެއްޓުމުގެ މަސައްކަތް މިއަދު ފަށަނީ\n19 ސެޕްޓެމްބަރ 2019 - 05:08\nކަޅުވަކަރު މިސްކިތް އަލުން ބެހެއްޓުމުގެ މަސައްކަތް މިއަދު ފަށަނީ. ފޮޓޯ:ސަންގު\nކަޅު ވަކަރު މިސްކިތް އަލުން ރޭވުމުގެ މަސައްކަތް މިއަދު ރައީސުލްޖުމްޙޫރިއްޔާ އިބްރާހިމް މުޙައްމަދު ސޯލިހު ފައްޓަވައިދެއްވާނެކަން ހެރިޓޭޛް މިނިސްޓްރީން ހާމަކޮށްފިއެވެ.\nމިއަދު ހަވީރު އެކަމަށްޓަކައި ޚާއްސަ ރަސްމިއްޔާތެއް ބޭއްވުމަށް ވަނީ ނިންމާފައެވެ. ކަޅު ވަކަރު މިސްކިތް އަލުން ރޭވުމުގެ މަސައްކަތް ކުރުމަށް ހަވާލުކޮށްފައިވަނީ އަމޭން މޯލްޑިވްސްއާއެވެ.\nމި މަސައްކަތް އެކުންފުންޏާއި ހަވާލުކޮށްފައިވަނީ ދެ މިލިއަން ރުފިޔާއަށެވެ. މަސައްކަތް ފަށާތާ ގާތްގަނޑަކަށް4މަސް ދުވަހުގެ ތެރޭގައި ނިންމުމަށް ވަނީ އެއްބަސްވެފައެވެ.\nމި މަޝްރޫޢުގެ ދަށުން ކޮންޓްރެކްޓަރާއި ހަވާލުކުރެވިފައިވަނީ މިސްކިތް ބެހެއްޓުމަށް ކުރަންޖެހޭ ސިވިލް މަސައްކަތްތައް ކުރުމެވެ. އޭގެ ތެރޭގައި ހިމެނެނީ، މިސްކިތާއި ހަރިންމަ ފާރު އަދި ވަޅުގެ ފައުންޑޭޝަން އެޅުމާއި، މިސްކިތް ބަހައްޓާ ސަރަޙައްދުގެ ވަށާ ފާރު ރޭނުމާއި، މިސްކިތް ބަހައްޓާ ސަރަޙައްދުގެ ލޭންޑްސްކޭޕިންގ ގެ މަސައްކަތްތައް ކުރުން އަދި ލޭންޑްސްކޭޕް ޕްލޭންގައި ވާގޮތަށް ކޮންކްރީޓް ޕޭވްމަންޓް އެޅުމާއި އައުޓްޑޯރ އެގްޒިބިޝަން އެރީއާ ތައްޔާރުކުރުމެވެ.\nކަޅުވަކަރު މިސްކިތް އަލުން ރޭވުމުގެ އަމަލީ މަސައްކަތްތައް ކުރާނީ ޑިޕާޓްމަންޓް އޮފް ހެރިޓޭޖް އިން މި މަސައްކަތް ކުރުމަށް ޚާއްސަކޮށް އެކުލަވާލާފައިވާ ޕްރޮޖެކްޓް ޓީމުން ކަމަށް އެ މިނިސްްޓްރީއިން މައުލޫމާތުދޭ.\nމިސްކިތް ރޭވުމުގެ ކަންކަން ކުރެވެމުންދާނީ ސީދާ ޑިޕާޓްމަންޓް އޮފް ހެރިޓޭޖްގެ ބެލުމުގެ ދަށުން ކަމަށް އެ މިނިސްޓްރީއިން މައުލޫމާތުދެއެވެ. ކަޅުވަކަރު މިސްކިތް ބެހެއްޓުމަށް ސަރުކާރުން ނިންމާފައިވަނީ ކުރީގެ ދިރާގު ބިލްޑިންގް ހުރި ސަރަހައްދުގައެވެ.\nކުރިން ސަލްޓަން ޕާކްގައި ހުރި ކަޅުވަކަރު މިސްކިތް އެތަނުން ނެގީ ކުރީގެ ރައީސް އަބްދުﷲ ޔާމީންގެ ވެރިކަމުގައެވެ. މިސަރުކާރުން ވަނީ ދިރާގު ކުރިން ހުރި ބިމުގައި އެމިސްކިތް އަލުން ބަހައްޓަން ނިންމާފައެވެ.\nމިސްކިތް އަލުން ރާވާ މާލޭގެ ސަރަހައްދެއްގައި ބެހެއްޓުމަކީ ރައިސް އިބްރާހިމް މުޙައްމަދު ސޯލިހުގެ ވައުދެއްކަން ފާހަގަކޮށްލެވެއެވެ.


ކައިރީގައި އެހެނަސް.. ދުރުގައި…5– Esfiya – Dhivehi Vaahaka Site\n- by Axoo - 37- March 22, 2020\nއާޔަންއާއި ދޭތެރެ ވިސްނިވަރަކަށް ނިޝީގެ ހިތުގައި އާޔަންގެ ހަޤީޤަތް ހޯދުމަށް އޮތް ޝައުޤުވެރިކަން ބޮޑުވަމުން ދިޔައެވެ.\nއެރޭ އުޅެއުޅެވެސް އާޔަންއަކަށް ނުނިދުނެވެ. ސިކުނޑީގައި އެނބުރެމުން ދިޔައީ ނައިރާއާއި އޭނާގެ ހަނދާންތަކެވެ. އަޔާނާގެ މައުސޫމު މޫނެވެ. ކައިރީގައި ހުރެ ނަމަވެސް މިއަދު ނައިރާއަށް ފިރިއެއްގެ ލޯބިދެވޭކަށް ނެތެވެ. އަޔާނާއަށް ބައްޕައެއްގެ ލޯބި ދެވޭކަށް ނެތެވެ. މިވަގުތު އާޔަންއަށް އިހުސާސް ކުރެވެމުން ދިޔައީ އޭނައަކީ މިވަގުތު ދުނިޔެމަތީގައި ހުރި އެންމެ ނަދުނަސީބުވެރިޔާގެ ގޮތުގައެވެ. އޭނާގެ އާއިލާގެ ކައިރީގައި ހުރިނަމަވެސް އާޔަންވަނީ އެމީހުންނާ އެތައް މޭލެއް ދުރުގައެވެ. ހަޔާތުގެ މިކުރު ދަތުރުގައި އަދި ކިތައް ފަރުބަދަ ހުރަސް ކުރަން ޖެހޭނެބާއޭ އާޔަންގެ ހިތަށް އަރަމުންދިޔައެވެ. ނުނިދޭނެކަން ޔަގީންވެ ސިކުނޑިއަށް ބާރުބޮޑުވާން ފެށުމުން އާޔަން ތެދުވިއެވެ. ވުޟޫކޮށްލައިގެން އައިސް ނަމާދަށް އެރީ ހިތްހަމަޖެހުން އޮތީ އެގޮތުން ކަމުގައިވާތީއެވެ.\n” ނައި… މިދުވަސްކޮޅު ތިވަރަށް ވިސްނުމަކީ އެހާ ރަނގަޅުކަމެއް ނޫން.. އާޔަންއަށް ނުގުޅިގެން އުޅޭ ކޮންމެވެސް ސަބަބެއް އޮންނާނެ… ސަބަބެއް ނެތި އާޔަން ނައި އަށް ނުގުޅާ ހުންނާނެ ހެނެއް އަހަންނަކަށް ހިޔެއްނުވޭ… ” ކޮލެޖްގެ ބެންޗެއްގައި އިށީނދެގެން ތިބި ނައިރާއާއި ވިލީޝާ ވާހަކަދައްކަމުން ދިޔައެވެ.\n” ވލީ އަހަރެން ކިހިނެއް ނުވިސްނާ ހުންނާނީ… އަހަރެންގެ ދޮންބެ މަރުވެގެން އެދިޔައިރު އަހަންނަށް އެމޫނު ދެކިލުމުގެ ފުރުސަތުވެސް ނުލިބުނު… މިވަގުތު އަހަރެންގެ އާއިލާ މީހުން ކުރާނެ ހިތާމަ އަހަންނަށް އަންދާޒާ ކުރެވޭ.. އަނެއްކޮޅުން އާޔަންގެ ހަބަރެއްވެސް ވަނީއެއްނޫން… ނުވިތާކަށް އާޔަންގެ ބައްޕަ ފޯނަކަށްވެސް ނުގުޅޭ.. މިވަރުން ކިހިނެއް އަހަރެން ނުވިސްނާ ހުންނާނީ… ” ކަންބޮޑުވެފައި އިން ނައިރާ ބުންޏެވެ.\n” ނައި… ކޮންމެ އެއްޗަކީ ފަނާވެގެން ދާނެ އެއްޗެއްކަން ޤަބޫލުކުރަންޖެހޭނެ… މިވަގުތު މީ ނައި އުފާކުރަންވީ ވަގުތު.. ބަނޑުގައި އޮތް ދަރިފުޅަށްޓަކާ… ” ވިސްނައިދޭން މަސައްކަތް ކުރަމުން ވިލީޝާ ބުންޏެވެ.\n” ކިހިނެއް އުފާކުރާނީ… މިއުފާވެރި ހަބަރު ހިއްސާކުރަން ބޭނުންވާ ފަރާތުގެ ހަބަރެއް ވަނީއެއް ނޫން… ވަރަށް ނުބައި އެއްޗެހި ހިތަށް އަރަނީ… ހިތަށް އަރަނީ ދޮންބެ ގޮތަށް އާޔަންވެސް އަހަންނަށް ގެއްލުނީ ބާއޭ” ނައިރާއަށް އެހެން ބުނެވުނުއިރު ދެލޯ ފެންކަޅިވެއްޖެއެވެ.\nއެނދުގެ ހެޑްބޯޑުގައި ލެގިލައިގެން އިން ނައިރާ އޭނާގެ ދެލޮލުން އޮހެމުން ދިޔަ ކަރުނަތައް ފޮހެލިއެވެ. ކައިރީގައި ވިލީޝާއަށް އޮތީ ނިދިފައެވެ. މިރޭގެ ނިދިން ނައިރާ ވަނީ މަހްރޫމްވެފައެވެ. މީގެ ފަސްއަހަރު ކުރިން ކަންތައްވީ އޭނައަށް ހީކުރެވުނު ގޮތަށެވެ. އޭނާ އެންމެ ލޯބިވި އާޔަން އޭނާއަށް ގެއްލުނީއެވެ.\nއާދައިގެ މަތިން ފަތިސް ނަމާދަށްފަހު އާޔަން މިސްރާބު ޖެހީ ބަދިގެއަށެވެ. ހެނދުނުގެ ސައިތައްޔާރު ކުރުމަށެވެ. ބަދިގެއަށް ވަންއިރު އުނދުން ކައިރީގައި ކޮފީއެއް ތައްޔާރު ކުރަން ހުރި ނައިރާ ފެނުމުން އާޔަންގެ ފިޔަވަޅުތައް މަޑުޖެހުނެވެ. ކުރިއަށް ފިޔަވަޅެއް ނޭޅި ނައިރާ ބަލަހައްޓައިގެން ހުރެވުނީއެވެ. ނައިރާއަށް ވެސް އާޔަންއަށް ބަލަހައްޓައިގެން ހުރެވުނީ އެއްވެސް ހިޔާލެއް ފިކުރެއް ނެތިއެވެ. އާޔަން އަމިއްލަ ނަފްސު ހަމަޔަކަށް އަޅުވާލަމުން ނައިރާއާއި ނަޒަރު ވަކިކޮށްލެވުނެވެ. ހިތްވަރުކުރަމުން ނައިރާ ހުރަސްކޮށް ކާޑުގެ ބާވަތްތައް ހުރި ދިމާއަށް ދިޔައެވެ. ބޮޑު ތައްޓަށް ފުށްއެޅުމަށްފަހު ފެންހޫނުކުރާ ޖަގު ބެހެއްޓިފައިވާ އަށިގަނޑު ކައިރިއަށް ގޮސް ފުށްމޮޑުމުގެ މަސައްކަތް ފެށިއެވެ. އެހުރިހާއިރު އާޔަންގެ ހަރަކާތްތަކަށް ބަލަހައްޓައިގެން ނައިރާ ހުއްޓެވެ.\n” މިގޭ މީހުންނަށް ތީ އަހަރެންގެ ފިރިމީހާކަން ސިއްރުކޮށްދޭނަން.. “ދާދި ކައިރިން އައި ނައިރާގެ އަޑަށް އާޔަން ބަލާލިއެވެ. އޭރު ނައިރާ ހުރީ އާޔަން އާއި ދާދި ގާތުގައެވެ.\n” އެކަމަކު އަހަރެން ކުރާ ސުވާލުތަކަށް ތެދުތެދަށް ޖަވާބު ދިނިއްޔާ” އަށިގަނޑުގައި ލެގިލަމުން ނައިރާ ބުންޏެވެ.\n” އަހަރެން ދޮގު ހެދިއްޔާ ނައިރާއަށް އެނގޭނެތަ…” ނައިރާއަށް އަވަސް ނަޒަރެއް ދެމުން އާޔަން އަހާލިއެވެ.\n” ރަނގަޅު ވާހަކައެއް… އެކީގަ އުޅުނު ތިން އަހަރު ދުވަހުވެސް އާޔަންގެ ތެދު ދޮގު އަހަންނަކަށް ނޭނގުނު ވިއްޔަ… އެކަމަކުވެސް ހީކުރަން އެޓްލީސްޓް މިފަހަރު ތެދަށް ޖަވާބު ދޭނެ ކަމަށް” އަތުގައި ހުރި ކޮފީތަށިން ކޯވަރެއް ބޯލަމުން ނައިރާ ވާހަކަދެއްކިއެވެ.\n” ކުރަން ބޭނުންވާ ސުވާލެއް އަވަހަށް ކުރޭ… މީހަކަށް ފެނިއްޖިއްޔާ ރަނގަޅެއް ނުވާނެ… ” ބަދިގޭގެ ދިރާ ދިމާއަށް ބަލާލަމުން އާޔަން ބުންޏެވެ.\n” ހާދަ ބިރެކޭ ތިގަންނަނީ… ރިލެކްސް… އަހަރެންގެ އާއިލާއާއި އެކު އުޅުނުހާ ދުވަހު ނޭނގޭތަ އެމީހުންނަކީ މިހާ ފަތިހާ ހޭލާ ބައެއް ނޫންކަން…” ނައިރާ މަލާމާތް ކޮށްލިއެވެ.\n” ކޮބާއިބާ މިހާރު ޒިވީ… އޭނަވެސް ދޫކޮށްލީތަ… އެހެންނޫނީ ޒިވީ ފޫހިވެގެން އާޔަން ދޫކޮށްލީތަ…” އަނެއްކާވެސް ނައިރާ އަހާލިއެވެ.\n” ޒިވީވެސް އެބައުޅޭ… ބަނޑަށް ހަމަސް…” އާޔަން ޖަވާބުދިނީ ހިނިތުންވެލަމުންނެވެ. ނައިރާގެ ހިތަށް ތޫނު ކަށިތަކެއް ހެރުނު ކަހަލައެވެ. ދެލޯ ފެންކަޅިވެގެން ދިޔައީ ކުޑަ ހިނދުކޮޅެއްގެ ތެރޭގައެވެ. ނަމަވެސް ކެތްތެރިވެ ހިނދިރުވާލަމުން ދެވަނަ ސުވާލުކުރަން ތައްޔާރުވިއެވެ.\n” ކީއްވެބާ މިގޭގަ މިކަހަލަ މަސައްކަތެއް ތިކުރަނީ.. ތީ އަހަރުމެން ކޮލެޖުގެ ޓޮޕަރ އެއްނު.. މިއަށްވުރެ މާރަނގަޅު ވަޒީފާވެސް ލިބޭނެކަން ޔަގީން.. ދެން ކީއްވެބާ މިވަޒީފާ ހިޔާރުކުރީ” ނައިރާ ސުވާލު ކުރިއެވެ.\n” ފައިސާ… ނައިރާއަށް އަންދާޒާވެސް ނުކުރެވޭނެ މިގޭގަ މިމަސައްކަތް ކޮށްގެން އަހަންނަށް ލިބޭ އެމައުންޓް.. އަހަރެން ދިވެއްސަކަށްވިމަ ކަންނޭނގެ… އައިމް ހެޕީ ވިތް މައި ވަރކް” ނައިރާއަޢި ދިމާއަށް ބަލާލާފައި ހީލަމުން އާޔަން ބުންޏެވެ.\n” އެހެންނޫނަސް އަހަންނަކަށް ކުރިއަކުން ނޭނގޭ ތީ މިގޭ ކުއްޖެއްކަމެއް… އެކަން އެނގުނު ނަމަ މިގެއަކަށް ނާންނާނަން…” އަނެއްކާވެސް އާޔަން ބުނެލިއެވެ.\n” ހަމައެހާވެސް އަހަރެންދެކެ ރުޅިއާދޭތަ…” މިފަހަރު ނައިރާގެ އަޑު ކުރަކިވެފައި މަޑެވެ. އާޔަންއަށް ކުރަން ހުރި މަސައްކަތް މަޑުޖައްސާލެވުނެވެ.\n” އަހަރެން އެއްވެސް އިންސާނެއް ދެކެ ސަބަބަކާ ނުލާ ރުޅިއެއްނާދެ… ” އަނެއްކާވެސް މަސައްކަތް ފަށަމުން އާޔަން ބުންޏެވެ.\n” ދެން ކީއްވެ އަހަރެން ދޫކޮށްލީ” އަނެއްކާވެސް ނައިރާ ސުވާލުކޮށްލިއެވެ.\n” ހަމަ ނޭނގިގެންތަ ތިއަހަނީ… އެދުވަހުވެސް އަހަރެން ނައިރާ ކައިރީ ބުނިން ކަންނޭނގެ” އާޔަން ބުންޏެވެ. އެދުވަސްމަތިން ހިތަށްއެރުމުން އިތުރަށް ނައިރާގެ ހިތުގައި ޖެހުނެވެ.\n” އެންމެ ރަނގަޅު… އެހެންވީއިރު ކީއްވެތަ އަހަރެން ވަރިނުކޮށް އައީ” މިފަހަރު ނައިރާ ކުރި ސުވާލަށް ޖަވާބުދޭން އާޔަންއަށް ފަސްޖެހެވުނެވެ.\n” ނައިރާވެސް ވަރިއަށް ނޭދޭތީ.. އިނުމުގެ ކުރިން އަހަރެން ވައުދުވިން ނައިރާ ވަރިއަށް ނޭދެހާ ހިނދަކު ވަރިނުކުރުމަށް… ނައިރާ މިހާރު ބުންޏަސް އަހަރެން މިހުރީ ވަރިކޮށްދޭން ތައްޔާރަށް” އާޔަން ފަހު ޖުމްލަ ބުނެލިއިރު ހިތް ބިރުގަނެ ބާރަށް ތެޅެމުން ދިޔައެވެ. ނައިރާގެ ދުލުގައި ތަޅެއް ލެވުނު ކަހަލައެވެ. ވަރި އެލަފްޒު ހިތަށް އެރިޔަސް ނައިރާ ގައިން ހީބިހި ނަގައިގެން ދެއެވެ. ވަރިއަށް އެދެން އަދި ނައިރާ ތައްޔާރެއް ނޫނެވެ.\n” އެވައުދު ހަނދާން ހުރިއްޔާ އަހަރެންވެސް ވައުދެއްވިން… އަހަރެން ވައުދުވިން ދުވަހަކުވެސް އާޔަން ކައިރިން ވަރިއަށް ނޭދެން…” ލޮލުން ފޭބި ކަރުނަތައް ފޮހެލަމުން ނައިރާ ބުންޏެވެ. ކޮފީތަށި ހުރިގޮތަށް އަށިގަނޑު ބަހައްޓަމުން އެތަނުން ދާން ހިނގައިގަތެވެ. އިރުކޮޅަކުން ހުއްޓިފައި އެނބުރި އާޔަންއަށް ބަލާލިއެވެ.\n” ހަނދާންކުރާތި.. އަޔާނާއެއީ ހަމައެކަނި އަހަރެންގެ ދަރިއެއް… އޭނަގައިގަ އިނގިލި ކުރިވެސް ޖައްސާލައިގެން ނުވާނެ… ” މިހެން ބުނެ ހަރު ހިނގުމެއްގައި ނައިރާ އެތަނުން ނިކުތެވެ.\nނައިރާ ދިޔައީކަން ޔަގީންވުމާއި އެކު އާޔަންއަށް ފުންނޭވައެއް ދޫކޮށްލެވުނެވެ. އަބަދު ނައިރާގެ ކުރިމަތީގައި ހަރުހިތެއްގެ ވެރިޔަކަށް ވެގެން އުޅެވިދާނެބާއޭ އާޔަންގެ ހިތަށް އަރައެވެ. ނައިރާގެ އެދެލޮލުން ފައިބާ ކަރުނަތައް ދުށުމަކީ އާޔަންއަށް ކެތްކުރަން ދަތި ކަމަކެވެ. މިގެއިން ދާން ބޭނުންވިޔަސް އެކަމެއްވެސް ވާކަށް ނެތެވެ. އަމިއްލައަކަށް މަރުވަންވެސް ހިތަށް އަރާ ފަހަރުއާދެއެވެ. އެހެނަސް އެއީ ހަރާމްކަމެއްކަން އެނގިހުރެ އެކަން ކުރާކަށް ނުކެރޭނެއެވެ. ކުރިމަތިވެފައިވާ މަޖުބޫރީ ހިތަށް އެރުމުން ފިރިހެނެއް ނަމަވެސް އާޔަންއަށް ރޮވުނެވެ. ނައިރާއަށް ހަޤީޤަތް ކިޔައިދޭން އިންތިހާއަށް ބޭނުންވިނަމަވެސް ހަޤީޤަތް އެނގުމުން ނައިރާ އޭނައަށް ނަފްރަތު ކުރާނެއެވެ. ތަޤުދީރުގައި އަނބިމީހާއާއި ދަރިފުޅުގެ ލޯބި ލިބެން ނެތީކަން މިހާރު ޔަގީންވެއްޖެއެވެ.\nޝާކިރާގެ ކޮޓަރީގެ ދޮރުގައި ނައިރާ ޓަކިޖަހާލީ މިވަގުތު އެމީހުން ހޭލާއުޅޭނެކަން އެނގޭތީއެވެ. ގިނައިރުތަކެއް ނުވެ ނާޝިދު ދޮރުހުޅުވާލިއެވެ.\n” ދަރިފުޅާ މިހާރު ރަނގަޅުދޯ… އާދޭ އެތެރެއަށް..” ނައިރާގެ ކޮނޑުގައި އަތް އަޅުވާލަމުން ނާޝިދު ބުންޏެވެ. އެނދުގެ ހެޑްބޯޑުގައި ލެގިލައިގެން އިން ޝާކިރާގެ ތުންފަތްމައްޗަށް ހިނިތުންވުމެއް ވެރިވީ ނާޝިދާއި އެކު އެތެރެއަށް ވަން ނައިރާ ފެނިފައެވެ.\n” ދަރިފުޅާ އާދޭ މިތާ މަންމަ ކައިރީ އިށީނދެލަން…ރަނގަޅު ދޯ މިހާރު… ވަރަށް އުފާވެއްޖެ ދަރިފުޅު މިކޮޓަރިން ފެނުނީމަ” ނައިރާއާއި ދިމާއަށް އެއް އަތް ދަމާލަމުން ޝާކިރާ ބުންޏެވެ.\n” އާނ… މިހާރު ރަނގަޅު…” ޝާކިރާ ކައިރީގައި އށީންނަމުން ނައިރާ ބުންޏެވެ.\n” ބައްޕަ އޮފީހުން އަންނައިރު އަހަންނަށް ސިމްކޮޅެއް ގެނެސްދެއްޗެ… ” ތުވާލި ހިފައިގެން ފާހަނާއާއި ދިމާއަށް ނާޝިދު ކައިރީގައި ނައިރާ އެދުނެވެ. ނާޝިދު އެންމެ ރަނގަޅޭ ބުނުމަށްފަހު ފާހަނާއަށް ވަނެވެ.\nhey guys!! welcome to the 5th episode.. i hope you will like it.. feel free to share your views about this story.. take care!!\nMasha allah varah rythi. When next part???\nThanks Kai❤.. next part tomorrow in Sha Allah\nvarah varah thafaathu cute vaahaka eh masha allah😘😘😘varah kiyaa hiyy vey secrets thakun furifa huhna mikahala stryss💜💜💜💜whn next axoo…will be waiting ngeyyyy😊😊😊much lavss\n❤ ❤ ❤ awwwnnn..\n❤ thank you magnumm\nSafu Abdulla says:\nThank you safu ❤\n❤ Thank you kairaa\nAlhey ….so sweet…💔 hiy Hama heevanee falhaigen higaidhaanehen .next paat avass kohla dhehchey ❤❤❤❤\nThank you Nooree ❤\nVarah reethi Masha Allah 😘 waiting for the next part who is zivee aayan ge dhe abinthibeytha curious to know the truth about aayan\nVvvv reethi mi part vx…….. Curiously waiting for next part ngey… Lysm 💖💖💖💖\nThank you queeny.. lv u mre ❤\nKiyun theringe hiyyy thakaa kulhelan fisaaari molhu..azooo ah kaamiyaabi ah eden.azoooooo\nThank you eysha ❤❤❤❤\nMee kurin mi site ga liyafa oih story ehtha\nYes.. ehbai liyefa medhu kenduny..\nMifaharu vaaane ehkoh ninmaalan ingey.eyrunthaaa dhw ehchakah vaaani axoooo\nYes in Sha Allah 😇


ކޯވިޑް19: މިއަދު ފައްސިވީ 590 މީހުން! | Sandhaanu\nކޯވިޑް19: މިއަދު ފައްސިވީ 590 މީހުން!\nއެޗްޕީއޭގެ ތަފާސް ހިސާބުތަކުން ދައްކާ ގޮތުން ވޭތިވެދިޔަ 24 ގަޑި އިރު، 590 މީހަކު ވަނީ ކޮވިޑަށް ޕޮޒިޓިވްވެފައެވެ.\nމިއަދު ފެނުނު ކޭސްތަކުގެ ތެރެއިން 141 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން9މީހަކާއި ސަފާރޮއަކުން އެކަކު ވަނީ ފައްސިވެފައެވެ. އަނެއް 439 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 34,724 އަށް އަރައިފައެވެ. އޭގެ ތެރޭގައި، 8,640 އެކްޓިވް ކޭސް ހިމެނޭއިރު\n230 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 83 މީހަކުވަނީ މި ބަލީގައި މަރުވެފައެވެ. އަދި 25,992 މީހަކު ވަނީ މިބަލިން ރަނގަޅުވެފައެވެ.


BREAKING: Iyye Record Adhadhakah Meehun Raajje Athuvejje - Vaguthu\nކޮވިޑް-19 އާ ގުޅިގެން ރާއްޖޭގެ ބޯޑަރު ބަންދުކުރުމަށް ފަހު އަލުން ހުޅުވި ފަހުން އެއް ދުވަހެއްގެ ތެރޭގައި ރާއްޖެއަށް އެންމެ ގިނަ މީހުން އައީ އިއްޔެ ކަމަށް ވެލާނާ އެއާޕޯޓް (ވީއައިއޭ)ހިންގަމުންދާ މޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލް)އިން ބުނެފިއެވެ.\nއެމްއޭސީއެލް އިން މިއަދު ވަނީ އިއްޔެ ވެލާނާ އެއާޕޯޓަށް ޖެއްސި ފްލައިޓްތަކުގެ އަދަދުތަކުގެ މައުލޫމާތު ތަކާއި، ރާއްޖެއަށް އައި މީހުންގެ އަދަދުތައް ހާމަކޮށްފައެވެ.\nއެގޮތުން އިއްޔެ ރާއްޖެއަށް އިންޓަނޭޝަނަލް ފްލައިޓްކުން 859 މީހުން ޒިޔާރަތްކޮށްފައި ވެއެވެ. އަދި އޭޑީއެޗްއޯސީ ފްލައިޓްތަކުން ރާއްޖެއަށް އަށް މީހުން އިއްޔެ އައިސްފައި ވެއެވެ.\nއެމްއޭސީއެލް އިން ބުނީ، އިއްޔެ ރާއްޖެ އައި މީހުންގެ ޖުމްލަ އަދަދަކީ 867 ކަމަށެވެ.\nކޮވިޑް-19 އާ ގުޅިގެން ރާއްޖޭގެ ބޯޑަރު ބަންދު ކުރީ މާރިޗް މަހުގެ 27 ވަނަ ދުވަހުއެވެ.\nރާއްޖޭގެ ބޯޑަރު ބަންދުކޮށްފައި ތިން ވަރަކަށް މަސް ދުވަސްވަންދެން ބޭއްވުމަށް، އަލުން ބޯޑަރު ހުޅުވާލީ ޖުލައި 15 ވަނަ ދުވަހުއެވެ. ނަމަވެސް ރާއްޖެ އަންނަ ފަތުރުވެރިންގެ އަދަދުތައް އަދި އިތުރުވާ ގޮތް ވަނީ ނުވެފައެވެ.\nޓޫރިޒަމް މިނިސްޓްރީގެ ތަފާސް ހިސާބުތަކުން ދައްކާގޮތުގައި ބޯޑަރު ހުޅުވާލި ފަހުން މި މަހުގެ 13 ވަނަ ދުވަހާއި ހަމައަށް ރާއްޖެ އައި ފަތުރުވެރިންގެ އަދަދަކީ 13،253 އެވެެ. މިއާއެކު އެ ދުވަހާއި ހަމައަށް ރާއްޖެއަށް އައި ފަތުރުވެރިންގެ ޖުމްލަ އަދަދު ވަނީ 396،100އަށް އަރާފައެވެ.\nބޯޑަރު ހުޅުވާލި ފަހުން އެންމެ ގިނަ ފަތުރުވެރިން އަންނަނީ އެމިރޭޓްސް އެއާލައިނުން